കൂട്ടുപ്പുഴ പുതിയ പാലത്തിൻ്റെ നിർമ്മാണ പ്രവർത്തികൾ പുനരാരംഭിച്ചു – Malayorashabdam\nFriday, 15 January 2021 11:49:19 PM\nBy | Sunday January 10th, 2021\nകൂട്ടുപ്പുഴ : കർണ്ണാടകയുമായുള്ള അവകാശ വാദ തർക്കത്തെ തുടർന്ന് മുടങ്ങിപ്പോയ കൂട്ടുപ്പുഴ പുതിയ പാലത്തിൻ്റെ നിർമ്മാണ പ്രവർത്തികൾ പുനരാരംഭിച്ചു. പാതിവഴിയിൽ നിർമ്മാണം നിലച്ച പാലത്തിൻ്റെ നിർമ്മാണം ഒന്നര വർഷത്തിന് ശേഷമാണ് ആരംഭിച്ചത്.\nറോഡ് നിർമ്മാണത്തിന്റെ ഭാഗമായി കെഎസ്ടിപി പൂർത്തിയാക്കേണ്ട പാലം കർണ്ണാടക വനം വകുപ്പുമായുള്ള തർക്കത്തെ തുടർന്നാണ് മുടങ്ങിയത്. ദീർഘ നാളത്തെ ചർച്ചകൾക്കൊടുവിൽ ആറ് മാസം മുൻപ് ദേശീയ വനം-വന്യജീവി ബോർഡിന്റെ അനുമതി കിട്ടിയിട്ടും നിർമ്മാണത്തിനായി കർണ്ണാടക വനം വകുപ്പ് അനുമതി നൽകിയിരുന്നില്ല. തുടർന്ന് കേരളത്തിന്റെ നിരന്തര ഇടപെടലിന്റെ ഭാഗമായി കഴിഞ്ഞ ദിവസമാണ് അനുമതി ലഭിച്ചത്. കേരളത്തിന്റെ അധീനതയിൽ നിർമ്മിക്കേണ്ട പാലത്തിൻ്റെ പകുതിയോളം ഭാഗം നേരത്തെ തന്നെ പൂർത്തിയാക്കിയിരുന്നു. നാലുമാസത്തിനുള്ളിൽ പുതിയ പാലം യാഥാർത്ഥ്യമാകുന്നാണ് പ്രതീക്ഷിക്കുന്നത്. ഇതോടെ ദീർഘനാളത്തെ കാത്തിരിപ്പിനൊടുവിൽ അപകടവാസ്ഥയിലായ കൂട്ടുപുഴ പഴയ പാലത്തിന് പകരം പുതിയ പാലം എന്ന സ്വപ്ന പദ്ധതി യാഥാർത്ഥ്യമാവും.\nGallery image with caption: ചീങ്കണ്ണിപ്പുഴയുടെ ഉടമസ്ഥവകാശം കേളകം പഞ്ചായത്തിനെന്ന് വിവരാവകാശ രേഖ


നിന്റേതായ ചട്ടക്കൂടിൽ നിന്നാദ്യം പുറത്തുവരു..എന്നിട് നിനക്കു വേണ്ടി ജീവിക്കു അപ്പോളാണ് നി നി ആകുന്നത്…!! – GoldKerala.com\nനിന്റേതായ ചട്ടക്കൂടിൽ നിന്നാദ്യം പുറത്തുവരു..എന്നിട് നിനക്കു വേണ്ടി ജീവിക്കു അപ്പോളാണ് നി നി ആകുന്നത്…!!\nമിക്ക ചിത്രങ്ങളും ലോക് ഡൌൺ പ്രമാണിച്ചു ഇപ്പോൾ റിലീസ് ആകുന്നത് ഒ ടി ടി പ്ലാറ്റ്ഫോമിൽ ആണ്. അത്തരത്തിൽ അടുത്ത കാലത്ത് റിലീസായ ചിത്രം ആണ് ഗാർഡിയൻ. ഈ ചിത്രത്തിൽ കൂടെ പ്രേക്ഷകശ്രെദ്ധ നേടിയ താരമാണ് നയന എൽസ. ഈ ചിത്രത്തിന് മുൻപ് ചില മലയാള ചിത്രങ്ങളിൽ അഭിനയിച്ചിട്ടുണ്ട് എങ്കിലും താരം ശ്രെദ്ധിക്കപ്പെടാൻ തുടങ്ങിയത് ഈ ചിത്രത്തിൽ കൂടെ ആയിരുന്നു .\nസോഷ്യൽ മീഡിയയിൽ സജീവമായ താരം തന്റെ വിശേഷങ്ങളും ചിത്രങ്ങളും ഒക്കെ പങ്ക് വയ്ക്കാൻ ഉള്ള ഒരു പ്ലാറ്റഫോം കൂടെ ആണ് സോഷ്യൽ മീഡിയ. തന്റെ സിനിമ വിശേഷങ്ങൾ പങ്കു വയ്ക്കാൻ താരം തിരഞ്ഞെടുത്തിരിക്കുന്നത് ഇൻസ്റ്റഗ്രാം ആണ്. ആരാധകാരോട് ഇത് വഴി ആണ് താരം സംവേദിക്കുന്നത്.\nഏകദേശം9ലക്ഷത്തിനടുത്ത് ആളുകൾ ആണ് ഇൻസ്റ്റഗ്രാമിൽ താരത്തെ പിന്തുടരുന്നത്. താരം ഏറ്റവും അവസാനമായി പോസ്റ്റ് ചെയ്ത ചിത്രം ആണ് ഇപ്പോൾ സോഷ്യൽ മീഡിയയിൽ ട്രെൻഡിംഗ് ആയിരിക്കും . താരം ചിത്രത്തിന് ഒപ്പം ചേർത്ത കുറിപ്പ് ആണ് കൂടുതൽ തരംഗം ആയത്.\nStepping out of your confort zone and try new things is the best way to grow..\n“നിന്റെ ചട്ടക്കൂടിൽ നിന്ന് പുറത്ത് വന്നു, നിന്റേതായ ജീവിതം നയിക്കുമ്പോഴാണ് നി വളരുന്നത്” എന്നാണ് താരം തലക്കെട്ട് നൽകിയിരിക്കുന്നത്.\nരജീഷ വിജയൻ കേന്ദ്ര കഥാപാത്രം ആയി എത്തിയ മലയാളം സിനിമ ജൂൺ ആയിരുന്നു മലയാളത്തിലെ ആദ്യ അരങ്ങേറ്റ ചിത്രം . പിന്നീട് ഇരു, മണിയറയിലെ അശോകൻ, ഗാർഡിയൻ തുടങ്ങിയ ഒരുപിടി നല്ല ചിത്രങ്ങളുടെ ഭാഗം ആകാൻ താരത്തിനു സാധിച്ചു.\nമലയാളത്തിന് പുറമെ തമിഴ് സിനിമയിലും താരം തന്റെ അഭിനയ മികവ് തെളിയിച്ചിട്ടുണ്ട് . പുതു കവിതായ്, തിരുട്ടു പയലേ 2, ഇടി മിന്നൽ പുയൽ കഥൽ എന്നിവയാണ് താരത്തിന്റെ തമിഴ് സിനിമകൾ. തമിഴ് നാട്ടിലും നിരവധി ആരാധകാർ താരത്തിനു ഉണ്ട്. മലയാളത്തിലും കുറവല്ല.\nഞാൻ നോർമൽ അല്ല , നിങ്ങളേക്കാൾ നന്നായി പോസ് ചെയ്യാനും അറിയാം.. പുതിയ ചിത്രങ്ങൾ പങ്കുവെച് അനുപമ പരമേശ്വരൻ…!!\nഒറ്റ രാത്രികൊണ്ട് യുവാക്കളുടെ ഹൃദയത്തിൽ കേറിപ്പറ്റിയ താരങ്ങൾ ഇവരാണ്….!!


സിൽവർലൈൻ പദ്ധതിയ്‌ക്കെതിരേയുള്ള കേസ് ഹരിത ട്രിബ്യൂണൽ 24-ന് പരിഗണിക്കും | 16Sep2021\nചെന്നൈ : കാസർകോട്-തിരുവനന്തപുരം അതിവേഗറെയിൽപാതയായ സിൽവർലൈൻ പദ്ധതിയ്ക്കെതിരേയുള്ള കേസ് ദേശീയ ഹരിതട്രിബ്യൂണൽ ദക്ഷിണമേഖല ബെഞ്ച് 24-ന് പരിഗണിക്കും. പാരിസ്ഥിതികാനുമതി ലഭിക്കുന്നതിനുമുമ്പ് പദ്ധതിയുടെ നിർമാണ പ്രവർത്തനങ്ങൾ ആരംഭിക്കുന്നത് തടയണമെന്ന് ആവശ്യപ്പെട്ട് പി.ആർ. ശശികുമാർ സമർപ്പിച്ച ഹർജിയാണ് ജസ്റ്റിസ് കെ. രാമകൃഷ്ണനും വിദഗ്ധ അംഗം കെ. സത്യഗോപാലും അടങ്ങിയ ബെഞ്ച് പരിഗണിക്കുന്നത്.\nപദ്ധതിക്ക് മുൻകൂട്ടിയുള്ള പാരിസ്ഥിതികാനുമതി ആവശ്യമില്ലെന്നാണ് കേന്ദ്രസർക്കാർ നിലപാട്. ഇക്കാര്യം ട്രിബ്യൂണലിൽ സമർപ്പിച്ച സത്യവാങ്മൂലത്തിൽ വ്യക്തമാക്കിയിട്ടുണ്ട്. വികസന പദ്ധതികളുടെ പാരിസ്ഥിതിക ആഘാതപഠനം സംബന്ധിച്ച് 2006-ൽ കേന്ദ്രസർക്കാർ പുറപ്പെടുവിച്ച വിജ്ഞാപനത്തിൽ റെയിൽവേയും റെയിൽ പദ്ധതികളും ഉൾപ്പെടുന്നില്ല. ഇക്കാര്യം ചൂണ്ടിക്കാട്ടിയാണ് കേരളറെയിൽ വികസന കോർപ്പറേഷന്റെ (കെ-റെയിൽ) സിൽവർലൈൻ പദ്ധതിക്ക് മുൻകൂട്ടി അനുമതി ആവശ്യമില്ലെന്ന് കേന്ദ്രപരിസ്ഥിതി മന്ത്രാലയത്തിന്റെ ബെംഗളൂരു മേഖലാ ഓഫീസിലെ ശാസ്ത്രജ്ഞൻ ഡോ. മുരളീകൃഷ്ണ സത്യവാങ്മൂലം സമർപ്പിച്ചത്.\nനോയിഡ-ഗ്രേറ്റർ നോയിഡ മെട്രോ റെയിൽ പദ്ധതിക്ക് മുൻകൂട്ടി പാരിസ്ഥിതികാനുമതി നേടണമെന്ന ട്രിബ്യൂണൽ ഉത്തരവ് സുപ്രീംകോടതി തടഞ്ഞതും സത്യവാങ്മൂലത്തിൽ സൂചിപ്പിച്ചിട്ടുണ്ട്. സിൽവർലൈൻ സമ്പൂർണ ഹരിതപദ്ധതിയായി വിഭാവനംചെയിതിട്ടുള്ളതാണ്. ഇതുകൂടാതെ സമഗ്ര പാരിസ്ഥിതിക ആഘാതപഠനം നടത്തുന്നതിന് ഇ.ക്യു.എം.എസ്. ഇന്ത്യ ലിമിറ്റഡിനെ ചുമതലപ്പെടുത്തിയിട്ടുണ്ടെന്നും സത്യവാങ്മൂലത്തിൽ വ്യക്തമാക്കി.


Shakeela's biopic Richa Chadha's first look poster is out - Malayalam Filmibeat\n| Updated: Tuesday, November 20, 2018, 16:54 [IST]\nഒരു കാലത്ത് തെന്നിന്ത്യയിലെ മാദക റാണിയായിരുന്നു ഷക്കീല. യുവക്കളെ പുളകം കൊള്ളിച്ച ഒത്തിരിയധികം സിനിമകളിലായിരുന്നു ഷക്കീല അഭിനയിച്ചിരുന്നത്. മലയാളത്തിന് പുറമേ തമിഴ്, തെലുങ്ക് എന്നീ സിനിമാ ഇന്‍ഡസ്ട്രികളിലും സജീവമായിരുന്ന ഷക്കീലയുടെ ജീവിതകഥയെ ആസ്പദമാക്കി സിനിമ വരികയാണ്.\nലിജോ മോളും ശാലുവും വിവാഹിതരായി! ഗോസിപ്പുകളെ കുറിച്ച് താരങ്ങള്! ആദ്യം പ്രണയം തുറന്ന് പറഞ്ഞത് ശാലു!\nമമ്മൂട്ടിയും മോഹന്‍ലാലുമൊക്കെ സൈക്കിളില് 'പെടക്കണ ചാളയുണ്ട്' എന്ന് പറയുന്ന കാലം വരും\nഷക്കീല നോട്ട് എ പോണ് സ്റ്റാര് എന്ന സിനിമയില് ബോളിവുഡ് സുന്ദരി റിച്ച ഛദ്ദയാണ് ഷക്കീലയായി അഭിനയിക്കുന്നത്. സിനിമയുടെ ചിത്രീകരണം ആരംഭിച്ചത് മുതല് കൂടുതല് വിശേഷങ്ങള്‍ക്ക് വേണ്ടിയുള്ള കാത്തിരിപ്പിലായിരുന്നു ആരാധകര്. ഒടുവില് ചിത്രത്തില് നിന്നും ഫസ്റ്റ് ലുക്ക് പോസ്റ്റര് പുറത്ത് വന്നിരിക്കുകയാണ്.\nഒരു ടെലിവിഷന് പരിപാടി ഇത്രയും ജനപ്രിയമാകുമോ? ടോപ് സിംഗര് വേദിയെ കൈയിലെടുത്ത് രമേഷ് പിഷരാടി!\nതെന്നിന്ത്യയിലെ മുന് സൂപ്പര് നായിക സാവിത്രിയുടെ ബയോപിക് തെലുങ്കില് നിര്‍മ്മിച്ചിരുന്നു. കീര്‍ത്തി സുരേഷ് അഭിനയിച്ച ബയോപിക്കിന് വലിയ സ്വീകാര്യതയായിരുന്നു ലഭിച്ചത്. ഇപ്പോള് ഷക്കീലയുടെ ജീവിതകഥയെ ആസ്പദമാക്കിയൊരു സിനിമ കൂടി വരികയാണ്. ഇന്ദ്രജിത്ത് ലങ്കേഷ് സംവിധാനം ചെയ്യുന്ന സിനിമയ്ക്ക് ഷക്കീല നോട്ട് എ പോണ് സ്റ്റാര് എന്നാണ് പേരിട്ടിരിക്കുന്നത്. ഷക്കീലയായി രൂപം മാറിയ ബോളിവുഡ് സുന്ദരി റിച്ച ഛദ്ദയുടെ ഫോട്ടോസ് നേരത്തെ പുറത്ത് വന്നിരുന്നു.\nസിനിമയില് നിന്നും ഫസ്റ്റ് ലുക്ക് പോസ്റ്റര് പുറത്ത് വന്നിരിക്കുകയാണ്. റിച്ച തന്നെ ഇന്‍സ്റ്റാഗ്രാമിലൂടെയായിരുന്നു പോസ്റ്റര് ഷെയര് ചെയ്തിരിക്കുന്നത്. ബോള്‍ഡ് ആന്‍ഡ് ഫിയര്‍ലെസ്സ് എന്നാണ് ചിത്രത്തെ കുറിച്ച് റിച്ച വിശേഷിപ്പിച്ചിരിക്കുന്നത്. പൂര്‍ണമായും നഗ്നമായ ശരീരത്തില് മുഴുവന് ആഭരണങ്ങള് അണിഞ്ഞിരിക്കുന്ന റിച്ചയുടെ ചിത്രമാണ് പോസ്റ്ററിലുള്ളത്. അടുത്ത വര്‍ഷം വേനല് കാലത്ത് സിനിമ തിയറ്ററുകളിലേക്ക് എത്തുമെന്ന സൂചനയും പോസ്റ്ററിലുണ്ട്.\nഇന്ദ്രജിത്ത് ലങ്കേഷിന്റെ സിനിമ\nകന്നഡ സംവിധായകനായ ഇന്ദ്രജിത്ത് ലങ്കേഷ് സംവിധാനം ചെയ്യുന്ന ആദ്യ ഹിന്ദി ചിത്രമാണ് ഷക്കീല. ഷക്കീലയെ കുറിച്ചൊരു സിനിമ ചെയ്യണമെന്ന് തന്റെ ആഗ്രമായിരുന്നെന്ന് നേരത്തെ സംവിധായകന് വ്യക്തമാക്കിയിരുന്നു. ഓണ് സ്‌ക്രീനിലെയും ഓഫ് സ്‌ക്രീനിലെയും അവരുടെ വ്യക്തിത്വം എന്നെ ഏറെ ആകര്‍ഷിച്ചിട്ടുണ്ട്. അവരുടെ കഥ പറയാനാണ് ഞാനാഗ്രഹിക്കുന്നത്. സിനിമകള് കിട്ടാതെ കഷ്ടപെട്ട അവരുടെ ജീവിതത്തിലെ ദുഷ്‌കരമായ കാലഘട്ടത്തെ കുറിച്ച് സ്വഭാവറോളുകള് ലഭിക്കാനായി അവര് നടത്തിയ ശ്രമങ്ങളെ കുറിച്ചുമൊക്കെയാണ് സിനിമയിലൂടെ പറയുന്നത്. സൂപ്പര് സ്റ്റാര് ഷക്കീലയുടെ യഥാര്‍ത്ഥ കഥ തന്നെയായിരിക്കും സിനിമയിലൂടെ പ്രേക്ഷകരിലേക്ക് എത്തിക്കുന്നത്.\nകര്‍ണാടകയിലെ ചെറിയൊരു ഗ്രാമത്തില് നിന്നും സിനിമയുടെ ഷൂട്ടിംഗ് നേരത്തെ തന്നെ ആരംഭിച്ചിരിരുന്നു. ഇക്കാര്യം റിച്ച തന്നെ പുറത്ത് വിട്ടിരുന്നു. ബിക്കിനി ധരിച്ച് വെള്ളത്തിലുടെ നീന്തുന്ന ചിത്രം പങ്കുവെച്ച് കൊണ്ടായിരുന്നു ചിത്രീകരണം ആരംഭിച്ച വിവരം നടി പറഞ്ഞത്. ചിത്രത്തില് താന് നേരിടുന്ന ഏറ്റവും വലിയ വെല്ലുവിളി ഷക്കീലയുടെ ലുക്കാണെന്നായിരുന്നു റിച്ച പറഞ്ഞിരുന്നത്. ഓരോ ഘട്ടം കഴിയുമ്പോഴും ഷക്കീലയുടെ ലുക്കില് മാറ്റം വരും. ആ ലുക്ക് അത് പോലെ പകര്‍ത്തുന്നത് വെല്ലുവിളിയാണെന്നും നടി പറഞ്ഞിരുന്നു.\nഒരു നടിയെന്ന നിലയില് ഷക്കീലയുടെ ജീവിതം വെള്ളിത്തിരയില് എത്തുന്നത് സന്തോഷം നല്‍കുന്ന കാര്യമാണ്. അതുപോലെ തന്നെ ഷക്കീല എന്ന വ്യക്തിയുടെ ജീവിതത്തോട് നൂറ് ശതമാനം നീതി പുലര്‍ത്തുന്നതായിരിക്കും ഈ സിനിമയെന്നും റിച്ച വ്യക്തമാക്കിയിരുന്നു. സിനിമ തുടങ്ങുന്നതിന് മുന്‍പ് ഷക്കീലയെ അടുത്ത് അറിയുന്നതിനായി റിച്ച ബംഗ്ലൂരില് നിന്നും ഷക്കീലയുമായി കൂടികാഴ്ച നടത്തിയിരുന്നു. റിച്ചയ്ക്ക് പുറമെ ത്രിപാഠി, മലയാളിയായ രാജീവ് പിള്ള, കന്നഡ താരം എസ്തര് നൊറോണ എന്നിവരും ഷക്കീലയുടെ ബയോപിക്കിലുണ്ട്.\nRead more about: upcoming movies richa shadha shakeela ഷക്കീല റിച്ച ഛദ്ദ\nShakeela's biopic Richa Chadha's first look poster is out


Kochi metro going to start operation with strict rules | പച്ചക്കൊടി കാണിച്ച് കൊച്ചി മെട്രോ: ഓരോ ട്രിപ്പിലും 175 യാത്രക്കാർ മാത്രം, മാർഗ്ഗനിർദേശം ഇങ്ങനെ.. - Malayalam Oneindia\nPublished: May 12 2020, 21:57 [IST]\nകൊച്ചി: മൂന്നാംഘട്ട ലോക്ക്ഡൌൺ അവസാനിക്കാനിരിക്കെ സർവീസ് പുനരാരംഭിക്കാനൊരുങ്ങി കൊച്ചി മെട്രോ. ടിക്കറ്റ് നൽകുന്നതിന് കോണ്ടാക്ട് ലെസ് സംവിധാനം ഏർപ്പെടുത്തും. ഇതിനൊപ്പം പ്രധാനപ്പെട്ട ഓരോ സ്റ്റേഷനിലും ഡിജിറ്റൽ തെർമൽ സ്കാനിംഗ് ക്യാമറയും സ്ഥാപിക്കും. എല്ലാ യാത്രക്കാരെയും ഇതുവഴി കടത്തിവിട്ട ശേഷമായിരിക്കും യാത്ര ചെയ്യാൻ അനുവദിക്കുക. 175 യാത്രക്കാരുമായിട്ടായിരിക്കും മെട്രോ സർവീസ് നടത്തുക.\nരാജ്യവ്യാപക ലോക്ക്ഡൌൺ മെയ് 17ന് അവസാനിക്കാനിരിക്കെയാണ് സർവീസ് പുനാരംഭിക്കുന്നത് സംബന്ധിച്ചുള്ള തയ്യാറെടുപ്പുകൾക്ക് കൊച്ചി മെട്രോയും തുടക്കം കുറിയ്ക്കുന്നത്. പൈസ പ്രത്യേക പെട്ടിയിൽ നിക്ഷേപിക്കുന്നതോടെ ടിക്കറ്റ് ലഭിക്കുന്നതാണ് കോണ്ടാക്ട് ലെസ് ടിക്കറ്റ് സംവിധാനം. ഇതോടെ പ്രത്യേക കൌണ്ടർ വഴി നടത്തിവന്നിരുന്ന ടിക്കറ്റ് വിൽപ്പന ഈ സാഹചര്യം കണക്കിലെടുത്താണ് നീക്കം.\nഇടപ്പള്ളി, കലൂർ സ്റ്റേഡിയം എന്നീ സ്റ്റേഷനുകളിലാണ് തെർമൽ സ്കാനറുകൾ സ്ഥാപിക്കും. ഒരാഴ്ചക്കാലം കൊണ്ടാണ് ഇതിനുള്ള നടപടിക്രമങ്ങൾ കൊച്ചി മെട്രോ പൂർത്തിയാക്കുക. ഇവ ഒഴികെയുള്ള മറ്റ് സ്റ്റേഷനുകളിൽ തെർമൽ സ്കാനറുകളാണ് സ്ഥാപിക്കുക. 25 ഡിഗ്രി സെൽഷ്യസിനും 26 ഡിഗ്രി സെൽഷ്യസിനും ഇടയിലുള്ള താപനിലയാണ് മെട്രോ ട്രെയിനുകൾക്കുള്ളിൽ ക്രമീകരിക്കുക. യാത്രക്കാരും ജീവനക്കാരും മാസ്ക് ധരിക്കേണ്ടതും നിർബന്ധമാണ്.\nഎല്ലാ ദിവസവും യാത്രയ്ക്ക് മുമ്പായി ശൂചീകരിച്ച് അണുവിമുക്തമാക്കിയ ശേഷം മാത്രമേ യാത്രക്കാരെ കയറാൻ അനുവദിക്കുകയുള്ളൂ. റെഡ്സോൺ അല്ലാത്ത പ്രദേശങ്ങളിൽ നിയന്ത്രവിധേയമായി മെട്രോ സർവീസ് അനുവദിക്കണമെന്ന് മുഖ്യമന്ത്രി അഭ്യർത്ഥിക്കുകയും ചെയ്തിരുന്നു. എഎഫ്സി ഗേറ്റ്, ടിക്കറ്റ് കൌണ്ടറുകൾ, എസ്കലേറ്ററുകൾ, ഹാൻട്രെയ്ൽസ്, എസ്കലേറ്ററുകൾ, ലിഫ്റ്റ് ബട്ടണുകൾ, പ്ലാറ്റ്ഫോമിലുള്ള കസേരകളും അണുനാശിനി ഉപയോഗിച്ച് വൃത്തിയാക്കും.\nസുരക്ഷാ ക്രമീകരണങ്ങൾ ശക്തമാക്കാൻ ഒരുങ്ങി കൊച്ചി മെട്രോ\nമെട്രോ യാത്രക്കെത്തിയ യാത്രക്കാരിൽ ആർക്കെങ്കിലും രോഗലക്ഷണങ്ങളുണ്ടെന്ന് കണ്ടെത്തിയാൽ ജില്ലാ കൊറോണ കേന്ദ്രത്തിലേക്കാണ് വൈദ്യസഹായത്തിനായി റഫർ ചെയ്യുക. ജീവനക്കാരെയും പരിശോധനയ്ക്ക് ഹാജരാക്കിയ ശേഷമാണ് ജോലിയിൽ പ്രവേശിപ്പിക്കൂ.\nനാലാം ഘട്ട ലോക്ക് ഡൗണ് തീര്‍ത്തും വ്യത്യസ്തം!! സൂചന നല്‍കി പ്രധാനമന്ത്രി, പ്രഖ്യാപനം 18ന് മുമ്പ്\ncoronavirus lock down kochi metro kerala train കൊച്ചി എറണാകുളം കൊച്ചി മെട്രോ മെട്രോ ട്രെയിൻ ടിക്കറ്റ്\nKochi metro going to start operation with strict rules\nStory first published: Tuesday, May 12, 2020, 21:57 [IST]


വേനൽച്ചൂടിൽ ഉള്ളു തണുപ്പിക്കാനും അധിക വരുമാനത്തിനും ശീതള പാനീയങ്ങൾ – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nApril 13, 2018 Mannira News Desk\t0 Comments fresh juice market, income, summer heat, വേനൽ, ശീതളപാനീയം\nവേനൽച്ചൂടിൽ ശീതള പാനീയങ്ങൾ തയാറാക്കി വിപണിയിൽ എത്തിക്കുന്നത് കർഷകർക്ക് അധിക വരുമാനത്തിനുള്ള സാധ്യത തുറക്കുന്നു. കേരള വിപണിയിൽ കോളകളോടുള്ള താത്പര്യക്കുറവും ഇളനീർ പോലുള്ള ആരോഗ്യ പാനീയങ്ങൾക്കുള്ള പ്രചാരവും ചെറുകിട സംരംഭകർക്കു മികച്ച അവസരമാണ് ഒരുക്കുന്നത്.\nമികച്ച പോഷക മൂല്യമുള്ള ജ്യൂസുകൾക്കു അനുയോജ്യമാണ് വെള്ളരി, പാവയ്ക്ക, കുമ്പളം, ചുരയ്ക്ക, കാരറ്റ്, വാഴപ്പിണ്ടി, ബീറ്റ്റൂട്ട് മുതലായ പച്ചക്കറികൾ.മുള്ളൻ വെള്ളരി, കണി വെള്ളരി, വെള്ള വെള്ളരി എന്നിവയും ജ്യൂസിനു ചേർന്നതാണ്. തൊലി നീക്കാതെ വെള്ളരിയുടെ കാമ്പ് ജ്യൂസറിലിട്ടു നീര് പിഴിഞ്ഞ്, രുചിക്കായി നെല്ലിക്ക/ ചെറുനാരങ്ങ നീര്, ഇഞ്ചി സത്ത് എന്നിവ ചേർത്താണ് ജ്യൂസ് നിർമാണം.\nദാഹശമനത്തിനൊപ്പം പ്രമേഹം, സന്ധിവാതം എന്നിവയുള്ളവർക്ക് ആമാശയത്തിലെ അമ്ലത നിയന്ത്രിക്കാനും വെള്ളരി ജ്യൂസ് ഉത്തമമാണ്. ശ്രദ്ധാപൂർവം തെരെഞ്ഞെടുത്ത പഴ, പച്ചക്കറികള്ള്ക്കൊപ്പം വേണ്ടത്ര മധുരം, ഐസ് എന്നിവ ചേർത്ത് ജ്യൂസ് കൂടുതൽ രുചികരമാക്കാം.\nകുമ്പളം, നെയ്ക്കുമ്പളം, വാഴപ്പിണ്ടി എന്നിവയുടെ ജ്യൂസും ചില കടകളിൽ വിൽപ്പനയ്ക്കുണ്ട്. കുമ്പളങ്ങ ജ്യൂസിനു കരളിനെ ശുദ്ധമാക്കാനും ഫാറ്റി ലിവർ കുറയ്ക്കാനും കഴിവുണ്ട്. മൂത്രാശയക്കല്ല് അലിയിക്കാനും ആമാശയത്തിലെ അമ്ലത കുറയ്ക്കാനും പിണ്ടിനീരും പ്രമേഹ രോഗികൾക്ക് പാവയ്ക്ക ജ്യൂസും രുചിക്കാം. കൊടുംചൂടിന്റെ കാഠിന്യം കുറക്കാൻ പേരുകേട്ടതാണ് ചുരക്ക വേവിച്ച് പാലും പഞ്ചസാരയും ചേർത്ത് അരച്ചെടുത്തു തണുപ്പിച്ച ജ്യൂസ്.\nതണ്ണിമത്തൻ, മസ്ക് മെലൺ, യെല്ലോ മെലൺ എന്നിവയും ജ്യൂസ് രംഗത്തെ മിന്നും താരങ്ങളാണ്. പൈനാപ്പിൾ, പാഷൻഫ്രൂട്ട്, മാമ്പഴം, പപ്പായ, ചക്കപ്പഴം, മുന്തിരി, ഓറഞ്ച്, ആപ്പിൾ എന്നിവയാണ് പാനീയങ്ങളുടെ ലോകത്തെ ജനപ്രിയ താരങ്ങൾ. പഴച്ചാറുകൾക്കു പുറമെ, സിറപ്പുകളും തയാറാക്കി സൂക്ഷിച്ച് ആവശ്യാനുസരണം സോഡ, ഐസ്ക്യൂബ്, തണുത്ത വെള്ളം എന്നിവ ചേർത്തു നേർപ്പിച്ച് വിപണനം നടത്തുന്ന സംരഭകരുമുണ്ട്.\nAlso Read: ആഞ്ഞിലിച്ചക്ക സംരക്ഷിക്കാന് പദ്ധതികള് ആവിഷ്ക്കരിക്കുമെന്ന് കൃഷി മന്ത്രി; സമൂഹ മാധ്യമങ്ങളിലൂടെ വമ്പൻ തിരിച്ചുവരവിന് ഒരുങ്ങി കേരളത്തിന്റെ ആഞ്ഞിലിച്ചക്ക\n← Solar powered irrigation; the new hope and weapon for small scale farmers\nഅടുക്കളത്തോട്ടത്തിൽ മുള്ളങ്കിയില്ലേ? മുള്ളങ്കി കൃഷിയുടെ സൂത്രങ്ങൾ അറിയാം →\nMarch 15, 2018 Mannira News Desk 0\nAugust 13, 2018 Mannira News Desk 0


തർക്കത്തിലും വടംവലിയിലും കുടുങ്ങി യു.ഡി.എഫ് സ്ഥാനാർഥി പട്ടിക അനിശ്ചിതമായി നീളുന്നു - മീഡിയ മലയാളം (Media Malayalam)\nതർക്കത്തിലും വടംവലിയിലും കുടുങ്ങി യു.ഡി.എഫ് സ്ഥാനാർഥി പട്ടിക അനിശ്ചിതമായി നീളുന്നു\nകൊച്ചി: ബി.ജെ.പിക്ക് പിന്നാലെ എൽ.ഡി.എഫും സ്ഥാനാർഥികളെ പ്രഖ്യാപിച്ച് പ്രചാരണം ആരംഭിച്ചുകഴിെഞ്ഞങ്കിലും തർക്കത്തിലും വടംവലിയിലും കുടുങ്ങി യു.ഡി.എഫ് സ്ഥാനാർഥി പട്ടിക അനിശ്ചിതമായി നീളുന്നു. കഴിഞ്ഞ തിങ്കളാഴ്ച പ്രഖ്യാപനം ഉണ്ടാകുമെന്ന് ആദ്യം അറിയിച്ചെങ്കിലും അത് മാറ്റി വ്യാഴാഴ്ചയാകുമെന്ന് പിന്നീട് പറഞ്ഞെങ്കിലും അനിശ്ചിതമായി നീളുകയാണ്. സീറ്റുകൾക്കായുള്ള എ, െഎ ഗ്രൂപ്പുതർക്കമാണ് പ്രധാനവെല്ലുവിളിയായി മാറിയിരിക്കുന്നത്. ലീഗ് ഉൾപ്പെടെ ഘടകകക്ഷികളുമായി ഏതാണ്ട് ധാരണയിൽ എത്തിയിട്ടുണ്ടെങ്കിലും അവകാശവാദങ്ങൾ അവസാനിച്ചിട്ടിെല്ലന്നാണ് അറിയുന്നത്. കഴിഞ്ഞ തവണ മത്സരിച്ച ഏഴ് സീറ്റ് ലീഗിന് നൽകാനാണ് ധാരണ. എന്നാൽ, വെൽഫെയർ പാർട്ടിയുമായുള്ള സഹകരണത്തിൻെറ അടിസ്ഥാനത്തിൽ ഒരു സീറ്റിൽകൂടി അവർ അവകാശവാദം ഉന്നയിച്ചിട്ടുണ്ടത്ര. കേരള കോൺഗ്രസ്-ജോസഫ് വിഭാഗവുമായി ധാരണയിൽ എത്തിയിട്ടുണ്ട്. കഴിഞ്ഞതവണ രണ്ട് സീറ്റിലാണ് കേരള കോൺഗ്രസ്-എം മത്സരിച്ചത്. ഒരു സീറ്റിൽ ജയിച്ചു. ആ രണ്ട് സീറ്റും ഇക്കുറി നൽകുമെന്നാണ് അറിയുന്നത്. കോൺഗ്രസിനുള്ളിൽ ഉടലെടുത്തിരിക്കുന്ന തർക്കമാണ് പരിഹരിക്കാനാകാതെ സങ്കീർണമായി മുന്നോട്ടുപോകുന്നത്. സീറ്റുമോഹികളുടെ ഒരുപടതന്നെ എല്ലാ വാർഡിലും ഉണ്ട്. ഗ്രൂപ്പുതർക്കത്തിൽ നിലവിലെ പല കൗൺസിലർമാരെയും വെട്ടിനിരത്തി സ്ഥാനാർഥിത്വം കൈക്കലാക്കാനുള്ള ശ്രമങ്ങളും നടക്കുന്നു. എന്തായാലും മൂന്നുതവണയിൽ കൂടുതൽ മത്സരിച്ചവരെ പരിഗണിക്കേണ്ടതില്ലെന്നാണ് തീരുമാനം. ചർച്ചകൾ അന്തിമഘട്ടത്തിലാണെന്നും മിക്കവാറും എല്ലാ വാർഡിലേക്കും സ്ഥാനാർഥികളെ നിശ്ചയിച്ചുകഴിെഞ്ഞന്നുമാണ് കോൺഗ്രസ് ജില്ല നേതൃത്വം വ്യക്തമാക്കുന്നത്. വെള്ളിയാഴ്ച ഏറക്കുറെ സ്ഥാനാർഥികളെ പ്രഖ്യാപിക്കാൻ കഴിയുംവിധം കാര്യങ്ങൾ നീക്കുകയാണെന്നും നേതാക്കൾ പറയുന്നു.\nThe list of UDF candidates is going on indefinitely amidst controversy and tug-of-war\namidst controversy and tug-of-war\nis going on indefinitely\nThe list of UDF candidates\nPrevious articleതാൻ സ്വതന്ത്രനായാണ് മത്സരിക്കുന്നത് വി ഫോർ കൊച്ചി സ്ഥാനാർഥിയല്ല; മൂന്ന് രാഷ്ട്രീയ മുന്നണിക്കുമെതിരെ ജനകീയശക്തിയെന്ന് അവകാശപ്പെട്ട് രംഗത്തെത്തിയ വി ഫോർ കൊച്ചി സംഘടനയുടെ സ്ഥാനാർഥിപ്രഖ്യാപനത്തിൽ തുടക്കത്തിേല കല്ലുകടി\nNext articleനിയമസഭയിലെ അതിക്രമക്കേസിൽ മന്ത്രിമാർ ഉൾപ്പെടെ അഞ്ച് പ്രതികൾ വിടുതൽ ഹരജി നൽകി


പഴനി പീഡനക്കേസ് നിര്‍ണായക വഴിത്തിരിവിലേക്ക്; പൊലീസിന്റെ കണ്ടെത്തല് ഇങ്ങനെ – Kairali News | Kairali News Live l Latest Malayalam News\nപഴനി പീഡനക്കേസ് നിര്‍ണായക വഴിത്തിരിവിലേക്ക്; പൊലീസിന്റെ കണ്ടെത്തല് ഇങ്ങനെ\nകരിപ്പൂർ സ്വർണ്ണക്കടത്ത് കേസ്: അർജുൻ ആയങ്കിയുടെ സുഹൃത്തുക്കളുടെ വീട്ടിലും കസ്റ്റംസ് റെയ്ഡ്\nപഴനിയില് മലയാളി മധ്യവയസ്‌കയെ പീഡിപ്പിച്ച സംഭവം; അന്വേഷണത്തിന്റെ ഭാഗമായി തമിഴ്‌നാട് പൊലീസ് ഇന്ന് കണ്ണൂരില് എത്തും\nപഴനി പീഡനക്കേസ് നിര്‍ണായക വഴിത്തിരിവിലേക്ക്. പരാതിയില് ദുരൂഹതയുണ്ടെന്ന സൂചനയുമായി തമിഴ്‌നാട് പോലീസ്. പരാതിക്കാരന് പഴനിയിലെ ലോഡ്ജുടമയെ പണം ആവശ്യപ്പെട്ട് ഭീഷണിപ്പെടുത്തിയിരുന്നുവെന്നും പരാതിക്കാരിക്ക് പരിക്കുകള് ഇല്ലെന്നാണ് പ്രാഥമിക റിപ്പോര്‍ട്ടെന്നും ദിണ്ഡിഗല് മേഖല ഡി ഐ ജി പറഞ്ഞു.\nതലശ്ശേരിയില് താമസിക്കുന്ന സേലം സ്വദേശിനിയെ പഴനിയിലെ ലോഡ്ജില് വെച്ച് കൂട്ട മാനഭംഗത്തിനിരയാക്കിയെന്ന പരാതിയിലാണ് പുതിയ വഴിത്തിരിവുണ്ടായത്. പരാതി വ്യാജമാണെന്ന സൂചനയാണ് ദിണ്ടിഗല് ഡി ഐ ജി നല്‍കുന്നത്. പരാതിക്കാന് പണം ആവശ്യപ്പെട്ട് ലോഡ്ജുടമയെ ഭീഷണിപ്പെടുത്തിയെന്നും പരാതിക്കാരിക്ക് പരിക്കില്ലെന്നാണ് പ്രാഥമിക റിപ്പോര്‍ട്ടെന്നും ദിണ്ഡിഗല് മേഖലാ ഡിഐജി വിജയുമാരി പറഞ്ഞു\nപരാതി അടിസ്ഥാനരഹിതമാണെന്ന് ലോഡ്ജ് ഉടമ മുത്തു കൃഷ്ണനും പറഞ്ഞു. അമ്മയും മകനുമെന്ന പേരിലാണ് ലോക്ക് ഡൗണ് സമയത്ത് ഇവര് മുറിയെടുത്തത്. മുറിയില് വെച്ച് ഇവര് തമ്മില് വഴക്കുണ്ടായി. മുറി ഒഴിയാന് ആവശ്യപ്പെട്ടതിനെ തുടര്‍ന്ന് ആദ്യം സ്ത്രീയും പിന്നീട് കൂടെയുണ്ടായിരുന്നയാളും ഇറങ്ങിപ്പോവുകയായിരുന്നു.\nമറന്നു വെച്ച ആധാര് കാര്‍ഡ് തിരിച്ചെടുക്കാനായി അഞ്ച് ദിവസത്തിന് ശേഷം എത്തിയപ്പോള് സ്ത്രീ ആരോഗ്യവതിയായിരുന്നുവെന്നും ലോഡ്ജുടമ പറഞ്ഞു. ദിണ്ഡിഗലിലുള്ള സ്ത്രീയുടെ സഹോദരിയെ കസ്റ്റഡിയിലെടുത്ത് പൊലീസ് ചോദ്യം ചെയ്തിരുന്നു. ഇവര് വിവാഹിതരല്ലെന്നും ഒരു മിച്ച് താമസിക്കുന്നതാണെന്നുമാണ് ഇവര് മൊഴി നല്‍കിയത്. തമിഴ്‌നാട് സ്വദേശിയായ പരാതിക്കാരനും ഭാര്യയും വര്‍ഷങ്ങളായി തലശ്ശേരിയിലാണ് താമസം.\nപീഡനത്തിന് ഇരയായ യുവതിയില് നിന്നും ഭര്‍ത്താവില് നിന്നും മൊഴി രേഖപ്പെടുത്താനായി കണ്ണൂരിലെത്തിയ പോലീസ് സംഘം തിരിച്ചെത്തിയ ശേഷം കൂടുതല് വഴിത്തിരിവുണ്ടാകുമെന്ന സൂചനയാണ് തമിഴ്‌നാട് പോലീസ് നല്‍കുന്നത്\nTags: InvestigationPazhaniPazhani rape


70-80% Discounts: Amazon-Flipkart Plan Mega Summer Sale - Malayalam Goodreturns\n» 70 മുതൽ 80 ശതമാനം വരെ ഡിസ്കൗണ്ട്; ആമസോണിലും ഫ്ലിപ്കാർട്ടിലും മെഗാ സമ്മർ സെയിൽ!!!\n70 മുതൽ 80 ശതമാനം വരെ ഡിസ്കൗണ്ട്; ആമസോണിലും ഫ്ലിപ്കാർട്ടിലും മെഗാ സമ്മർ സെയിൽ!!!\nPublished: Saturday, April 28, 2018, 10:37 [IST]\nആമസോണും, ഫ്ലിപ്കാർട്ടും മെഗാ സമ്മർ സെയിലിന് തയ്യാറെടുക്കുന്നു. വൻതോതിലുള്ള വിലക്കിഴിവാകും ഇരു കമ്പനികളും പ്രഖ്യാപിക്കുക. അടുത്ത മാസം ആദ്യം തന്നെ സമ്മർ സെയിൽ ആരംഭിക്കുമെന്നാണ് വിവരം.\n70 മുതൽ 80 ശതമാനം വരെ ഡിസ്കൗണ്ട്\nആമസോണും, ഫ്ലിപ്കാർട്ടും സാധനങ്ങൾക്ക് 70 മുതൽ 80 ശതമാനം വരെ ഡിസ്കൗണ്ട് നൽകുമെന്നാണ് പ്രതീക്ഷ. ഇതിനായി ഇരു കമ്പനികളും സാധനങ്ങൾ സ്റ്റോക്ക് ചെയ്യാൻ തുടങ്ങിയത്രേ.\nമേയ് രണ്ടാം വാരം\nവിൽപ്പന മേയ് രണ്ടാം വാരം ആരംഭിക്കുമെന്നാണ് വിവരം. ഫ്ലിപ്കാർട്ടിന്റെ വിൽപ്പന മേയ് 11 മുതൽ 14 വരെയും ആമസോൺ അതിന് മുമ്പോ അതേ ദിവസങ്ങളിലോ വിൽപ്പന നടത്താനാണ് സാധ്യതയെന്നും ബന്ധപ്പെട്ട അധികൃതർ വ്യക്തമാക്കി. എന്നാൽ ഇരു കമ്പനികളും ഔദ്യോഗിക പ്രഖ്യാപനം നടത്തിയിട്ടില്ല.\nവിലക്കുറവ് ഈ സാധനങ്ങൾക്ക്\nസ്മാർട്ട്ഫോണുകൾ, ടെലിവിഷൻ, വസ്ത്രങ്ങൾ തുടങ്ങിയവയ്ക്കാകും വൻ ഇളവുകൾ ലഭിക്കുക. ഇവയ്ക്ക് 10-20 ശതമാനം അധിക ഇളവ് ലഭിക്കാനും സാധ്യതയുണ്ട്.\nകാഷ്ബാക്ക്, നോ കോസ്റ്റ് ഇഎംഐ തുടങ്ങിയ ഓപ്ഷനുകളും ഫ്ലിപ്കാർട്ടും ആമസോണും വാഗ്ദാനം ചെയ്യുന്നുണ്ട്. ഇ-കൊമേഴ്സ് ഡിമാൻഡ് വർദ്ധിപ്പിക്കുന്നതിലൂടെ വിൽപ്പന കൂട്ടുന്നതിന്റെ ഭാഗമാണ് ഇത്തരം ഓഫറുകൾ.\nRead more about: flipkart amazon ഫ്ലിപ്കാർട്ട് ആമസോൺ\n70-80% Discounts: Amazon-Flipkart Plan Mega Summer Sale\nRivals Amazon and Flipkart are set to lock horns in May, with scaled-down versions of their marquee annual festive event, when consumers are flooded with heavy discounts, four senior industry executives said.\nStory first published: Saturday, April 28, 2018, 10:37 [IST]


Manju Warrier reveals the reason behind the new movie with Ajith - Malayalam Filmibeat\n| Published: Sunday, May 8, 2022, 10:57 [IST]\nതമിഴകത്തിന്റെ സ്വന്തം അജിത്തിന്റെ പുതിയ ചിത്രത്തില് മലയാളത്തിന്റെ ലേഡി സൂപ്പര്‍സ്റ്റാര് മഞ്ജു വാര്യര് നായികയാകുന്ന വാര്‍ത്ത ഏറെ ആഹ്ലാദത്തോടെയാണ് ആരാധകര് ഏറ്റെടുത്തത്. എച്ച്. വിനോദ് സംവിധാനം ചെയ്ത് ബോണി കപൂര് നിര്‍മ്മിക്കുന്ന ചിത്രത്തില് മഞ്ജു വാര്യര് പ്രധാന വേഷത്തിലെത്തുമെന്ന വാര്‍ത്ത കഴിഞ്ഞ ദിവസമാണ് പുറത്തുവന്നത്. മഞ്ജുവിന്റെ രണ്ടാമത് തമിഴ് ചിത്രമാണിത്.\nഎന്തുകൊണ്ട് അജിത്തിന്റെ ചിത്രം തിരഞ്ഞെടുത്തു എന്ന ചോദ്യത്തിന് മറുപടി നല്‍കുകയാണ് ഇപ്പോള് മഞ്ജു വാര്യര്. ഒരു പൊതുപരിപാടിയില് പങ്കെടുക്കുന്നതിനിടെയായിരുന്നു താന് അജിത്തിന്റെ ചിത്രത്തില് നായികയാകാന് തയ്യാറെടുക്കുന്നതായും ചിത്രം തിരഞ്ഞെടുക്കാനുള്ള കാരണത്തെക്കുറിച്ചും മഞ്ജു വെളിപ്പെടുത്തിയത്.\nഅതേക്കുറിച്ച് മഞ്ജുവിന്റെ വാക്കുകള് ഇങ്ങനെ; ' എല്ലാ കാര്യങ്ങളും ഒത്തുവന്നപ്പോള് അങ്ങനെ ഒരു സിനിമ ചെയ്യുകയായിരുന്നു. എന്നെ അഭിനയിപ്പിക്കണം എന്ന് അവര് ആഗ്രഹിച്ചു. ഞാനും ആഗ്രഹിച്ചിരുന്നു. അതുകൊണ്ട് ചെയ്തു. അത്രമാത്രം.' എങ്ങനെയുള്ള ചിത്രമായിരിക്കും ഇതെന്ന ചോദ്യത്തിന് മഞ്ജു ഉത്തരം നല്‍കിയില്ല. അത് സസ്‌പെന്‍സായി തന്നെ ഇരിക്കട്ടെ എന്നായിരുന്നു മഞ്ജുവിന്റെ മറുപടി.\nഅജിത്ത് നായകനാകുന്ന 61-ാം ചിത്രമാണ് #AK61. ചിത്രത്തിന്റെ തിരക്കഥ കേട്ട മഞ്ജു വാര്യര് സിനിമയ്ക്കായി കരാര് ഒപ്പിട്ടുകഴിഞ്ഞു. അടുത്ത കുറച്ചു ദിവസങ്ങള്‍ക്കുള്ളില് ചിത്രീകരണത്തിനായി മഞ്ജു ഹൈദരാബാദിലെ ഷൂട്ടിങ്ങ് സെറ്റിലേക്കെത്തും.\nപുതിയ ചിത്രത്തിന്റെ ഷൂട്ടിങ്ങ് ഹൈദരാബാദില് പുരോഗമിക്കുകയാണ്. സിനിമയ്ക്ക് ഇതുവരെ പേരിട്ടിട്ടില്ല. ഒരു ത്രില്ലറായി ഒരുക്കുന്ന ചിത്രം ഒരു വലിയ ബാങ്ക് കൊള്ളയുടെ കഥയാണ് പറയുന്നത്. കഴിഞ്ഞ മാസം തന്നെ അജിത്ത് ചിത്രത്തിന്റെ ഷൂട്ടിങ്ങിനായി ഹൈദരാബാദില് എത്തിച്ചേര്‍ന്നിരുന്നു. ഇനി മഞ്ജുവും സിനിമയ്ക്കായി ഉടനെത്തുമെന്നാണ് പ്രതീക്ഷിക്കുന്നത്.\nമഞ്ജുവിന്റെ രണ്ടാമത്തെ തമിഴ് ചിത്രമാണിത്. നേരത്തെ അസുരന് എന്ന ചിത്രത്തില് ധനുഷിന്റെ നായികയായി മഞ്ജു വാര്യര് അഭിനയിച്ചിരുന്നു. അസുരനിലെ മഞ്ജുവിന്റെ കഥാപാത്രം ഒട്ടേറെ അഭിനന്ദനങ്ങള് നേടിക്കൊടുത്തിരുന്നു. നിരവധി പുരസ്‌കാരങ്ങളും ലഭിച്ചിട്ടുണ്ട്. മേരി ആവാസ് സുനോ, ജാക്ക് ആന്‍ഡ് ജില് എന്നീ ചിത്രങ്ങളാണ് ഇനി മഞ്ജു വാര്യരുടേതായി മലയാളത്തില് ഉടന് പുറത്തിറങ്ങാനുള്ളത്.\nഎച്ച്. വിനോദിന്റെ തന്നെ സംവിധാനത്തില് പുറത്തിറങ്ങിയ വാലിമൈ ആയിരുന്നു അജിത്തിന്റേതായി പുറത്തിറങ്ങിയ അവസാന ചിത്രം. ബോക്‌സ് ഓഫീസിലില് വാലിമൈ ഹിറ്റായിരുന്നുവെങ്കിലും സിനിമാനിരൂപകര് ഏറെ വിമര്‍ശിച്ച ചിത്രമായിരുന്നു ഇത്. ബോണി കപൂറായിരുന്നു ഈ ചിത്രത്തിന്റെയും നിര്‍മ്മാതാവ്. #AK61 അജിത്തിനൊപ്പമുള്ള ബോണി കപൂറിന്റെ മൂന്നാമത്തെ ചിത്രമാണ്.\nബോളിവുഡ് ചിത്രം പിങ്കിന്റെ തമിഴ് റീമേക്കായിരുന്ന നേര്‍കൊണ്ട പാര്‍വൈയിലാണ് എച്ച് വിനോദ് ബോണി കപൂര് അജിത് കൂട്ടുകെട്ട് ആദ്യമായി ഒന്നിക്കുന്നത്. ഈ കൂട്ടുകെട്ടില് പിറന്ന രണ്ടാമത്തെ ചിത്രമായിരുന്നു വാലിമൈ.\n#AK61 ന് ശേഷം വിഘ്‌നേശ് ശിവന്റെ സംവിധാനത്തില് ഒരുങ്ങുന്ന പുതിയ ചിത്രമാണ് ഇനി അജിത്തിനെ കാത്തിരിക്കുന്നത്. ചിത്രത്തിന്റെ പ്രീപ്രൊഡക്ഷന് വര്‍ക്കുകള് ഏകദേശം കഴിഞ്ഞിരിക്കുകയാണ്. അജിത്തുമായുള്ള തന്റെ സ്വപ്‌നസിനിമയെക്കുറിച്ച് നേരത്തെ തന്നെ വിഘ്‌നേശ് ശിവന് മാധ്യമങ്ങളോട് വെളിപ്പെടുത്തിയിരുന്നു.\nManju Warrier reveals the reason behind the new movie with Ajith\nStory first published: Sunday, May 8, 2022, 10:57 [IST]


ആള്‍ക്കൂട്ടക്കൊലകള്‍ക്ക് നിയമസാധുത നല്‍കുന്ന തീവ്രഹിന്ദു രാഷ്ട്രീയം: അപൂര്‍വാനന്ദ് – Prathipaksham\nJuly 25, 2018. 5:59 pm July 25, 2018. 6:52 pm\nആള്‍ക്കൂട്ടക്കൊ ലകള് ഇപ്പോള് ഇന്ത്യക്കാര്‍ക്ക് ഒരു പുതുമയും സമ്മാനിക്കാത്ത വിധത്തില് ആവര്‍ത്തനവിരസമായി തീര്‍ന്നിരിക്കുന്നതായി thewire.in ല് എഴുതിയ ലേഖനത്തില് ഡല്‍ഹി സര്‍വകലാശാല അദ്ധ്യാപകന് അപൂര്‍വാനന്ദ് നിരീക്ഷിക്കുന്നു. സംഭവങ്ങളുടെ വിശദാംശങ്ങളില് മാത്രമാണ് ഇപ്പോള് ജനങ്ങള്‍ക്ക് താല്‍പര്യം. എന്നിരുന്നാലും ഒരു റക്ബര് ഖാനെ ആള്‍ക്കൂട്ടം തല്ലിക്കൊല്ലുമ്പോള് നമ്മുടെ രക്തം തിളയ്ക്കുന്നു. എന്നാല് ആടിനെ പട്ടിയാക്കാനുള്ള ബിജെപി നേതാക്കളുടെയും മന്ത്രിമാരുടെയും തന്ത്രമാണ് അതിലും ജുപ്‌സാവഹമെന്ന് അപൂര്‍വാനന്ദ് ചൂണ്ടിക്കാണിക്കുന്നു.\nറക്ബര് ഖാന് പോലീസ് കസ്റ്റഡിയിലാണ് മരിച്ചതെന്ന് കേന്ദ്ര ആഭ്യന്ത്രമന്ത്രി രാജ്‌നാഥ് സിംഗ് പറയുന്നു. റക്ബറിനെ അക്രമിക്കുകയും മരണത്തിലേക്ക് അദ്ദേഹത്തെ തള്ളിവിടുകയും ചെയ്ത ഗുണ്ടകളെ സംരക്ഷിക്കാനുള്ള പ്രത്യക്ഷ ശ്രമമാണ് രാജ്‌നാഥിന്റേതെന്ന് വ്യക്തമാണ്. പോലീസിന്റെ അനാസ്ഥ പ്രകടമാണെങ്കിലും റക്ബറിന്റെ മരണത്തിന്റെ ഉത്തരവാദിത്വം പോലീസില് കെട്ടിവെക്കുന്നത്, പശുവിന്റെ പേരില് ആളുകളെ തല്ലിക്കൊല്ലുന്ന ഗുണ്ടകള്‍ക്ക് അധികാരികളില് നിന്നും ലഭിക്കുന്ന ഉറപ്പായി അത് മാറുന്നു. മുസ്ലീങ്ങള് പശു കള്ളക്കടത്ത് നിറുത്തണമെന്നായിരുന്നു മറ്റൊരു മന്ത്രിക്ക് പറയാനുണ്ടായിരുന്നത്.\nഓരോ ആള്‍ക്കൂട്ടക്കൊലയ്ക്ക് ശേഷവും മറുപടി പറഞ്ഞ് മടുത്തതുകൊണ്ടാവാം എല്ലാ സംഭവങ്ങള്‍ക്ക് ശേഷവും താന് പ്രതികരിക്കും എന്ന് പ്രതീക്ഷിക്കരുതെന്ന് രാജ്‌നാഥ് സിംഗ് പറയുന്നത്. ആള്‍ക്കൂട്ടക്കൊലകള് തുടര്‍ച്ചയായി സംഭവിക്കുന്നതിനാല് അതിന്റെ വേഗതയുമായി പൊരുത്തപ്പെടാന് അദ്ദേഹത്തിന് സാധിക്കുന്നില്ല എന്നതൊരു യാഥാര്‍ത്ഥ്യമാണ്. ഓരോ സംഭവത്തിന് ശേഷവും മാധ്യമങ്ങള്‍ക്ക് വിശദീകരണം നല്‍കുക അദ്ദേഹത്തെ സംബന്ധിച്ചിടത്തോളം ഒരു ഭാരിച്ച ഉത്തരവാദിത്വമായി മാറുന്നതിനാലാവാം തികച്ചും സുരക്ഷിതമായ ഒരു നിലപാടാണ് ഇക്കാര്യത്തില് അദ്ദേഹം ഇപ്പോള് സ്വീകരിക്കുന്നത്. ഏതായാലും ആള്‍ക്കൂട്ടക്കൊലകളെ കുറിച്ച് അവലോകനം ചെയ്യുന്നതിന് ഇപ്പോള് കേന്ദ്ര സര്‍ക്കാര് രണ്ട് കമ്മിറ്റികള്‍ക്ക് രൂപം നല്‍കിയിട്ടുണ്ട്. അത് ഗൗരവതരമായ ഒരു ഇടപെടലാണെന്ന് വിശ്വസിക്കാന് നാം നിര്‍ബന്ധിക്കപ്പെടുന്നു.\nആള്‍ക്കൂട്ടക്കൊലകളെ ന്യായീകരിച്ചുകൊണ്ട് ദിവസവും കേന്ദ്ര സര്‍ക്കാര് പ്രതിനിധികള് പ്രതികരിക്കുന്നത് മാത്രമല്ല പ്രശ്‌നം. പരിക്കേറ്റ റക്ബര് ഖാനോട് പോലീസ് പ്രതികരിച്ച വിധത്തില് രാഹുല് ഗാന്ധി തന്റെ അതൃപ്തി രേഖപ്പെടുത്തിയപ്പോള് അദ്ദേഹത്തിനെതിരെ മൂന്ന് പ്രമുഖ മന്ത്രിമാര് ചാടിവീണു. ആള്‍ക്കൂട്ടക്കൊലയെ വിമര്‍ശിക്കുകയും റക്ബര് ഖാനോട് അനുകമ്പ പുലര്‍ത്തുകയും ചെയ്യുന്നതിന് പകം അവര് രാഹുല് ഗാന്ധിയെ വിദ്വേഷം പരത്തുന്നതിന്റെ പേരില് വിമര്‍ശിച്ചു. കൊലപാതകങ്ങളെ നിങ്ങള് അപലപിക്കുന്നുണ്ടെങ്കില്, കലാപത്തിന്റെ സംസ്‌കാരത്തെ നിങ്ങള് എതിര്‍ക്കുന്നുണ്ടെങ്കില് നിങ്ങള് വിദ്വേഷത്തിന്റെ വ്യാപാരികളായി മുദ്രകുത്തപ്പെടുന്നു.\nഒരു മുസ്ലീമായ റക്ബര് ഖാന് കൊല്ലപ്പെട്ടതിന്റെ തൊട്ടുപിറ്റെ ദിവസം മറ്റൊരു വിവാദപരാമര്‍ശവുമായി ആര്‍എസ്എസ് നേതാവ് ഇ്‌ന്ദ്രേഷ് കുമാര് രംഗത്തെത്തി. ആളുകള് ബീഫ് കഴിക്കുന്നത് നിറുത്തുന്ന ആ നിമിഷം പശുവിന്റെ പേരിലുള്ള ആള്‍ക്കൂട്ടക്കൊലകളും നില്‍ക്കുമെന്നാണ് മുസ്ലീങ്ങളെ മെരുക്കാനും ദേശീയവല്‍ക്കാരിക്കാനും ആര്‍എസ്എസ് നിയോഗിച്ചിരിക്കുന്ന ഈ നേതാവ് പറയുന്നത്. ഒരു കച്ചവടം അദ്ദേഹം മുന്നോട്ട് വെക്കുന്നു. ബീഫ് കഴിക്കുന്നവരാണ് പ്രതികരിക്കേണ്ടത്. നിങ്ങള് ബീഫ് കഴിക്കുന്നത് നിറുത്തുന്നതുവരെ ആള്‍ക്കൂട്ടക്കൊലകള് തുടരുമെന്ന ഭീഷണിയും ആ പ്രസ്താവനയിലുണ്ട്. അതായത് ആള്‍ക്കൂട്ടക്കൊലകള് നിറുത്താന് സര്‍ക്കാരിനോട് പറഞ്ഞിട്ട് കാര്യമില്ല. മുസ്ലീങ്ങള് ആദ്യം പ്രതികരിക്കട്ടെ എന്നാണ് നിലപാട്.\nRead Also അസാം പൗരത്വ പട്ടികയും ബിജെപിയുടെ രാഷ്ട്രീയക്കളികളും\nമോദിയുടെ ജനപ്രീതി വര്‍ദ്ധിക്കുന്നതിനനുസരിച്ച് ആള്‍ക്കൂട്ടകൊലകളും വര്‍ദ്ധിക്കുമെന്നാണ് മറ്റൊരു കേന്ദ്രമന്ത്രി പറഞ്ഞത്. അതായത് നമ്മളെല്ലാം, പ്രത്യേകിച്ചും മുസ്ലീങ്ങള് ഇത്തരം സംഭവങ്ങള് കൂടുതല് പ്രതീക്ഷിക്കണമെന്ന് സാരം. കുറ്റവാളികള് അധികാരത്തിലിരിക്കുമ്പോള് കൊലപാതകങ്ങള് അവസാനിക്കില്ല. അവര് അധികാരത്തിലിരിക്കുന്നിടത്തോളം കാലം ഇത്തരം കൊലപാതകങ്ങള്‍ക്ക് നിയമസാധുതയുണ്ടെന്നും മുസ്ലീങ്ങളാണ് അതിന് ഉത്തരവാദികളെന്നും പോലീസ് പറഞ്ഞുകൊണ്ടേയിരിക്കും. ആള്‍ക്കൂട്ടകൊലകള്‍ക്ക് അരങ്ങൊരുക്കി കൊടുക്കുന്നതില് കേന്ദ്ര ആഭ്യന്തരമന്ത്രി രാജ്‌നാഥ് സിംഗിനുള്ള പങ്ക് വിസ്മരിക്കാനാവില്ല. ആളുകള് ബീഫ് കഴിക്കാതെ നോക്കുക എന്നത് ഒരു ദേശീയ ഉത്തരവാദിത്വമാണെന്നായിരുന്നു അധികാരമേറ്റയുടന് അദ്ദേഹത്തിന്റെ പരാമര്‍ശം.\nബംഗ്ലാദേശിലേക്ക് പശുവിനെ കടത്തുന്നത് തടയാന് ചെയ്യാവുന്നതെല്ലാം ചെയ്യാന് അദ്ദേഹം ബിഎസ്എഫിന് ഉത്തരവ് നല്‍കി. നല്ല കാര്യം. പക്ഷെ അതിന് ശേഷം അദ്ദേഹം നടത്തിയ പരാമര്‍ശങ്ങള് എരിതീയില് എണ്ണ ഒഴിക്കുന്നതിന് തുല്യമായിരുന്നു. ബിഎസ്എഫ് നിരീക്ഷണം ശക്തമാക്കിയ ശേഷം ബംഗ്ലാദേശില് ബീഫിന്റെ വില മുപ്പത് ശതമാനം കണ്ട് വര്‍ദ്ധിച്ചതായി രാജ്‌നാഥ് പ്രഖ്യാപിച്ചു. നിരീക്ഷണം ഇനിയും ശക്തമാക്കുകയാണെങ്കില് അവിടുത്തെ ബീഫിന്റെ വില എഴുപതോ എമ്പതോ ശതമാനം വര്‍ദ്ധിക്കുമെന്നും ്അങ്ങനെ അവര് ബീഫ് കഴിക്കുന്നത് അവസാനിപ്പിക്കുമെന്നും രാജ്‌നാഥ് പറഞ്ഞുവച്ചു.\nഇതോടൊപ്പം ഇന്ത്യയെ പശുകശാപ്പില് നിന്നും മുക്തമാക്കണമെന്നുള്ള ആഹ്വാനവും വന്നു. വിദേശത്തുള്ളവരുടെ പോലും ഭക്ഷണ താല്‍പര്യങ്ങളെയും ദേശീയ സുരക്ഷയെയും ദേശീയ സമ്പദ്വ്യവസ്ഥയെയും എത്ര കൗശലപൂര്‍വമാണ് അദ്ദേഹം ബന്ധിപ്പിക്കുന്നതെന്ന് ശ്രദ്ധിക്കുക. മാത്രമല്ല, ്അത്തരം ലക്ഷ്യങ്ങള് നേടിയെടുക്കുന്നതിന് ഏതറ്റം വരെയും പോകാന് സംഘപരിവാരങ്ങള് തയ്യാറുമാണ്. സാമാന്യ ജനങ്ങളെ ഇത്തരം പ്രസ്താവനകള് എങ്ങനെ സ്വാധീനിക്കുന്ന എന്നറിയാന് റക്ബര് ഖാന്റെ കൊലപാതകത്തോട് ഒരു ഗ്രാമീണന് പ്രതികരിച്ച രീതി മാത്രം നോക്കിയാല് മതി. പശു കള്ളക്കടത്തുകാരെ കുറിച്ചുള്ള വിവരം താനാണ് ഗുണ്ടകളെ അറിയിച്ചതെന്ന് ആ ഗ്രാമീണന് പറയുന്നു. കള്ളക്കടത്തുകാരെ തടയാനുള്ള അവസാന അവസരം ആ പാടങ്ങളാണെന്നും അതിന് ശേഷം മുസ്ലീം ഭൂരിപക്ഷ പ്രദേശമാണെന്നുമാണ് അയാള് മാധ്യമങ്ങളോട് വിശദീകരിച്ചത്. അവിടെ അവര് പരസ്യമായി ബീഫ് വില്‍ക്കുന്നുണ്ടെന്നും ആര്‍ക്കും ചോദ്യം ചെയ്യാനാവില്ലെന്നും കൂടി അയാള് കൂട്ടിച്ചേര്‍ക്കുന്നു. അതായത് അതിര്‍ത്തിക്ക് മുമ്പ് റക്ബറിനെ പിടികൂടണമായിരുന്നു. അതവര് ചെയ്തു. എന്നന്നെക്കൂമായി അദ്ദേഹത്തെ ഇല്ലാതാക്കുകയും ചെയ്തു.\nഈ കൊലപാതകത്തെ കുറിച്ച് നമ്മള് മനസിലാക്കി വരുമ്പോഴേക്കും പുതിയ പുതിയ മര്‍ദ്ദന കഥകള് പുറത്തുവരുന്നു. സ്‌നേഹിച്ച യുവതിയെ കല്യാണം കഴിക്കാന് പോയ മുസ്ലീം യുവാവിന് ഗാസിയാബാദ് കോടതിയില് വച്ച് ആള്‍ക്കൂട്ടത്തിന്റെ മര്‍ദ്ദനമേറ്റതാണ് പിന്നെ കേട്ട സംഭവം. ഭാഗ്യത്തിന് പോലീസിന്റെ സമയോചിതമായ ഇടപെടല് മൂലം ആ യുവാവിന്റെ ജീവന് രക്ഷിക്കാന് സാധിച്ചു. ഇത് സാധാരണമാകുന്നതിന് മുമ്പ്, നമ്മുടെ രാജ്യം കൊലപാതകികളുടെ രാജ്യമായി പൂര്‍ണമായും മാറുന്നതിന് മുമ്പ്, ഇതിനൊരറുതി വരുത്താന് നാം ശ്രമിക്കേണ്ടിയിരിക്കുന്നു. ‘കുറ്റകൃത്യത്തിനെതിരെ കടുത്ത നിലപാട് സ്വീകരിക്കൂ, കുറ്റകൃത്യത്തിന്റെ കാരണത്തിനെതിരെയും,’ എന്ന ലണ്ടന് മേയര് സാദിഖ് ഖാന്റെ വാക്കുകള് പ്രസക്തമാവുന്നത് ഇവിടെയാണ്. കുറ്റകൃത്യങ്ങളുടെ കാരണത്തെ കുറിച്ച് ഇനി വല്ലതും പറയാനുണ്ടോ?\n(thewire.in ല് എഴുതിയ ലേഖനത്തിന്റെ സ്വതന്ത്ര പരിഭാഷ)\nRead Also 13 പേരുള്ള ഇന്ത്യൻ വ്യോമസേനയുടെ വിമാനം ചൈനീസ് അതിർത്തിയിൽ കാണാതായി\nPosted in Editors Pic, കാഴ്ചപ്പാട്, ദേശീയം, വീക്ഷണം\nTagged in apoorvanand, indresh kumar, moblynching, rajnath singh, rakbar khan, sadiq khan, thewire\nPrevസ്തീകളെ ജോലിക്ക് വിടൂ: ഇന്ത്യയുടെ സമ്പല്‍സമൃദ്ധി 27% കണ്ട് വര്‍ദ്ധിക്കും\nNextഹജ്ജ് തീര്‍ത്ഥാടകര്‍ക്ക് 24 മണിക്കൂര് സേവനമൊരുക്കി സൗദി റെഡ്ക്രസന്റ്


ഫോര്‍മാലിന് കലര്‍ന്ന മത്സ്യങ്ങള് കേരളത്തിലേക്കെത്തുന്ന വാര്‍ത്തയോടെയാണ് മാര്‍ക്കറ്റുകളില് ആളുകള് കുറഞ്ഞത്. ഒരുവിഭാഗം മാത്രം നടത്തുന്ന തട്ടിപ്പില് പട്ടിണിയാവുന്നത് സാധാരണ മത്സ്യത്തൊഴിലാളികളാണ്\n27 Jun, 2018 at 08:37 AM\nരാസവസ്തുഭീതിയില് സംസ്ഥാനത്തെ മത്സ്യകച്ചവടം കുത്തനെ ഇടിഞ്ഞു. കഴിഞ്ഞ മൂന്നുദിവസത്തിനുള്ളില് വില്‍പ്പന മൂന്നിലൊന്നായാണ് കുറഞ്ഞത്. വാങ്ങിവെച്ച മത്സ്യങ്ങള് കിട്ടുന്ന വിലക്ക് വിറ്റുതീര്‍ക്കുകയാണ് വ്യാപാരികള്.\nകൊഴിയാളയെന്നാണ് ഈ മീനിന്റെ പേര്. മൂന്നുദിവസം മുമ്പ് കിലോക്ക് 200 രൂപ ലഭിച്ചിരുന്നു, തിരുവനന്തപുരം പാളയം മാര്‍ക്കറ്റില് 100 രൂപയാണ് ഇന്ന് ഇതിന്റെ വില. 100 രൂപക്കും വിറ്റുപോയില്ലെങ്കില് കിട്ടുന്ന വിലക്ക് വിറ്റുതീര്‍ക്കുകയാണ് കച്ചവടക്കാര്. അതിര്‍ത്തി കടന്ന് ഫോര്‍മാലിന് കലര്‍ന്ന മത്സ്യങ്ങള് കേരളത്തിലേക്കെത്തുന്ന വാര്‍ത്ത പുറത്ത് വന്നതോടെയാണ് മാര്‍ക്കറ്റുകളില് ആളുകള് കുറഞ്ഞത്.\nകന്യാകുമാരി, പൂന്തുറ, വിഴിഞ്ഞം, അഞ്ചുതെങ്ങ് തീരത്തുനിന്നുമാണ് പാളയം മാര്‍ക്കറ്റിലേക്ക് മീന് എത്തിക്കുന്നതെന്നാണ് കച്ചവടക്കാര് പറയുന്നത്. ഇവിടെ ഫോര്‍മാലിന്, അമോണിയ തുടങ്ങിയ രാസവസ്തുക്കള് ചേര്‍ക്കുന്നുമില്ല. ഒരുവിഭാഗം മാത്രം നടത്തുന്ന തട്ടിപ്പില് സാധാരണ മത്സ്യത്തൊഴിലാളികളും ഇരകളാകുന്നുവെന്ന് മത്സ്യത്തൊഴിലാളികള് പരാതിപ്പെടുന്നു. പാളയം മാര്‍ക്കറ്റില് ഒരുദിവസം 25 ലക്ഷം രൂപയുടെ കച്ചവടം നടന്നിരുന്നു. കഴിഞ്ഞ3ദിവസമായി2ലക്ഷം രൂപയുടെ കച്ചവടം പോലും നടക്കുന്നില്ല. കിട്ടുന്നവിലക്ക് മീന് വിറ്റ്തീര്‍ക്കുക മാത്രമാണ് കച്ചവടക്കാര്‍ക്ക് മുന്നിലുള്ള പോംവഴി.\nരാവിലെ5മണിക്ക് തുടങ്ങി രാത്രി 11ന് അവസാനിക്കുന്നത് വരെ തിരക്കുള്ള മാര്‍ക്കറ്റായിരുന്നു ഇത്. കഴിഞ്ഞ3ദിവസങ്ങളിലായി തിരക്ക് പകുതിയിലധികം കുറഞ്ഞു. വാങ്ങിവെച്ച മീനുകള് എന്തുചെയ്യണമെന്ന ആശങ്കയിലാണ് കച്ചവടക്കാര്.


ഏഷ്യയിലെ ലാസ് വെഗാസാക്കി മക്കാവുവിനെ മാറ്റിയ സ്റ്റാന്‍ലി ഹോ എന്ന പഴയ മണ്ണെണ്ണ വില്‍പ്പനക്കാരന് അന്തരിച്ചു\n26 May 2020 9:16 AM GMT\nമണ്ണെണ്ണ വ്യാപാരിയില് നിന്ന് മക്കാവുവിലെ ചൂതാട്ട സാമ്രാജ്യത്തിന്റെ അധിപനായി സ്റ്റാന്‍ലി ഹോ അന്തരിച്ചു. 98 വയസ്സായിരുന്നു. യുഎസ്സിലെ ലാസ് വേഗാസ് കഴിഞ്ഞാല് ലോകത്തെ ഏറ്റവും അറിയപ്പെടുന്ന ചൂതാട്ട കേന്ദ്രമായി ചൈനീസ് ദ്വീപ് ആയ മക്കാവുവിനെ വളര്‍ത്തിയത് സ്റ്റാന്‍ലി ഹോ ആണ്. ചൂതാട്ട രാജാവ് (King of Gambling) എന്നാണ് സ്റ്റാന്‍ലി ഹോ അറിയപ്പെട്ടിരുന്നത്. ഹോങ്കോങ്ങിലെ ഹോസ്പിറ്റലിലാണ് അന്ത്യം. സ്റ്റാന്‍ലിയുടെ കുടുംബമാണ് മരണവാര്‍ത്ത അറിയിച്ചത്.\n1961ല് മൊണോപൊളി ലൈസന്‍സ് നേടിയതിന് ശേഷം മക്കാവുവിലെ ചൂതാട്ടത്തില് സ്റ്റാന്‍ലി ആധിപത്യം സ്ഥാപിച്ചു. സ്റ്റാന്‍ലിയുടെ എസ് ജെ എം ഹോള്‍ഡിംഗ്‌സ് ലിമിറ്റഡ്, 10 ചതുരശ്ര മൈല് വിസ്തൃതിയുള്ള മക്കാവു ദ്വീപില് 20 കാസിനോകളാണ് (ചൂതാട്ട കേന്ദ്രങ്ങള്) നിയന്ത്രിക്കുന്നത്. സ്റ്റാന്‍ലി ഹോയ്ക്ക് നാല് സ്ത്രീകളിലായുള്ള 17 മക്കള് തമ്മിലുള്ള സംഘര്‍ഷം ഇവരുടെ വ്യവസായത്തെ ഉലച്ചിരുന്നു. നാല് ഗ്രൂപ്പുകളായാണ് സ്റ്റാന്‍ലിയുടെ കമ്പനികള് പ്രവര്‍ത്തിക്കുന്നത്. നാല് ഗ്രൂപ്പുകളിലുമായുള്ളവര് ചേര്‍ന്നാണ് മരണ വിവരം അറിയിച്ചത്. 2018ല് 96ാം വയസ്സ് വരെ സ്റ്റാന്‍ലി ഹോ ബിസിനസ് കാര്യങ്ങള് ശ്രദ്ധിച്ചിരുന്നു. 2011ല് എസ് ടി ഡി എമ്മിലെ 32 ശതമാനം ഓഹരികള് സംബന്ധിച്ച് തര്‍ക്കമുണ്ടായി.\nഒരു വിനോദ സഞ്ചാര ദ്വീപ് എന്ന നിലയില് നിന്ന് ഏഷ്യയിലെ ലാസ് വേഗാസ് ആക്കി മക്കാവുവിനെ മാറ്റിയത് സ്റ്റാന്‍ലി ഹോ ആണ്. ചൈനീസ് മെയിന്‍ലാന്‍ഡില് വിലക്കിയിരുന്ന കാസിനോകള് പോര്‍ച്ചുഗീസ് കോളനി ആയിരുന്ന മക്കാവുവില് അനുവദിച്ചിരുന്നു. ഇത് സ്റ്റാന്‍ലി ചൂഷണം ചെയ്തു. മക്കാവുവിനപ്പുറം വളര്‍ന്ന സ്റ്റാന്‍ലി ഹോങ്കോങ്ങില് വീടും ഓഫീസ് കെട്ടിടങ്ങളുമുണ്ടാക്കി. 1984ല് പോര്‍ച്ചുഗലില് കാസിനോ നടത്താനുള്ള ലൈസന്‍സ് സ്റ്റാന് ലി ഹോ നേടി. 2000ല് ഉത്തരകൊറിയന് തലസ്ഥാനമായ പ്യോങ് യാങ്ങില് കാസിനോ തുറക്കാന് 30 മില്യണ് ഡോളര് ചെലവഴിച്ചു.\n2001ല് സ്റ്റാന്‍ലി ഹോയുടെ മക്കാവു കുത്തക അവസാനിച്ചു. 1999ലാണ് പോര്‍ച്ചുഗലില് നിന്ന് മക്കാവുവിനെ ചൈന വാങ്ങിയത്. കാസിനോ ലൈസന്‍സുകള് ലഭിച്ച് മറ്റ് മത്സരാര്‍ത്ഥികളും രംഗത്തെത്തിയത് സ്റ്റാന്‍ലി ഹോയ്ക്ക് വലിയ വെല്ലുവിളിയായി. ഷെല്‍ഡന് ആന്‍ഡേഴ്‌സന്‌റെ ലാസ് വേഗാസ് സാന്‍ഡ്‌സ് ആന്‍ഡ് വിന്‍ഡ് റിസോര്‍ട്‌സ് ലിമിറ്റഡ് അടക്കമുള്ളവ. ലാസ് വേഗാസിനേയും മറികടന്ന് ലോകത്തെ ഏറ്റവും വലിയ ചൂതാട്ടകേന്ദ്രമായി മക്കാവു വളര്‍ന്നു. ചൈനയുടെ സാമ്പത്തികവളര്‍ച്ചയില് ഇത് നിര്‍ണായക പങ്ക് വഹിച്ചു. ലോകത്തെ ഏറ്റവും വലിയ ഗേമിംഗ് ഹബ് ആയി മക്കാവു മാറിയപ്പോള്, മക്കാവുവിനെ ലോകമറിയുന്ന ചൂതാട്ട കേന്ദ്രമാക്കി മാറ്റിയ സ്റ്റാന് ലി പിന്നോട്ടുപോക്കും തുടങ്ങി.\n1921ല് ഹോങ്കോങ്ങിലെ ഒരു സമ്പന്ന കുടുംബത്തില് ജനിച്ച സ്റ്റാന്‍ലി ഹോ 21ാം വയസ്സിലാണ് മക്കാവുവിലെത്തിയത്്. രണ്ടാം ലോകയുദ്ധത്തില് ജപ്പാന് സൈന്യം, ബ്രിട്ടീഷ് കോളനിയായിരുന്ന ഹോങ്കോങ്ങ് പിടിച്ചെടുത്തതിലൂടെ ഹോയുടെ കുടുംബം സാമ്പത്തികമായി തകര്‍ന്നിരുന്നു. മണ്ണെണ്ണ മുതല് വിമാനങ്ങള് വരെയുള്ളവയുടെ വില്‍പ്പനയുമായി സ്റ്റാന്‍ലി ഹോ ബന്ധപ്പെട്ടു. ആ സമയം മക്കാവു, മത്സ്യബന്ധനത്തിലും വെടികെട്ടിനുള്ള സാധനങ്ങള് നിര്‍മ്മിക്കുന്നതിലുമായിരുന്നു പ്രധാനമായും ശ്രദ്ധിച്ചിരുന്നത്. ബാല്‍റൂം ഡാന്‍സറും ഹോങ്കോങ്ങ് ടെന്നീസ് ചാമ്പ്യനുമായിരുന്നു സ്റ്റാന്‍ലി ഹോ. 2008ലെ ബീജിങ്ങ് ഒളിംപിക്‌സില് ദീപശിഖയേന്തി. 2014ല് ചൈനീസ് ഗവണ്‍മെന്റ് തുടങ്ങിയ അഴിമതിവിരുദ്ധ പരിപാടിയുടെ ഭാഗമായുള്ള നടപടികള് മക്കാവുവിലെ കാസിനോകളുടെ വരുമാനം കുറച്ചു. കൊറോണ വൈറസ് വ്യാപം വരുമാനത്തില് 97 ശതമാനം ഇടിവാണുണ്ടാക്കിയത്. ചൈനീസ് ചൂതാട്ടക്കാര്‍ക്ക് യാത്ര ചെയ്യാന് അനുമതി നല്‍കിയിരുന്നില്ല.\n1960കളുടെ അവസാനം സ്റ്റാന്‍ലി ഹോ സ്ഥാപിച്ച കാസിനോ ലിസോബയാണ് മക്കാവുവിലേയ്ക്ക് ഏഷ്യയുടെ വിവിധ ഭാഗങ്ങളില് നിന്ന്് സന്ദര്‍ശകരെ ആകര്‍ഷിച്ചത്. മക്കാവു ദ്വീപ് പതിയെ ഗാംഗ് വാറുകളിലേയ്ക്ക് നീങ്ങി. ക്രിമിനല് സംഘങ്ങളെ ഹോ പ്രോത്സാഹിപ്പിക്കുന്നതായി ഗേമിംഗ് റെഗുലേറ്റര്‍മാര് കഴിഞ്ഞ ദിവസം ആരോപിച്ചിരുന്നു. അതേസമയം ചൈനീസ് ഗവണ്‍മെന്റുമായി അടുത്ത ബന്ധമുണ്ടാക്കാന് സ്റ്റാന്‍ലി ഹോയ്ക്ക് കഴിഞ്ഞു.


അഞ്ചു വര്‍ഷത്തേയ്ക്ക് ഫ്രീ ചാനലുകള്; സൗജന്യ ഓഫറുമായി ബിഗ് ടിവി - Tourism News Live\nഅഞ്ചു വര്‍ഷത്തേയ്ക്ക് ഫ്രീ ചാനലുകള്; സൗജന്യ ഓഫറുമായി ബിഗ് ടിവി\nMarch 1, 2018, 3:29 pm By By : Tourism News live comments\nഡിജിറ്റൽ ഇന്ത്യ പദ്ധതിയുടെ ഭാഗമായി റിലയൻസ് ബിഗ് ടിവി വൻ ഓഫറുമായി രംഗത്ത്. അഞ്ഞൂറോളം ചാനലുകളാണ് ബിഗ് ടിവി നൽകുന്നത്. ഓഫർ പ്രകാരം എച്ച്.വി.ഇ.സി സെറ്റ് ടോപ് ബോക്സ് വാങ്ങുന്ന ഉപഭോക്താക്കൾക്കെല്ലാം പേ ചാനലുകള് ഉള്‍പ്പെടെ അഞ്ഞൂറോളം എച്ച്.ഡി ചാനലുകള് ഒരു വര്‍ഷം ഫ്രീയായി ലഭിക്കും.\nഇതിനുപുറമെ അഞ്ചു വര്‍ഷത്തേക്ക് ഫ്രീ ടു എയര് ചാനലുകളും റീചാര്‍ജ് ചെയ്യാതെ ലഭിക്കും. ബിഗ് ടിവി സെറ്റ് ടോപ് ബോക്സിന്‍റെ ബുക്കിങ് തുടങ്ങി. ബിഗ് ടിവിയുടെ ഔദ്യോഗിക വെബ്സൈറ്റ് വഴിയാണ് ബുക്കിംഗ്. റെക്കോർഡിങ്, യുഎസ്ബി പോർട്ടുകൾ, യുട്യൂബ്, ടെലിവിഷൻ ഷോ റെക്കോർഡിങ് തുടങ്ങി ഫീച്ചറുകൾ ലഭ്യമാണ്.\n499 രൂപയാണ് സെറ്റ്ടോപ് ബോക്സിന്‍റെ വില. എന്നാല് കണക്ഷന് ആക്ടിവേറ്റ് ചെയ്യാന് 1500 രൂപ റീചാര്‍ജ് ചെയ്യണം. പേ ചാനലുകള് ഒരു വര്‍ഷം മാത്രമേ ലഭിക്കൂ. തുടര്‍ന്നും പേ ചാനലുകള് ലഭിക്കാന് മാസം 300 രൂപയ്ക്ക് റീചാര്‍ജ് ചെയ്യണം. രണ്ടു വര്‍ഷം തുടര്‍ച്ചയായി റീചാര്‍ജ് ചെയ്താല് 2000 രൂപ തിരിച്ചുകിട്ടും. ഈ തുക പിന്നീട് റീചാര്‍ജിങ്ങിന് ഉപയോഗിക്കാം.\nTagged with: big tvreliancereliance big tv


'വിശ്വാസം' തിരിച്ചുപിടിക്കാന് തലപുകച്ച് ഇടതുപക്ഷം, നിയമനിര്‍മ്മാണം നടത്തുമോ ? - Roundup Kerala\nHome RuK Special ‘വിശ്വാസം’ തിരിച്ചുപിടിക്കാന് തലപുകച്ച് ഇടതുപക്ഷം, നിയമനിര്‍മ്മാണം നടത്തുമോ ?\n‘വിശ്വാസം’ തിരിച്ചുപിടിക്കാന് തലപുകച്ച് ഇടതുപക്ഷം, നിയമനിര്‍മ്മാണം നടത്തുമോ ?\nതെരഞ്ഞെടുപ്പില് ജനം നല്‍കിയ ‘തട്ട്’ ഇടതുപക്ഷത്തെ ഇരുത്തിച്ചിന്തിപ്പിക്കുന്നതാണ്. സത്യസന്ധമായ വിമര്‍ശനങ്ങള് പിണറായി വിജയനു നേരെ വിരല്‍ചൂണ്ടുന്നതിന് തുല്യമായി വ്യാഖ്യാനിക്കപ്പെടുമെന്നതിനാല് പല നേതാക്കളും മൗനം തുടരുയാണ്. ജനവിധിയും അണികള്‍ക്കിടയിലെ കടുത്ത അമര്‍ഷവും കണ്ടില്ലെന്ന് നടിച്ച് മുന്നോട്ടുപോകാനാകില്ലെന്നു തന്നെയാണ് ഇടതുപക്ഷം വിലയിരുത്തുന്നത്. ലോക്‌സഭാ തെരഞ്ഞെടുപ്പ് ഫലം സി.പി.ഐയ്ക്ക് കനത്ത നഷ്ടമാണ് ഉണ്ടാക്കിയത്. കൃഷിമന്ത്രിയുടെ മണ്ഡലമായ തൃശ്ശൂരും തിരുവനന്തപുരത്ത് സി.ദിവാകരന് മൂന്നാമനായതും പാര്‍ട്ടിക്ക് കനത്ത ക്ഷീണമാണ് ഉണ്ടാക്കിയത്.\nശബരിമല വിധി നടപ്പാക്കാന് മുഖ്യമന്ത്രി കാട്ടിയ പിടിവാശിയെയാണ് ജനം എതിരാകാന് കാരണമെന്നതില് ആര്‍ക്കും തര്‍ക്കമില്ല. വനിതാമതിലില് നടത്തി നേരം പുലര്‍ന്നപ്പോള് കനകദുര്‍ഗയും സംഘവും മലകയറിയതിനു പിന്നില് ഇടതുപക്ഷ ഗൂഢാലോചനയെന്ന ആരോപണത്തിന് നല്‍കിയ മറുപടികളും ജനം വിശ്വാസത്തിലെടുത്തില്ല. ക്ഷേത്രാചാരങ്ങള്‍ക്ക് മാത്രം ഇടതുപക്ഷം എതിരാണെന്ന പ്രചരണത്തെ ഫലപ്രദമായി തടുക്കാനുമായില്ല. മറ്റു സമാനവിഷയങ്ങളില് മിണ്ടാട്ടമില്ലാതെ ഇരുന്നതും ജനവിശ്വാസം നഷ്ടപ്പെടുത്തി. രാജ്യമൊട്ടുക്കും ഇടതുപക്ഷം പ്രതിസന്ധി നേരിടുന്നതിനിടെ ഫലപ്രദമായ തിരുത്തല് നടത്തിയില്ലെങ്കില് കേരളത്തിലും പാര്‍ട്ടി പടുകുഴിയിലാകുമെന്നു തന്നെയാണ് സി.പി.ഐയിലെ പല നേതാക്കളും രഹസ്യമായി സമ്മതിക്കുന്നത്.\nഅധികാരത്തിലെത്തിയാല് കോണ്‍ഗ്രസ് വിശ്വാസസംരക്ഷത്തിന് നിയമനിര്‍മ്മാണം നടത്തുമെന്ന് പ്രഖ്യാപിച്ചതോടെ ഇടതുപക്ഷവും ഇക്കാര്യം സജീവമായി പരിഗണിക്കുന്നുണ്ടെന്നാണ് വിവരം. നഷ്ടപ്പെട്ട വിശ്വാസം വീണ്ടെടുക്കാന് പൊതുജന സമ്മതി ലഭിക്കുന്ന വിധമുളള നിയമനിര്‍മ്മാണം വിവിധ തലങ്ങളില് ആലോചിക്കുകയാണ്.\nPrevious articleരശ്മികയുടെ പ്രതിഫലം 80 ലക്ഷം\nNext articleസ്‌കൂളുകള് തുറക്കുന്നത് ജൂണ് ആറിലേക്കു മാറ്റി\n301 പേര്‍ക്കു കൂടി കോവിഡ്, തലസ്ഥാനത്ത് 64 ല് 60 എണ്ണവും സമ്പര്‍ക്കത്തിലൂടെ\nപൂന്തുറയില് സ്ഥിതി ഗുരുതരം, നിയന്ത്രണം കര്‍ശനമാക്കി, കമാന്‍ഡോകളെ വിന്യാസിച്ചു\n272 പേര്‍ക്കു കൂടി കോവിഡ്, സമ്പര്‍ക്കം വഴി രോഗം ബാധിച്ചത് 68 പേര്‍ക്ക്, 15...\nസ്വപ്‌ന ബന്ധം: ശിവശങ്കറിനെ മുഖ്യമന്ത്രിയുടെ സെക്രട്ടറി സ്ഥാനത്തുനിന്ന് നീക്കി\n240 പേര്‍ക്കു കൂടി കോവിഡ്, ചികിത്സയിലുള്ളത 2129 പേര്, 209 പേര് രോഗമുക്തരായി


നാട്ടുകാർക്കു ഭീഷണിയായി കാവുംപടിയിലെ ക്വാറികൾ : Deepika.com Nattu Visesham\nSaturday, December 7, 2019 12:33 AM IST\nമഞ്ചേരി: തൃക്കലങ്ങോട് പഞ്ചായത്ത് വാർഡ് 23-ൽ എടക്കരാണിക്കര കാവുംപടിയിലെ ക്വാറികൾ ഭീഷണിയുയർത്തുന്നതായി നാട്ടുകാർ. ക്വാറി പ്രവർത്തിക്കുന്നതു മൂലം തൊട്ടടുത്ത വീടുകളിളെല്ലാം വിള്ളൽ വീണിട്ടുണ്ട്. ഇക്കഴിഞ്ഞ ദിവസം ക്വാറിയിൽ നിന്നുള്ള വാഹനങ്ങൾ നാട്ടുകാരുടെ നേതൃത്വത്തിൽ തടഞ്ഞിരുന്നു.\nമൂന്നു മാസമായി ക്വാറി പ്രവർത്തനമാരംഭിച്ചിട്ട്. തുടക്കം മുതൽ ക്വാറിയിൽ നിന്നുയരുന്ന പൊടിയും മറ്റും കാരണം ആരോഗ്യ ഭീഷണിയുള്ളതായും പ്രദേശവാസികൾ പറയുന്നു. ക്വാറിയിൽ പാറ പൊട്ടിക്കുന്നതു മൂലമുണ്ടാകുന്ന പ്രകന്പനം കൊണ്ടു നിരവധി വീടുകളിൽ അകത്തും പുറത്തുമടക്കം വിള്ളൽ വീണിട്ടുണ്ട്. വെടിപൊട്ടിക്കുന്ന സമയത്ത് വീടിന്‍റെ ജനലിലും മറ്റും പ്രകന്പനമുണ്ടാകുന്നതായും വീട്ടുകാർ പറഞ്ഞു. മഴക്കാലമായാൽ ക്വാറിയിൽ നിന്നു മണ്ണ് ഒലിച്ചിറങ്ങുന്നതാണ് മറ്റൊരു പ്രശ്നം. നേരത്തെ ലൈസൻസില്ലാതെ പ്രവർത്തിച്ചിരുന്ന ക്വാറി പിന്നീട് നാട്ടുകാരുടെ പ്രതിഷേധത്തെ തുടർന്നു രണ്ടു വർഷം മുന്പ് പൂട്ടിയിരുന്നു. എന്നാൽ പിന്നീട് ലൈസൻസ് സംഘടിപ്പിച്ചാണ് പ്രവർത്തിക്കുന്നതെങ്കിലും പാറ പൊട്ടിക്കുന്നതിലും മറ്റും സമയക്രമം പാലിക്കുന്നില്ലെന്നും നിരന്തരമായി പൊട്ടിക്കുകയാണെന്നും പ്രദേശവാസികൾ ചൂണ്ടിക്കാട്ടി.\nനാട്ടുകാരുടെ പരാതി മൂലം അഡ്വക്കറ്റ് കമ്മീഷണർ സ്ഥലം പരിശോധിച്ച് റിപ്പോർട്ട് സമർപ്പിച്ചിരുന്നു. ക്വാറിയുടെ പ്രവർത്തനം നാട്ടുകാർക്കു ഭീഷണിയാണെന്നു റിപ്പോർട്ടിൽ പറയുന്നു. ലൈസൻസില്ലാത്ത ആളാണ് ബ്ലാസ്റ്റർ നടത്തുന്നതെന്നും റിപ്പോർട്ടിലുണ്ട്. വാഹനങ്ങൾ നിരന്തരമായി കല്ലുകൾ കൊണ്ടു പോകുന്നതിനാൽ എംഎൽഎ ഫണ്ടിൽ നിന്നു അറ്റകുറ്റപ്പണി നടത്തിയ പ്രദേശത്തേക്കുള്ള റോഡ് ഭാഗികമായി തകർന്നിട്ടുണ്ട്. രാവിലെ മദ്രസയിലേക്കു പോകുന്ന കുട്ടികളടക്കമുള്ളവർക്ക് ക്വാറിയിലേക്കു വരുന്ന ലോറികൾ ഭീഷണി സൃഷ്ടിക്കുന്നുണ്ട്. കഴിഞ്ഞ ദിവസം പഞ്ചായത്ത് സെക്രട്ടറി, പ്രസിഡന്‍റ് അടക്കമുള്ള അഞ്ചംഗ കമ്മിറ്റി സ്ഥലം പരിശോധിച്ചിരുന്നു.\nസാധാരണക്കാർക്കൊപ്പം നിൽക്കുന്ന നിലപാടാണ് സ്വീകരിക്കുകയെന്നു പഞ്ചായത്ത് അംഗം ഇ.എ സലാം പറഞ്ഞു. ക്വാറി അടച്ചൂപൂട്ടും വരെ സമരം തുടരാനാണ് നാട്ടുകാരുടെ തീരുമാനം.


അലക്സ് മാത്യു അന്തരിച്ചു | Malankara Orthodox TV\nതൂവാനത്തുമ്പികളിലെ ‘ബസ് മുതലാളി’ അലക്സ് മാത്യു അന്തരിച്ചു\nതൂവാനത്തുമ്പികള് എന്ന ചിത്രത്തിലൂടെ ശ്രദ്ധേമായ ബാബു എന്ന ബസ് മുതലാളിയുടെ കഥാപാത്രത്തെ അവതരിപ്പിച്ച അലക്സ് മാത്യു അന്തരിച്ചു. ഹൃദയാഘാതംമൂലമായിരുന്നു മരണം. കോട്ടയം സ്വദേശിയാണ്.\nജീവശാസ്ത്രജ്ഞൻ, വേദിക്-ഇന്ത്യ സൊസൈറ്റി, ഇൻസ്റ്റിറ്റ്യൂട്ട് ഓഫ് ഏൻഷ്യന്റ് ഇന്റഗ്രേറ്റീവ് തെറാപ്പീസ്” എന്നീ സംഘടനകളുടെ സ്ഥാപകൻ. മലയാളം,തമിഴ്,തെലുങ്ക് ഹിന്ദി തുടങ്ങിയ ഭാഷകളിലായി ഏകദേശം അറുപത്തിയഞ്ചോളം സിനിമകളിൽ അഭിനയിച്ചിട്ടുണ്ട്. നാഷണൽ ഫിലിം അവാർഡ് ജൂറിയായി പ്രവർത്തിക്കുകയും ചെയ്തിരുന്നു. തമ്പി കണ്ണന്താനം മോഹൻലാൽ ടീമിന്റെ രാജാവിന്റെ മകനിലെ സുനിൽ എന്ന റോളും ശ്രദ്ധിക്കപ്പെട്ടു. പരന്പര, വിറ്റ്നസ് എന്നിവയാണ് മറ്റുചിത്രങ്ങള്.\nആത്മീയത, ലോക സമാധാനം, മനുഷ്യാവകാശം, ടൂറിസം,ഹെൽത്ത് തുടങ്ങിയ വിഷയങ്ങളിൽ എകദേശം 220ൽപ്പരം ഡോക്കുമെന്റേഷനുകൾ അലക്സിന്റേതായിപ്പുറത്തിറങ്ങിട്ടുണ്ട്. ജൂണ് 25ന് കോട്ടയം സെന്‍റ്. പോള് ഓര്‍ത്തഡോക്സ് പള്ളിയില്‍വച്ചാണ് സംസ്കാരം.\nതൂവാനത്തുമ്പികള് കണ്ടവര് മറക്കില്ല അലക്‌സ് മാത്യുവിനെ\nകോട്ടയം: തൂവാനത്തുമ്പികള് എന്ന പത്മരാജന്‍ചിത്രം കണ്ടവരാരും അതിലെ ബസ്മുതലാളിയായ ബാബു എന്ന കഥാപാത്രത്തെ മറക്കാനിടയില്ല. അന്തരിച്ച നടന് അലക്‌സ് മാത്യുവിനു കിട്ടിയ വേറിട്ട കഥാപാത്രമായിരുന്നു അത്. തൂവാനത്തുമ്പികളില് മോഹന്‍ലാലിനൊപ്പം ശ്രദ്ധേയമായ വേഷംചെയ്ത പ്രശസ്തനടന് അശോകന് അലക്‌സ് മാത്യുവിനെ ഓര്‍ക്കുന്നു.\nഅലക്‌സിനെ സ്‌ക്രീനില് കാണുമ്പോള് ഒരു പ്രേക്ഷകന് എന്താ തോന്നുക. റഫ് ആയ അരോഗന്റ് ആയ ഒരാള്. എനിക്കും അലക്‌സിനെ ആദ്യം കണ്ടപ്പോള് അങ്ങനെതന്നെയാണ് തോന്നിയത്. പക്ഷേ, തൂവാനത്തുമ്പികളുടെ സെറ്റില്‍വച്ച് ഞങ്ങള് കൂടുതല് അടുത്തു, സുഹൃത്തുക്കളായി. സിനിമയിലെ പല രംഗങ്ങളും ഇപ്പോള് മനസ്സിലുണ്ട്. പ്രത്യേകിച്ചും പീച്ചി ഡാമിലെ രംഗം. പുലര്‍ച്ചെ മൂന്നുമണിക്കായിരുന്നു ഷൂട്ടിങ്. സ്വാഭാവികത വേണമെന്ന് പത്മരാജന് നിര്‍ബന്ധമായിരുന്നു. അലക്‌സിനുമാത്രം കഴിയുന്ന ഒരു റോളായിരുന്നു അത്. ആ കാര്യത്തില് പത്മരാജന്റെ സെലക്ഷന് ഗംഭീരമായിരുന്നു. ജഗതി അവതരിപ്പിച്ച കഥാപാത്രത്തെ കാറില് കൊണ്ടുപോകുന്നതും ബിയര്‍കുപ്പി ഫാനിലേക്കെറിയുന്ന രംഗവുമൊക്ക ഇപ്പോഴും മനസ്സിലുണ്ട്. പത്മരാജന്‍ചിത്രത്തില് അഭിനയിക്കാനായതില് അലക്‌സ് വളരെയേറെ സന്തോഷിച്ചിരുന്നു. ഇടയ്‌ക്കൊക്കെ ഞങ്ങള്‍തമ്മില് സൗന്ദര്യപ്പിണക്കങ്ങളുണ്ടാകും. പിന്നീട് വീണ്ടും സുഹൃത്തുക്കളാകും.\nസിനിമവിട്ട അലക്‌സുമായി കുറച്ചുനാള് ഒരുബന്ധവും ഉണ്ടായിരുന്നില്ല. അദ്ദേഹം മറ്റൊരു തലത്തിലേക്ക് മാറുകയായിരുന്നു. ചെന്നൈയില് ഞങ്ങളുടെ സൗഹൃദം വീണ്ടും പഴയതുപോലെയായി. മൂന്നുമ\nാസം മുമ്പ് ആസ്‌ട്രോണമിയുമായി ബന്ധപ്പെട്ട ഒരു ചടങ്ങിന് എന്നെ വിളിച്ചിരുന്നു. പക്ഷേ, ആ ചടങ്ങ് മാറ്റിവച്ചു. അലക്‌സിനെ വിധി തട്ടിയെടുത്തുവെന്ന് വിശ്വസിക്കാനാവുന്നില്ല. അപ്രതീക്ഷിതവും അമ്പരപ്പിക്കുന്നതുമായിരുന്നു ആ ജീവിതം.


ശ്രീ നാരായണ ഗുരു/അനുബന്ധം: 1090 മുതൽ മഹാസമാധി വരെ - വിക്കിഗ്രന്ഥശാല\nശ്രീ നാരായണ ഗുരു/അനുബന്ധം: 1090 മുതൽ മഹാസമാധി വരെ\n←അദ്ധ്യായം പതിനഞ്ച് ശ്രീ നാരായണ ഗുരു\nഅദ്ധ്യായം അനുബന്ധം: 1090 മുതൽ മഹാസമാധി വരെ\nഈ അനുബന്ധം രചിച്ചത് ഡോ. ടി. ഭാസ്കരൻ\nഒന്നിനോടും മമത പുലർത്താതെ അന്യരുടെ നന്മയ്ക്കു വേണ്ടി കർമ്മം ചെയ്യുക എന്ന സന്ദേശം ഗുരു സ്വന്തം ജീവിതം കൊണ്ടു ജനതയ്ക്കു കാണിച്ചു കൊടുത്തു.\n“ 'അന്ത്യം വരെയും\nല്ലൊന്നൂം നരനു ചെയ്തിടാൻ'\nഎന്ന് ഈശാവാസ്യോപനിഷത്തിന്റെ വിവർത്തനത്തിലൂടെ അനുശാസിക്കുകയും ചെയ്തു. ഈ അനുശാസനം ഗുരു സ്വയം പാലിച്ചു എന്ന് ആശാൻ എഴുതിയ ജീവചരിത്രഭാഗത്തുനിന്നു തെളിയുന്നു. ആശാൻ പറഞ്ഞു നിറുത്തിയ വാക്കുകൾ ഉദ്ധരിക്കട്ടെ. "വാക്കുകൊണ്ടും പ്രവൃത്തികൊണ്ടും അനുമിക്കാവുന്നതായി സ്വാമിയുടെ അഗാധമായ ഹൃദയത്തിൽ ഇപ്പോൾ കിടക്കുന്ന മറ്റൊരു പാവനമായ അഭിപ്രായം തന്റെ ശിഷ്യന്മാരായ സന്യാസികളും ബ്രഹ്മചാരികളും അടങ്ങിയ ഒരു പ്രത്യേക സംഘം സ്ഥാപിച്ചും അതുമൂലം ജാതിമതഭേതം കൂടാതെ പൊതുവിൽ നാട്ടിനും ജനങ്ങൾക്കും ഒന്നുപോലെ അദ്ധ്യാത്മികമായ ശ്രേയസ്സും സദാചാര സംബന്ധമായും വിദ്യാഭ്യാസ സംബന്ധമായും ഉള്ള അഭിവൃദ്ധിയും ഉണ്ടാകുന്നതിനു യത്നിപ്പാൻവേണ്ട ഏർപ്പാടുകൾ ചെയ്യണമെന്നുള്ളതാകുന്നു." അത്തരം കാര്യങ്ങൾ എത്രയും വേഗം ചെയ്തുതീർക്കണമെന്നു സ്വാമികൾ വിചാരിച്ചതായി അദ്ദേഹത്തിന്റെ പിൽക്കാലചര്യകളിൽ നിന്നൂഹിക്കാം. ആര്യസമാജ പ്രവർത്തകനായ സ്വാമി ശ്രദ്ധാനന്ദജിയുമായി നടന്ന സംഭാഷണത്തിനിടയിൽ ഗുരു പറഞ്ഞ നർമ്മങ്ങളിൽ ചെയ്തതൊന്നും പോരാ എന്നു ധ്വനിക്കുന്നു. പ്രസക്ത ഭാഗം താഴെ എഴുതുന്നു.\nശ്രദ്ധാനന്ദ: അധഃകൃതരുടെ ഉദ്ധാരണത്തിനു സ്വാമികൾ പലതും ചെയ്തിട്ടുണ്ടെന്നറിയാം.\nഗുരു: നാം ഒന്നും പ്രവർത്തിക്കുന്നില്ലല്ലൊ.\nശ്രദ്ധാനന്ദ: പ്രവർത്തിയുണ്ടാകാതിരിക്കുകയില്ല. പ്രവർത്തിയുണ്ടെങ്കിലെ നിവൃത്തിയുള്ളുവല്ലോ.\nഗുരു: ഇവിടെ നമുക്ക് ഒരു നിവൃത്തിയും ഇല്ല.\nഇങ്ങനെ ചെയ്തില്ലെന്നും ചെയ്യുന്നില്ലെന്നും തോന്നിയതിനാൽ സ്വാമികൾ അവിരതം പ്രവർത്തനനിരതനായി. നിറുത്താത്ത സഞ്ചാരമായിരുന്നു പ്രവർത്തനങ്ങളിൽ മുഖ്യ ഇനം. സഞ്ചാരത്തിനിടയിൽ സന്മനസ്സുള്ളവരിൽ നിന്നു പൊതുസ്ഥാപനങ്ങൾ നിർമ്മിക്കാൻ സംഭാവനകൾ സ്വീകരിക്കുക പതിവായിരുന്നു. ആരാധനാലയം, ആശ്രമം, പള്ളിക്കൂടം, തൊഴിൽ ശാല എന്നിവ സ്ഥാപിക്കാൻ ഈ സംഭാവനകൾ പ്രയോജനപ്പെടുത്തി. സാധാരണക്കാരുടെ അജ്ഞതയും ദാരിദ്ര്യവും പരമാവധി ദൂരികരിക്കുക എന്നതായിരുന്നു ആത്യന്തിക ലക്ഷ്യം.\nപ്രകൃതിരമണിയകത്വം വഴിഞ്ഞൊഴുകുന്ന പ്രദേശങ്ങൾ മനസ്സിന്റെ എകാഗ്രത മൂലം നേടാവുന്ന ശാന്തിക്കുതകുമെന്നു സ്വാമികൾ അനുഭവിച്ചറിഞ്ഞിരുന്നു. ആ നിലക്കു പെരിയാറിന്റെ തീരം സ്വാമികളെ നേരത്തേ തന്നെ ആകർഷിച്ചു കാണണം. ശങ്കരാചാര്യന്റെ ജനന സ്ഥലമായ കാലടിക്കടുത്താണെന്ന കാര്യവും സ്വാമികൾ ഓർത്തിരിക്കണം. മാത്രമല്ല കൊല്ലം തോറും ശിവരാത്രിക്ക് ആയിരക്കണക്കിനാളുകൾ ബലിയിടാൻ ആലുവാമണപ്പുറത്തു വന്നുചേർന്നു പിരിഞ്ഞു പോകാറുണ്ട്. മലയിടുക്കിൽക്കൂടി ഒരു അരുവി കുത്തിച്ചാടുന്നതു കാണുന്ന എൻജിനിയറുടെ മനസ്സിൽ അവിടെ ഒരണ കെട്ടിയാലോ എന്ന ചിന്ത ഉയരും. ഈ ജനക്കൂട്ടത്തെ കണ്ട സ്വാമികളുടെ മനസ്സിലും സമാനമായ ഒരു വിചാരം ഉയർന്നിരിക്കണം കൊല്ലവർഷം 1090-ൽ ആലുവാ പുഴയുടെ തീരത്ത് അദ്വൈതാശ്രമം സ്ഥാപിക്കാനുള്ള ശ്രമം ആരംഭിച്ചു. അവിടെ സ്ഥലം വാങ്ങാൻ വേണ്ട ധനം സംഭരിക്കാൻ സ്വാമികൾ തന്നെ ഭക്തന്മാരെ സന്ദർശിച്ചു. പണം തികഞ്ഞപ്പോൾ സ്ഥലം വാങ്ങി ആദ്യം അവിടെ ഒരു പർണശാലയും മഠവും പണി കഴിപ്പിച്ചു. അതിനുശേഷം അതിനോടു ചേർന്നു ഒരു വിദ്യാലയം സ്ഥാപിക്കാനുള്ള പ്രയത്നം തുടങ്ങി.\nസ്വാമികൾ അവധൂതനായി നടന്നകാലത്തെ സഞ്ചാരശീലം ഒരിക്കലും ഉപേക്ഷിച്ചില്ല. "ചരൈവേതി ചരൈവേതി" സ്വാമികളെക്കുറിച്ചു തികച്ചും ശരിയായിരുന്നു. അക്കൊല്ലത്തെ സഞ്ചാരത്തിനിടയിൽ പഴനി മല സന്ദർശിച്ചു.\nഏതെങ്കിലും പ്രദേശത്തുള്ള ആളുകൾ ചേർന്ന് അവർക്കൊരു ആരാധനാലയം വേണമെന്ന് അപേക്ഷിക്കുകയും സ്വാമികൾക്കത് ബോദ്ധ്യപ്പെടുകയും ചെയ്താൽ സ്ഥാപിച്ചു കൊടുക്കുക പതിവുണ്ട്. അനാഡംബരമായ ആരാധനാലയം ശുചിത്വം ഈശ്വരഭക്തി, സംഘടനാബോധം, മിതവ്യയശീലം, വിദ്യാഭ്യാസം, ജാതിമതഭേദനിരാസം എന്നിവയ്ക്ക് ഉതകുമെന്നു സ്വാമികൾ കരുതിയിരുന്നു. അക്കൊല്ലം കമ്മാള സമുദായക്കാർക്കുവേണ്ടി സിദ്ധേശ്വരം ക്ഷേത്രം സ്ഥാപിച്ചു. അഞ്ചുതെങ്ങിൽ ജ്ഞാനേശ്വരക്ഷേത്രത്തിലെ പ്രതിഷ്ഠ നടത്തിയതും അതേ ആണ്ടിൽ ആണ്.\nജാതിയും അതിന്റെ പേരിലുള്ള അനാചാരങ്ങളും മനുഷ്യമനസ്സിനെ പ്രകടമായി മലിനമാക്കിയിരുന്ന കാലമാണല്ലൊ അത്. ഈ മാലിന്യം തുടച്ചു മാറ്റാൻ ഗുരു സ്വകീയമായ മാർഗ്ഗങ്ങളിലൂടെ പരിശ്രമിച്ചുകൊണ്ടിരുന്നു. അക്കൊല്ലം അതിന്റെ ബീഭത്സരൂപം തലനീട്ടിയ ഒരു സംഭവം ഉണ്ടായി. ഊരൂട്ടമ്പലം പെൺപള്ളീക്കൂടത്തിൽ പുലയപ്പെൺ കുട്ടികളെ ചേർക്കാനുള്ള ശ്രമത്തെ ചില നായന്മാർ എതിർത്തു. കലഹവും അടിപിടിയും ചെറിയ തോതിൽ ലഹളയും നടന്നു. പുലയരെ ഉപദ്രവിക്കാൻ ചില ഈഴവ പ്രമാണികളും നായന്മാരുടെ കൂട്ടുചേർന്നു. സ്വാമികൾ സ്ഥലം സന്ദർശിച്ചു. മർദ്ദിതർക്ക് ആശ്വാസം അരുളി, മനുഷ്യത്വത്തിനേറ്റ ഈ മുറിവു ഗുരുവിനെ ഏറെ വേദനിപ്പിച്ചു.\nകേവലം മനുഷ്യകൃതമായ ജാതിഭേദത്തിന്റെ കെടുതികൾ ഇല്ലാതാക്കാൻ സ്വാമികൾ ഇടതടവില്ലാതെ പ്രവർത്തിച്ചുകൊണ്ടിരുന്നു. ഗുരു അക്കൊല്ലം ചെങ്ങന്നൂർ, തിരുവല്ല, ചങ്ങനാശ്ശേരി തുടങ്ങിയ സ്ഥലങ്ങൾ സന്ദർശിക്കുകയുണ്ടായി. അവിടെ പുലയരുടെ ഒരു യോഗം വിളിച്ചുകൂട്ടി. കൂട്ടത്തിൽ കഴിവുള്ള ഒരു കുട്ടിയെകൊണ്ട് പ്രസംഗം ചെയ്യിച്ചു. ആ കുട്ടിയെ സ്വാമികൾ കൂടെ കൊണ്ടുപോരികയും ചെയ്തു. ജാതിചിന്ത വേരറുത്തുകളയാൻ ഏറ്റവും പറ്റിയ മാർഗം എന്ന നിലയിൽ പുലയ വിദ്യാർത്ഥികളെ ചേർത്തു മിശ്രഭോജനം നടത്തി.\nആലുവായിൽ സംസ്കൃത പാഠശാല സ്ഥാപിക്കാനുള്ള ശ്രമം 1091-ൽ ഫലിച്ചു. മനുഷ്യൻ നന്നാകാനുള്ള ഏറ്റവും പറ്റിയ ഉപാധി അവന് അറിവുണ്ടാക്കിക്കൊടുക്കുകയാണെന്നു ഗുരു കണ്ടിരുന്നു.\nആ വർഷം തന്നെ രമണമഹർഷിയുടെ ക്ഷണം സ്വീകരിച്ചു ഗുരു തിരുവണ്ണാമലയിൽ പോയി വിശ്രമിച്ചു. ആ അവസരത്തിൽ എഴുതിയതാണു മുനിചര്യാപഞ്ചകം. രണ്ടു യോഗീശ്വരന്മാർ മൗനത്തിലൂടെ എങ്ങനെ പരസ്പരം അറിഞ്ഞു എന്നതിനു നിദർശനമായിരുന്നുവത്രേ അവരുടെ കൂടിക്കാഴ്ച. ഒരുദിവസം ഗുരുവിന്റെ മുമ്പിൽ കുറെ നേരം ഇരുന്നശേഷം മഹർഷി ആശ്രമത്തിന്റെ ഉള്ളിലേയ്ക്കുപോയി. സ്വാമികൾ രമണ മഹർഷിയുടെ അനുയായികളോടു ചോദിച്ചു: "മനസ്സിലായോ?" മനസ്സിലായി എന്നവർ മറുപടി പറഞ്ഞപ്പോൾ ഗുരു സ്വന്തം അനുചരന്മാരോട് അതേ ചോദ്യം ആവർത്തിച്ചു. അവരും അതേ ഉത്തരം പറഞ്ഞപ്പോൾ ഗുരു മന്ദഹാസപൂർവ്വം മൊഴിഞ്ഞു: "ഓഹോ, അപ്പോൾ നമുക്കു മാത്രമേ മനസ്സിലാവാതുള്ളു."\nമനുഷ്യർക്ക് മനുഷ്യത്വം എന്ന ജാതിയല്ലാതെ വേറെ ജാതിയില്ലെന്നു ഗുരു എപ്പോഴും ഓർമ്മിപ്പിക്കുമായിരുന്നു. 1091-ൽ ജാതി ഇല്ല എന്നൊരു വിളംബരം സ്വാമികൾ പുറപ്പെടുവിച്ചു. 1091 ഇടവത്തിലെ പ്രബുദ്ധ കേരളത്തിൽ വന്ന ആ വിളംബരം ഇങ്ങനെയായിരുന്നു. "നാം ജാതിഭേദം വിട്ടിട്ട് ഇപ്പോൾ ഏതാനും സംവത്സരങ്ങൾ കഴിഞ്ഞിരുക്കുന്നു. എന്നിട്ടും ചില പ്രത്യേക വർഗ്ഗക്കാർ നമ്മെ അവരുടെ കൂട്ടത്തിൽ പെട്ടതായി വിചാരിച്ചും പ്രവർത്തിച്ചും വരുന്നതായും അതു ഹേതുവാൽ പലർക്കും നമ്മുടെ വാസ്തവത്തിനു വിരുദ്ധമായ ധാരണയ്ക്കിടവന്നിട്ടുണ്ടെന്നും അറിയുന്നു. നാം പ്രത്യേക ജാതിയിലോ മതത്തിലോ ഉൾപ്പെടുന്നില്ല. വിശേഷിച്ചും നമ്മുടെ ശിഷ്യവർഗത്തിൽ നിന്നും മേൽ പ്രകാരമുള്ളവരെ മാത്രമേ നമ്മുടെ പിൻഗാമിയായി വരത്തക്കവണ്ണം ആലുവാ അദ്വൈതാശ്രമത്തിൽ ശിഷ്യസംഘത്തിൽ ചേർത്തിട്ടുള്ളൂ എന്നും മേലും ചേർക്കയുള്ളൂ എന്നും വ്യവസ്ഥപ്പെടുത്തിയിരിക്കുന്നതുമാകുന്നു."\n1092-ൽ സ്വാമികളുടെ ഷഷ്ടിപൂർത്തി കേരളത്തിൽ അങ്ങോളമിങ്ങോളം ആഘോഷിച്ചു. കേരളത്തിനു പുറത്തു സിലോൺ, സിങ്കപ്പൂർ, മലയ എന്നിവിടങ്ങളിലും ആഘോഷം അല തല്ലി. സ്വാമി അന്നും നിർലിപ്തനായി നിലകൊണ്ടു. തിരുവനന്തപുരത്തു കൈതമുക്കിൽ ഷഷ്ടിപൂർത്തി സ്മാരകമായി ഒരു മന്ദിരം പണികഴിപ്പിച്ചു. പണിയുടെ ചുമതല കുമാരനാശാന് ആയിരുന്നു. കെട്ടിടത്തിന്റെ ഉദ്ഘാടന കർമ്മം അർഹിക്കുന്ന ഗൗരവത്തോടെ നടന്നു. അന്നു തിരുവിതാംകൂർ ദിവനായിരുന്ന ദിവാൻ ബഹദൂർ എം. കൃഷ്ണൻ നായരായിരുന്നു ഉദ്ഘാടകൻ.\nമിശ്രവിവാഹവും മിശ്രഭോജനവും ജാതി നശീകരണത്തിന് ഫലപ്രദമാണെന്നു സ്വാമികൾ കണ്ടിരുന്നു. ചെറായിയിൽ മിശ്രഭോജനം നടത്തി സഹോദരൻ അയ്യപ്പൻ പുലയനയ്യപ്പൻ എന്ന പേരു സമ്പാദിച്ചത് അക്കൊല്ലമാണ്. യാഥാസ്ഥിതികരുടെ അർഥശൂന്യമായ എതിർപ്പിന്റെ ശക്തി കുറയ്ക്കാൻ സ്വാമികളുടെ ഒരു സന്ദേശം കിട്ടിയാൽ കൊള്ളാമെന്നു സഹോദരൻ ആഗ്രഹിച്ചു. അങ്ങനെ എഴുതിക്കൊടുത്തതാണ് താഴെ വരുന്ന പ്രഖ്യാതമായ സന്ദേശം: "മനുഷ്യരുടെ മതം, വേഷം, ഭാഷ മുതലായവ എങ്ങിനെയിരുന്നാലും അവരുടെ ജാതി ഒന്നായതുകൊണ്ടു അന്യോന്യം വിവാഹവും പന്തിഭോജനവും ചെയ്യുന്നതിനു യാതൊരു ദോഷവും ഇല്ല."\nഅക്കൊല്ലം സ്വാമികൾ മദ്രാസും കാഞ്ചീപുരവും സന്ദർശിച്ചു. ചിന്താദ്രിപ്പേട്ടിലും കാഞ്ചീപുരത്തും അദ്വൈതാശ്രമങ്ങൾ സ്ഥാപിച്ചു. അവിടെ നിന്നു സ്വാമികൾ ബാഗ്ലൂർ പോയി ഡോ. പല്പുവിനെ കണ്ടു. കൂർക്കഞ്ചേരിയിൽ ക്ഷേത്ര പ്രതിഷ്ഠ നടത്തിയതും അതേ വർഷം തന്നെയാണ്.\nസ്വാമികളുടെ സഞ്ചാര പ്രിയത്വവും പതിതോദ്ധാരണ തത്പരതയും സിലോൺ (ശ്രീലങ്ക) നിവാസികൾക്കും അനുഗ്രഹമായിട്ടുണ്ട്. രണ്ടു പ്രാവിശ്യം സ്വാമികൾ സിലോൺ സന്ദർശിച്ചു. ആദ്യത്തെ യാത്ര 1094-ൽ ആയിരുന്നു. ആ യാത്രയിലാണു സ്വാമികൾ ഒന്നാമതായി കാവിവസ്ത്രം ധരിച്ചത്. അതുവരെ ശുഭ്രവസ്ത്രം ധരിക്കുകയായിരുന്നു പതിവ്. രാമേശ്വരത്തു വച്ചു ശിഷ്യന്മാരുടെ ഇംഗിതമനുസരിച്ചു സ്വാമികൾ കാവി കൈക്കൊണ്ടു. ആചാരങ്ങൾ ഒന്നും ഉണ്ടായില്ല. ആ തവണ ഗുരു പന്ത്രണ്ടു ദിവസം സിലോണിൽ താമസിച്ചു.\nഈഴവരുടെ ഇടയിൽ പല അവാന്തര ജാതികളും ഉണ്ടായിരുന്നു. അവരിൽ ചിലരെ വേറേ ചിലർ താഴ്ന്നവരായി ഗണിച്ചുപോന്നു. അത്തരത്തിൽപ്പെട്ടവരായിരുന്നു പിച്ചിനാടു കുറുപ്പ് അല്ലെങ്കിൽ കണിക്കുറുപ്പ് എന്നറിയപ്പെട്ടിരുന്ന ഗണകവർഗം. അവരുടെ ഇടയിൽ കൃഷ്ണൻ വൈദ്യൻ എന്നൊരാൾക്കു വൈദ്യവൃത്തിമൂലം സാമാന്യം ഉയർന്ന നിലയുണ്ടായിരുന്നു. എന്നാൽ ജാതിയുടെ പേരിൽ മാന്യത കിട്ടിയില്ല. സ്വാമികളുടെ അദ്ധ്യക്ഷതയിൽ യോഗം കൂടി അദ്ദേഹത്തെ ഈഴവനായി പ്രഖ്യാപിച്ചു. യോഗത്തിൽ ഈഴവരും നായന്മാരും ക്രിസ്ത്യാനികളും സംബന്ധിച്ചിരുന്നു. യോഗാനന്തരം നടന്ന പൊതു സദ്യയിൽ എല്ലാവരും പങ്കുകൊണ്ടു. അങ്ങനെ ഇരിക്കെ ഒരിക്കൽ ഈഴവരുടെ പ്രതിനിധിയായി കൃഷണൻ വൈദ്യനു നാമനിർദ്ദേശം കിട്ടി. ഈഴവർ മുറുമുറുത്തു. അന്നു പേഷ്കാരായിരുന്ന ഉള്ളൂർ സ്വാമികളുടെ സാക്ഷ്യപത്രം ഉണ്ടായാൽ മതിയെന്നു പറഞ്ഞു. കൃഷ്ണൻ വൈദ്യൻ പരിശുദ്ധ ഈഴവനാണെന്നു ഗുരു സാക്ഷ്യപത്രം കൊടുത്തു "പരിശുദ്ധ" എന്ന വിശേഷണത്തിനു ചെത്താത്ത എന്ന വ്യാഖ്യാനം മുറുമുറുപ്പുകാർക്കുള്ള ഒരടിയായിരുന്നു. 1094-ൽ ആണിതു നടന്നത്.\nസ്വാമികൾ നടത്തിയ പ്രതിഷ്ഠകളിൽ ചിന്തിക്കാൻ വക നൽകുന്ന തരം വൈവിദ്ധ്യം സംദൃശ്യമാണ്. നെയ്യാറിൽ നിന്നു മുങ്ങിയെടുത്ത അമ്മിക്കുഴവി പോലുള്ള കല്ലാണു ഗുരു ശിവലിംഗം എന്ന ഭാവനയിൽ അരുവിപ്പുറത്തു പ്രതിഷ്ഠിച്ചത്. അതിന്റെ ശിവകരത്വം-ശങ്കരത്വം-മംഗളകരത്വം-ഇന്നും കേരളീയർ അനുഭവിക്കുന്നുണ്ടല്ലൊ. പിന്നീടു പല ക്ഷേത്രങ്ങളിലും സുബ്രഹ്മണ്യൻ, ദേവി എന്നിവരുടെ വിഗ്രഹങ്ങൾ പ്രതിഷ്ഠിച്ചു. ഒരു നയിനാർ ക്ഷേത്രം പുതുക്കിപ്പണിതു. മാടൻ, മറുത മുതലായ ദേവതകളെ മാറ്റി മറ്റു ദേവന്മാരെ പ്രതിഷ്ഠിച്ചു. 1095-ൽ കാരമുക്ക് എന്ന സ്ഥലത്തു ഗുരു ക്ഷേത്രം സ്ഥാപിച്ചപ്പോൾ അവിടെ ഒരു ദീപം മാത്രമാണ് പ്രതിഷ്ഠിച്ചത്. വെളിച്ചം അറിവിന്റെ പ്രതീകമാണ്, അറിവു തന്നെ പരം പൊരുൾ.\n1096-ൽ സമസ്ത കേരള സഹോദര സമ്മേളനം ആലുവായിൽ നടന്നു. ഒരു ജാതി, ഒരു മതം, ഒരു ദൈവം, മനുഷ്യന് എന്ന അതിസരളവും അത്യന്തനൂതനവും ആയ മഹാസന്ദേശം പുറപ്പെടുവിച്ചത് ആ വർഷം ആണ്.\nമദ്യവർജനം സ്വാമികളുടെ പ്രവർത്തനങ്ങളുടെ ഒരു ഭാഗമാണ്. മദ്യം വിഷമാണ്, അതുണ്ടാക്കരുത്, കൊടുക്കരുത്, കുടിക്കരുത് എന്നും ചെത്തുകാരന്റെ ദേഹം നാറും, വസ്ത്രം നാറും, അവൻ തൊട്ടതൊക്കെ നാറും എന്നും സ്വാമികൾ 1096-ൽ പ്രഖ്യാപിച്ചു.\nഅന്നു കേരളത്തിൽ ഈഴവരുടെ ഇടയിൽ ഒരു മത പരിവർത്തന കോലാഹലം നടന്നിരുന്നു. ഈഴവർ ഒന്നടങ്കം ക്രിസ്തുമതത്തിലേക്കു മാർഗം കൂടിയാൽ ജാതീയമായ അവശതകൾ മുഴുവൻ ഒറ്റയടിക്കു തീരുമെന്ന് ഒരു കൂട്ടർ വാദിച്ചു. മതം മാറുന്നെങ്കിൽ അതു ബുദ്ധമതത്തിലേക്കായിരിക്കണമെന്നു ചിലർ അഭിപ്രായപ്പെട്ടു. ഇസ്ലാം മതത്തിലെ സാഹോദര്യഭാവന വേറെ ചിലരെ ആകർഷിച്ചു. വാദപ്രതിവാദം കൊടുമ്പിരിക്കൊണ്ട അവസരത്തിൽ സ്വാമികൾ തമിഴുനാട്ടിൽ ആയിരുന്നു. തിരിച്ചു വന്നപ്പോൾ സഹോദരനയ്യപ്പനുമായി മതത്തെക്കുറിച്ചൊരു ചർച്ച നടത്തി. അതിൽ നിന്ന് ഉരുത്തിരിഞ്ഞു വന്നതാണ് "മത മേതായാലും മനുഷ്യൻ നന്നായാൽ മതി" എന്ന മഹാസന്ദേശം.\nകാരമുക്കിലെ ദീപ മാത്ര പ്രതിഷ്ഠയിൽ പൊതുജനത്തിനു സംതൃപ്തി പോരെന്നു സ്വാമികൾക്കു തോന്നിയിരിക്കണം. 1097-ൽ മുരുക്കുംപുഴയിൽ ദീപത്തിനു പുറമെ "ഓം സത്യം, ധർമ്മം, ദയ, ശാന്തി" എന്നെഴുതിയതും പ്രതിഷ്ഠിച്ചു. ഇന്ന് ആ ക്ഷേത്രത്തിൽ പല ദേവതകൾക്കും ഉപപ്രതിഷ്ഠകളായി സ്ഥാനം നൽകിയിരിക്കുന്നു. കൊല്ലം പെരിനാട് എസ്. എൻ. ഡി. പി. യുടെ അക്കൊല്ലത്തെ യോഗത്തിൽ സ്വാമികൾ സന്നിഹിതരായി.\n1098 ശിവഗിരിയുടെ ചരിത്രത്തിൽ വളരെ പ്രധാനപ്പെട്ട വർഷമാണ്. അക്കൊല്ലം രവീന്ദ്രനാഥ ടാഗോർ സി. എഫ്. ആൻഡ്രൂസിനോടൊപ്പം സ്വാമികളെ സന്ദർശിച്ചു. സ്വാമികളുടെ അഭൗമമായ പ്രഭാവം മഹാകവിയെ വളരെ ആകർഷിച്ചു.\n"കേരളത്തിലെ സ്വാമി നാരായണഗുരുവിനേക്കാൾ ആത്മീയമായി മാഹാത്മ്യമുള്ള ആരെയും ഞാൻ കണ്ടുമുട്ടിയിട്ടില്ല. എന്തിന് ആത്മീയസിദ്ധിയിൽ അദ്ദേഹത്തോളമെങ്കിലും മഹാനായ ആരെയും കണ്ടിട്ടില്ല. ദിവ്യപ്രഭയുടെ സ്വയം പ്രകാശമാനമായ വെളിച്ചത്തിൽ തിളങ്ങുന്ന ആ ജ്വലിക്കുന്ന മുഖവും വിദൂര ചക്രവാളത്തിൽ അങ്ങകലെയുള്ള ഒരു ബിന്ദുവിൽ നോട്ടം ഉറപ്പിച്ച ആ യോഗനയനങ്ങളും ഞാൻ ഒരിക്കലും മറക്കുകയില്ലെന്ന് എനിക്കുറപ്പുണ്ട്." എന്നു അന്ന് ടാഗോർ രേഖപ്പെടുത്തി.\n1098-ൽ പാണാവള്ളി ശ്രീകണ്ഠേശ്വര പ്രതിഷ്ഠ നടത്തി.\nപിറ്റേക്കൊല്ലം വ്യസനകരമായ ഒരു സംഭവം ഉണ്ടായി. പല്ലന റെഡീമർ ബോട്ടപകടത്തിൽ കുമാരനാശാൻ മരിച്ചു. അന്നു വെളുപ്പാൻ കാലത്തു സ്വാമികൾ ശിവഗിരിയിൽ വിശേഷാൽ പ്രാർത്ഥന നടത്തിച്ചു. ആശാന്റെ ചരമവാർത്ത പിന്നീടാണ് അറിഞ്ഞത്.\nവൈക്കത്തെ ക്ഷേത്രത്തിന്റെ പരിസരത്തുള്ള റോഡുകളിൽ കൂടി അവർണർക്ക് സഞ്ചരിക്കാനുള്ള സ്വാതന്ത്ര്യം നേടിയെടുക്കുന്നതിനുവേണ്ടി 1099-ൽ വൈക്കം സത്യാഗ്രഹം ആരംഭിച്ചു. ഗാന്ധിജിയുടെ അനുവാദത്തോടെ ടി. കെ. മാധവനാണ് ഇതിനു നേതൃത്വം നൽകിയത്. സത്യാഗ്രഹികൽക്കുവേണ്ടി സ്വാമികൾ വെല്ലൂർ മഠം വിട്ടുകൊടുത്തു. ഒരു സത്യാഗ്രഹഫണ്ട് ആരംഭിച്ചു. സ്വാമികൾ സത്യാഗ്രഹാശ്രമം സന്ദർശിച്ചു. അവിടുത്തെ എർപ്പാടുകളെപ്പറ്റി സംതൃപ്തി പ്രകടിപ്പിച്ചു.\nഅക്കൊല്ലം സ്വാമികൾ ആലുവായിൽ സർവ്വമത സമ്മേളനം വിളിച്ചുകൂട്ടി. വാദിക്കാനും ജയിക്കാനുമല്ല, അറിയാനും അറിയിക്കാനുമാണ് എന്ന് സ്വാമികൾ സമ്മേളന കവാടത്തിൽ എഴുതിവപ്പിച്ചു. ആശയപരമായ ഏതു സംവാദവും ഈ മനോഭാവത്തോടെയാണു നടത്തേണ്ടതെന്ന് എടുത്തുപറയേണ്ടതില്ലല്ലൊ. രണ്ടു ദിവസമായി നടന്ന സമ്മേളനത്തിൽ അനേകം മതപണ്ഡിതന്മാർ പങ്കെടുത്തു. സ്വാമികൾ രണ്ടു ദിവസവും സമ്മേളനവേദിയിൽ ഉണ്ടായിരുന്നു. സമ്മേളനത്തിന്റെ ഉദ്ദേശലക്ഷ്യങ്ങൾ വിവരിച്ചുകൊണ്ട് സത്യവ്രത സ്വാമികൾ സ്വാഗത പ്രസംഗം നടത്തി. സി.വി. കുഞ്ഞുരാമൻ കൃതജ്ഞത പ്രകാശിപ്പിച്ചു. സിലോണിൽ നിന്നൊരു ബുദ്ധഭിക്ഷു സമ്മേളനത്തിൽ സംബന്ധിച്ചിരുന്നു. ബുദ്ധമതത്തെ കുറിച്ചു സംസാരിച്ചത് മഞ്ചേരി രാമയ്യരും രാമകൃഷ്ണയ്യരും ആണ്. ക്രിസ്തുമതത്തെക്കുറിച്ചു കെ. കെ. കുരുവിളയും ഇസ്ലാം മതത്തെക്കുറിച്ചു മഹമ്മദു മൗലവിയും ബ്രഹ്മസമാജത്തെക്കുറിച്ചു സ്വാമി ശിവപ്രസാദും ആര്യസമാജത്തെക്കുറിച്ചു പണ്ഡിറ്റ് ഋഷിറാമും പ്രസംഗിച്ചു. സമ്മേളനാനന്തരം ഒരു ഗ്രൂപ്ഫോട്ടോ എടുക്കുകയും സ്വാമികൾ ഒരു സന്ദേശം പുറപ്പെടുവിക്കുകയും ചെയ്തു: "എല്ലാ മതങ്ങളുടേയും പരമോദ്ദേശ്യം ഒന്നാണെന്നും ഭിന്നമതാനുയായികൾ തമ്മിൽ കലഹിച്ചിട്ടാവിശ്യമില്ലെന്നും ഈ മഹാ സമ്മേളനത്തിൽ നടന്ന പ്രസംഗങ്ങൾ വെളിപ്പെടുത്തിയിരിക്കുന്നതിനാൽ നാം ശിവഗിരിയിൽ സ്ഥാപിക്കാൻ ഉദ്ദേശിക്കുന്ന പാഠശാലയിൽ എല്ലാ മതങ്ങളും പഠിക്കുന്നതിനുവേണ്ട എല്ലാ സൗകര്യങ്ങളും കൂടി ഉണ്ടാകണമെന്നു വിചാരിക്കുന്നു. ഈ സ്ഥാപനത്തിന്റെ നടത്തിപ്പിന് അഞ്ചു ലക്ഷം രൂപ പൊതുജനങ്ങളിൽ നിന്നും ലഭിക്കുന്നതിന് എല്ലാവരും സഹായിക്കുമെന്ന് വിചാരിക്കുന്നു." ഇതായിരുന്നു സ്വാമികളുടെ സന്ദേശം.\n1100 കുംഭത്തിൽ ഗാന്ധിജി ശിവഗിരി സന്ദർശിച്ചു. ജാതി, അയിത്തം മുതലായവയ്ക്കെതിരായി ഗുരു നടത്തുന്ന പരിശ്രമങ്ങൾ ഗാന്ധിജിയെ സന്തുഷ്ടനാക്കി. ഹരിജനക്കുട്ടികൾ പ്രാർത്ഥന ചൊല്ലിയതും അവരെ ശാന്തിക്കാരും പാചകക്കാരും മറ്റും ആക്കിയതും അത്യന്തം ആഹ്ലാദത്തോടെയാണ് ഗാന്ധിജി വീക്ഷിച്ചത്. ശിവഗിരിയിലും തിരുവനന്തപുരത്തും നടന്ന യോഗങ്ങളിൽ ഗാന്ധിജി ആ സന്ദർശനത്തിലുള്ള ആനന്ദം വെളിവാക്കി. സ്വാമികളെ കണ്ടത് മഹാഭാഗ്യമായി കരുതുന്നു എന്നു ഗാന്ധിജി പറഞ്ഞു. വൈക്കം സത്യാഗ്രഹത്തോടുള്ള സ്വാമിയുടെ സമീപനവും ഗാന്ധിജിക്കിഷ്ടമായി. ശിവഗിരിയിൽ സവർണരുടെ സത്യാഗ്രഹജാഥയ്ക്കു ഗുരു സ്വീകരണം ഏർപ്പാടു ചെയ്തു.\nആര്യസമാജ പ്രവർത്ത‌കനായ സ്വാമി ശ്രദ്ധാനന്ദജി ശിവഗിരിയിൽ വന്ന് ഗുരുവിനെ അക്കൊല്ലം സന്ദർശിക്കുകയുണ്ടായി.\n1101 കന്നിയിൽ ഗുരു ബോധാനന്ദസ്വാമികളെ പിൻഗാമിയായി അഭിഷേകം ചെയ്തു. തുലാമാസം ബ്രഹ്മവിദ്യാലയത്തിന്റെ ശിലാസ്ഥാപനം നടത്തി. മേടത്തിൽ ഗുരു വിൽപ്പത്രം എഴുതി.\nഅക്കൊല്ലം ദിവാൻ വാട്സ് ശിവഗിരി സന്ദർശിച്ചു. മുൻകൂട്ടി നിശ്ചയിച്ച സമയത്ത് ദിവാന് എത്തിച്ചേരാൻ കഴിഞ്ഞില്ല, റോഡിന്റെ ദുഃസ്ഥിതിയും മഴയുമാണ് കാരണമായി പറഞ്ഞത്. "റോഡുകൽ ഇനി നന്നായിക്കൊള്ളുമല്ലോ" എന്നു ഗുരു പുഞ്ചിരിയോടെ പ്രതിവചിച്ചു.\nതലശ്ശേരി ജഗന്നാഥ ക്ഷേത്രത്തിനു മുന്നിൽ ഗുരുവിന്റെ ലോഹ പ്രതിമ സ്ഥാപിച്ചു. മുർക്കോത്തു കുമാരൻ അക്കാര്യത്തിൽ മുന്നിട്ടുനിന്നു പ്രവർത്തിച്ചു. ഒരു ഇറ്റാലിയൻ ശില്പി തീർത്ത ആ പ്രതിമ കണ്ടപ്പോൾ ഗുരു പറഞ്ഞു. "ഇതു ജീവിച്ചുകൊള്ളും. ഭക്ഷണം ആവശ്യമില്ലല്ലൊ." അക്കൊല്ലം കുറ്റാലത്ത് സ്വാമികൾ കുറെ ദിവസം വിശ്രമിച്ചു.\n1102-ൽ സ്വാമി സത്യവ്രതൻ സമാധിയായി. സ്വാമികളെ ഈ സംഭവം സ്വല്പം ചലിപ്പിച്ചു. "നമുക്കു ക്ഷീണം തോന്നുന്നു, സത്യവ്രതൻ സത്യവ്രതനായിത്തന്നെ ജീവിച്ചു, മരിച്ചു." എന്നു സ്വാമികൾ പറഞ്ഞു.\nകന്നിമാസം സ്വാമികൾ രണ്ടാം വട്ടം സിലോൺ സന്ദർശിച്ചു. മകരത്തിൽ സംഘടനാ സന്ദേശം പുറപ്പെടുവിച്ചു. "സംഘടിച്ചു ശക്തരാവുക" എന്ന ആഹ്വാനം അന്നാണുണ്ടായത്. പള്ളാത്തുരുത്ത് എസ്. എൻ. ഡി. പി. യോഗവാർഷികത്തിൽ സ്വാമികൾ സന്നിഹിതനായി. എസ്. എൻ. ഡി. പി. യുടെ സംഘടനാപരമായ കാര്യങ്ങൾ ആലോചിക്കാൻ ശിവഗിരിയിൽ യോഗം ചേർന്നു. ഇടവത്തിൽ കളവങ്കോടം പ്രതിഷ്ഠ നടത്തി. ഇത് കണ്ണാടിപ്രതിഷ്ഠ എന്ന പേരിലാണ് പരക്കെ അറിയപ്പെടുന്നത്. ഓങ്കാര പ്രതിഷ്ഠ അല്ലെങ്കിൽ പ്രണവപ്രതിഷ്ഠ എന്നാണു സ്വാമികളുടെ സങ്കല്പം. കണ്ണാടിയിൽ ഓം ശാന്തി എന്നു കാണത്തക്ക വിധം പുറകിലെ രസം ചുരണ്ടിക്കളയാൻ പറഞ്ഞതിൽ നിന്നിതു വ്യകതമാക്കുന്നു. വൈക്കത്തെ ഉല്ലലയിലെ കണ്ണാടിപ്രതിഷ്ഠ ഓങ്കാരേശ്വരപ്രതിഷ്ഠ എന്ന പേരിൽ അറിയുന്നു എന്നതും ഓർക്കാവുന്നതാണ്.\n1103 മകരത്തിൽ ശ്രീനാരായണ ധർമ്മസംഘം രജിസ്റ്റർ ചെയ്തു. കോട്ടയം എസ്. എൻ. ഡി. പി. യോഗത്തിൽ സംബന്ധിച്ചു. ശാഖായോഗങ്ങൾക്ക് സർട്ടിഫിക്കറ്റുകൾ വിതരണം ചെയ്തു. ശിവഗിരി തീർത്ഥാടനത്തിന് അനുമതി നൽകി. തീർത്ഥടനംകൊണ്ടു സാധിക്കേണ്ടതായി ഗുരു എണ്ണിപ്പറഞ്ഞ കാര്യങ്ങൾ താഴെ ചേർക്കുന്നു,\n1 വിദ്യാഭ്യാസം,2ശുചിത്വം3ഈശ്വരഭക്തി,4സംഘടന,5കൃഷി,6കച്ചവടം,7കൈത്തൊഴിൽ, 8 സാങ്കേതികശാസ്ത്രപരിശീലനങ്ങൾ.\nഅതേ ആണ്ടിൽ ഗുരുദേവന് ശാരീരികാസ്വാസ്ഥ്യം ആരംഭിച്ചു. മൂത്രാശയ സംബന്ധമായ തകരാറായിരുന്നു രോഗ കാരണം. രോഗം, കൃത്യമായി നിർണയിക്കപ്പെടാഞ്ഞതുകൊണ്ടോ എന്തോ, ചികിത്സകൾ ഫലിക്കാതെ അതുവർദ്ദിച്ചു വന്നു. അലോപ്പതിയും ആയുർവേദവും പരീക്ഷിച്ചു. ചില ഘട്ടങ്ങളിൽ ഗുരുദേവൻ സ്വയം ചികിൽസ നടത്തുക പോലും ഉണ്ടായി. അതതു ചികിൽസാരീതികളിൽ ഏറ്റവും വിദഗ്ധരായവരുടെ സേവനം ലഭ്യമായി. പാലക്കാട്ടും മദ്രാസിലും പോയി ചികിൽസ നടത്തി. രോഗം കുറഞ്ഞില്ല.\nശിവഗിരിയിൽതന്നെ മടങ്ങിവന്നു. ഗുരുദേവന്റെ രോഗവാർത്ത അറിഞ്ഞതു മുതൽ ജനങ്ങൾ ഉത്ക്കണ്ഠാകുലരായി കഴിഞ്ഞുകൂടി. ധർമ്മം പത്രത്തിൽ രോഗവിവരം അപ്പോഴപ്പോൾ പ്രസിദ്ധപ്പെടുത്തിക്കൊണ്ടിരുന്നു. 1104 കന്നി അഞ്ചിനു പകൽ മൂന്നു മണിയോടടുപ്പിച്ചു ആ ആദിമഹസ്സു ജഡമായ ശരീരം വെടിഞ്ഞു. ലക്ഷോപലക്ഷം ജനങ്ങളെ ഇരുളിൽ നിന്നു വെളിച്ചത്തിലേയ്ക്കു നയിച്ച ആ ആദിമഹസ്സ് അന്നെന്നപോലെ ഇന്നും വെളിച്ചം കാണിച്ചുകൊണ്ടിരിക്കുന്നു. അതെന്നും ആ കൃത്യം തുടർന്നുകൊണ്ടേയിരിക്കും.\n"https://ml.wikisource.org/w/index.php?title=ശ്രീ_നാരായണ_ഗുരു/അനുബന്ധം:_1090_മുതൽ_മഹാസമാധി_വരെ&oldid=82516" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:45,7നവംബർ 2013.


മോഡലിന് പോര്‍ഷെ കാറില് ദാരുണാന്ത്യം: മരിച്ചത് വെടിയേറ്റ്, ഇന്‍സ്റ്റഗ്രാമിലെ കിടിലന് താരം!! | Instagram model shot dead at wheel of Porsche in Baghdad, Twitter users call her ‘victim of fame’ - Malayalam Oneindia\nUpdated: Sat, Sep 29, 2018, 15:56 [IST]\nബാഗ്ദാദ്: ഇറാഖി മോഡലിന് ആഢംബര കാറില് ദാരുണാന്ത്യം. ഇന്‍സ്റ്റഗ്രാമിലെ താരവും ഇറാഖി മോഡലുമായ ടാറ ഫെറേസാണ് പോര്‍ഷെ കാറില് വച്ച് വെടിയേറ്റ് മരിച്ചത്. വ്യാഴാഴ്ച ഇറാഖി തലസ്ഥാനമായ ബാഗ്ദാദില് വെച്ചാണ് വെടിയേറ്റ് മരിക്കുന്നത്. മരിക്കുന്നതിന് തൊട്ട് മുന്പ് ഷൂട്ട് ചെയ്ത വീഡിയോയും ടാറ സോഷ്യല് മീഡിയയില് പോസ്റ്റ് ചെയ്തിട്ടുണ്ട്.\n22 കാരിയായ മോഡല് ഫെറേസിന്റെ മരണത്തെക്കുറിച്ച് അന്വേഷിക്കാന് ഇറാഖി ആഭ്യന്തര മന്ത്രാലയം ഉത്തരവിട്ടിട്ടുണ്ട്. മൂന്ന് വെടിയുണ്ടകളേറ്റാണ് മരണം സംഭവിച്ചിട്ടുള്ളത്. ബാഗ്ദാദ് വഴി കാമ്പ് സാറാ ജില്ലയിലേക്ക് സഞ്ചരിക്കുമ്പോഴാണ് വെടിയേല്‍ക്കുന്നത്. ശരീരത്തില് നിന്ന് മൂന്ന് വെടിയുണ്ടകളാണ് കണ്ടെടുത്തിട്ടുള്ളത്.\n2.7 മില്യണ് ഫോളോവര്‍മാരാണ് ഇന്‍സ്റ്റഗ്രാമില് 22കാരിയായ ഫെറേസിനുള്ളത്. ടാറ്റു, ഹെയര് കളര്, സാഹസികമായ വസ്ത്രധാരണം എന്നിവയാണ് ഫെറേസിലേക്ക് ആരാധകരെ ആകര്‍ഷിക്കുന്ന ഘടകം. പ്രശസ്തിയുടെ ഇരയാണ് ഫെറേസെന്നാണ് മരണശേഷം ആരാധകര് ട്വിറ്ററില് കുറിച്ചത്.\nഫെയേഴ്സിന്റെ മരണവാര്‍ത്ത നിരാശപ്പെടുത്തിയെന്നും വേദനിപ്പിച്ചുവെന്നും ഇറാഖിന്റെ നഷ്ടമാണെന്നും ആരാധകര് ട്വിറ്ററില് കുറിച്ചു. മോഡലും സോഷ്യല് മീഡിയയിലെ താരവുമായ ഫറേസ് പകല് യാത്രക്കിടെ വെടിയേറ്റ് മരിക്കുകയായിരുന്നുവെന്നാണ് മറ്റൊരു ആരാധിക ട്വിറ്ററില് കുറിച്ചത്. ബാഗ്ദാദില് വെച്ചായിരുന്നു സംഭവം.\nഇന്ന് ടാറ.. നാളെ ആര്!\nപ്രായം കുറഞ്ഞ ഇറാഖി മോഡലും മറ്റ് പെണ്‍കുട്ടികളെപ്പോലെ ജീവിതത്തെ സ്നേഹിച്ച മോഡലുമായ ഫറേസ് അപ്രതീക്ഷിതമായി വെടിയേറ്റ് മരിക്കുകയായിരുന്നു. ഈ ദുരന്ത വാര്‍ത്ത കേട്ടതോടെ ഹൃദയം നുറുങ്ങുന്നതായി ഒരു ട്വിറ്ററാറ്റി കുറിച്ചു. ഇന്ന് ടാറ നാളെ ആരായാരിക്കുമെന്നാണ് മരണത്തോട് മറ്റൊരാളുടെ പ്രതികരണം.\niraq model death car murder shot dead social media ഇറാഖ് മോഡല് മരണം കാര് കൊലപാതകം വെടിയേറ്റ് മരിച്ചു instagram


നാം ഇതും അതിജീവിക്കുക തന്നെ ചെയ്യും - News Bengaluru\nലോകം 2020 നെ വരവേറ്റത് പുത്തന് ഉണര്‍വോടും പ്രതീക്ഷയോടുമാണ്. തൊഴിലില്ലായ്മക്കും സാമ്പത്തിക മാന്ദ്യത്തിനും എല്ലാത്തിനും ഒരറുതി വരും എന്ന ഉറച്ച വിശ്വാസം എല്ലാ ജനങ്ങള്‍ക്കുമുണ്ടായിരുന്നു. എല്ലാ പുതുവര്‍ഷങ്ങളിലും ജീവിതത്തിന്റെ പുതു പ്രതീക്ഷകളെ വരവേല്‍ക്കുന്ന ലോക ജനതയെ ഭയപെടുത്തികൊണ്ടു ചൈനയിലെ വുഹാനില് കൊറോണ എന്ന മഹാമാരി പടര്‍ന്നു പിടിച്ചുകഴിഞ്ഞിരുന്നു. രോഗം ചൈനയിലെ മാംസ വില്പന കേന്ദ്രത്തില് നിന്നും വന്നതെന്ന് അവരും ലോകാരോഗ്യ സംഘടനയും പറയുമ്പോള് വ്യത്യസ്ത അഭിപ്രായങ്ങള് ലോകത്തിന്റെ പല ഭാഗങ്ങളില് നിന്നും കേള്‍ക്കുന്നു. ഇറ്റലിയിലും ,സ്‌പെയിനിലും, അമേരിക്കയിലും, ഫ്രാന്‍സിലുമൊക്കെ കൊറോണ എന്ന കോവിഡ് 19 എന്ന മഹാമാരി പിടിമുറുക്കി മനുഷ്യന്റെ ജീവനുകള് എടുത്തു തുടങ്ങിയപ്പോഴും നമ്മള് സുരക്ഷിതരാണെന്ന് കരുതി ആശ്വാസം കൊണ്ടു.\nനമ്മുടെ രാജ്യത്തിലും ഈ മഹാമാരി പതിയെ എത്തി തുടങ്ങിയപ്പോഴാണ് മാര്‍ച്ച് 22 ന് പ്രധാനമന്ത്രി ലോക്ക് ഡൌണ് പ്രഖ്യാപിച്ചത്. മുന്നൊരുക്കങ്ങള് ഒന്നും ഇല്ലാതെ 24 മുതല് മൂന്നാഴ്ചകാലം ലോക്ക് ഡൌണ് പ്രഖ്യാപിച്ചപ്പോള് സത്യത്തില് നമ്മുടെ തലമുറയ്ക്ക് പരിചയമില്ലാത്ത ഒരനുഭവം നമ്മെ തേടി വരുകയായിരുന്നു. വീടിനുള്ളില് കഴിഞ്ഞു നിബന്ധനകളോടെ പുറത്തിറങ്ങുക എന്നതു ആദ്യം പ്രയാസകരമായി. വിദ്യാര്‍ത്ഥികള്, കച്ചവടക്കാര്, ചികിത്സയ്ക്കായി വന്നവര്, ജോലിതേടി എത്തിയവര്, ജോലി നഷ്ടപ്പെട്ടവര്, കച്ചവട കാര്യങ്ങള്‍ക്കെത്തിയവര് ഇവരെല്ലാം തന്നെ നാട്ടില് പോകാന് കഴിയാതെ, പി ജി, ഹോസ്റ്റല് തുടങ്ങിയ ഇടങ്ങളില് കുടുങ്ങിപ്പോയി. പല പിജി കളും അടച്ചു പൂട്ടി. ഒറ്റ വാക്കില് പറഞ്ഞാല് മനുഷ്യന്റെ നിസ്സഹായവസ്ഥയാണ് ഈ ദിവസങ്ങില് കാണാന് കഴിഞ്ഞത്. ഒറ്റയ്ക്കായ പെണ്‍കുട്ടികള്, ഭക്ഷണത്തിനായി ബുദ്ധിമുട്ടുന്ന തൊഴില് രഹിതര്, താമസം നഷ്ടപ്പെട്ടവര് …\nഅങ്ങനെ ദുരവസ്ഥയിലായ ജനങ്ങളെ സഹായിക്കുവാനായി കര്‍ണാടക മലയാളി കോണ്‍ഗ്രസ്സും ഹെല്പ് ഡെസ്‌ക് തുടങ്ങി. അനേകം ഫോണ് കോളുകള് ഞങ്ങളെ തേടി എത്തി. പല ആവശ്യക്കാര്, വേദനിക്കുന്നവര്, രോഗികള്, മാനസിക സമ്മര്‍ദ്ദത്തിലായവര് എന്നിങ്ങനെ വേദനപെടുത്തുന്ന കുറേ ഏറെ ഒരനുഭവങ്ങള് ഇക്കാലയളവില് ഉണ്ടായി. അനേകം ആളുകള്‍ക്ക് വിശപ്പകറ്റാന് കഴിഞ്ഞത് ആശ്വാസമായി തോന്നുന്നു. നിരവധി ആളുകള്‍ക്ക് താമസ സൗകര്യം ഒരുക്കി, ഭക്ഷ്യധാന്യ കിറ്റുകള് ബെംഗളൂരുവിന്റെയും ,മൈസൂര്, ഹൂബ്ലി, മംഗ്ലൂര്, ദാവണ്‍ഗരെ, ഗുഡല്ലുര് തുടങ്ങി കര്‍ണാടകത്തിന്റെ വിവിധഭാഗങ്ങളില് എത്തിക്കാനും കഴിഞ്ഞു. അതുപോലെ ആന്ധ്ര, തമിഴ്‌നാട് സംസ്ഥാനങ്ങളിലും അവിടുത്തെ കമ്മറ്റികളുമായി ബന്ധപ്പെട്ട് എത്തിക്കാന് കഴിഞ്ഞു. ഹൊസൂരില് തൊഴില് നഷ്ടപെട്ട 35 ചെറുപ്പക്കാര്‍ക്ക് ഭക്ഷ്യധാന്യ കിറ്റുകള് നല്‍കുകയുണ്ടായി. ആന്ധ്രയിലെ സാവേലിപുര, ഗുണ്ടുര്, രാജ് മുന്ധ്രി, തമിഴ്‌നാട്ടിലെ ഹൊസൂര്, ഇറോഡ്, തുടങ്ങി വിവിധയിടങ്ങളിലും നല്‍കി. ബിടിഎം, എസ് ജി പാളയില് 150 കുടുംബങ്ങള്‍ക്ക് കിറ്റ് നല്‍കാനായി.\nമുന് മന്ത്രിയും ബിടിഎം എംഎല് ഏയുമായ രാമലിംഗറെഡ്ഡി നല്‍കിയ കിറ്റുകളും വിതരണം ചെയ്തു. നിരവധി ഗര്‍ഭിണികള്‍ക്ക് യാത്രാ സംവിധാനം ഇവിടെനിന്നും തമിഴ് നാട്ടില്‍നിന്നും കേരളത്തിലേക്കൊരുക്കി. നിരവധി രോഗികളെ ആംബുലന്‍സ് സേവനം ഉപയോഗപ്പെടുത്തി നാട്ടിലേക്കു അയച്ചു.പിജി കളില് ഒറ്റയ്ക്ക് താമസിച്ചിരുന്ന പെണ്‍കുട്ടികള്‍ക്ക് മറ്റിടങ്ങളില് താമസ സൗകര്യം ഒരുക്കി. അതു പോലെ നാട്ടിലേക്കു നിരവധിയാളുകള്‍ക്കു യാത്രാസംവിധാനവും ഒരുക്കുകയുണ്ടായി.\nയാത്രയ്ക്ക് വേണ്ടി മറ്റൊരു ഹെല്പ് ഡെസ്‌ക് കൂടി രൂപീകരിച്ചു. വിശ്രമമില്ലാതെ എല്ലാ വിളികള്‍ക്കും മറുപടി പറഞ്ഞു. പാസ്സില്ലാത്തവര്‍ക്കു അതൊരുക്കി കൊടുത്തു. കെപിസിസി ഏര്‍പെടുത്തിയ ബസ് സര്‍വീസില് 100 കണക്കിന് ആളുകളെ കേരളത്തിന്റെ വിവിധ ജില്ലകളിലേക്ക് അയക്കുവാന് കഴിഞ്ഞു.\nകേരളത്തിലെ കോണ്‍ഗ്രസിന്റെ കാസറഗോഡു മുതല് മുതല് തിരുവനന്തപുരം വരെയുള്ള ജില്ലാ പ്രസിഡന്റുമാര്, കെപിസിസി ഭാരവാഹികള്, എംഎല്‍എ മാര്, എം പിമാര് മറ്റു പാര്‍ട്ടി നേതാക്കള് ഇവരൊക്കെ അറിയിച്ച പ്രകാരമുള്ള ആളുകളെ, ഹെല്‍പ് ഡെസ്‌കില് ആശ്രയിച്ചവരെ എല്ലാവരെയും നാട്ടിലെത്തിക്കുവാന് കഴിഞ്ഞതിലുള്ള സന്തോഷം ഏറെയാണ്. അവരവിടെ എത്തിച്ചേര്‍ന്നു നമ്മളെ വിളിക്കുമ്പോള് ഉള്ള സന്തോഷവും അത് പറഞ്ഞറിയിക്കാന് പറ്റാത്തതാണ്.\nഇപ്പോഴും യാത്രക്കാര് നിരവധിയാണ്. അവരെ മറ്റു സംഘടനകള് ഒരുക്കുന്ന വാഹനങ്ങളില് നാട്ടിലേയ്ക്ക് അയക്കുന്നതോടൊപ്പം തിരികെ വരുന്നവരുടെ വിളികള്, അതിനു മറുപടി പറഞ്ഞു വേണ്ട സൗകര്യങ്ങള് ഒരുക്കുന്നുണ്ട്. സൗദി ,യുഎഇ എന്നിവിടങ്ങളില് നിന്ന് ചിലരെ ഒഐസിസി, ഇന്‍കാസ് തുടങ്ങിയ സംഘടനകളുമായി ബന്ധപെട്ടു നാട്ടിലെത്തിക്കുവാനും സാധിച്ചു. കച്ചവടസ്ഥാപനങ്ങള്‍ക്ക് വാടകയിനത്തില് ഇളവുനല്‍കണമെന്നു കര്‍ണാടക മുഖ്യമന്ത്രി, പ്രതിപക്ഷ നേതാവ്, കെപിസിസി പ്രസിഡന്റ് എന്നിവര്‍ക്ക് പരാതിനല്കുകയുണ്ടായി.\nആന്ധ്രയില് കുടുങ്ങിയ തോഴിലാളികളെ നാട്ടിലേക്കു കൊണ്ടുവരുവാന് ബഹുമാന്യ മുന് മുഖ്യമന്ത്രി ശ്രീ ഉമ്മന് ചാണ്ടി ഓഫീസുമായി ബന്ധപ്പെടുകയും അല്പസമയത്തിനകം അദ്ദേഹം എന്നെ നേരില് വിളിച്ചു കാര്യങ്ങള് തിരക്കുകയുണ്ടായി. അതുപോലെ ബഹുമാന്യ പ്രതിപക്ഷ നേതാവ് രമേശ് ജിയുടെ ഓഫീസ്, ബഹുമാന്യ എഐസിസി ജനറല് സെക്രട്ടറി കെ സി.വേണുഗോപാലിന്റെ സെക്രട്ടറി ശ്രി.ശരത്, ശ്രി.അടൂര് പ്രകാശ് എം പി, കെ പി സി സി ജനറല് സെക്രട്ടറിമാരായ ടി.എം, സക്കീര് ഹുസൈന്, ജ്യോതികുമാര് ചാമക്കാല, കെ.പി.അനില് കുമാര്, ഡി സി സി പ്രസിഡന്റുമാരായ സതീശന് പാച്ചേനി, ഇബ്രാഹിം കുട്ടി കല്ലാര്, ബിന്ദു കൃഷ്ണ, യുഡിഎഫ് കണ്‍വീനര്‍മാരായ എന് ഡി അപ്പച്ചന്, ജോസി സെബാസ്റ്റ്യന്, യൂത്ത് കോണ്‍ഗ്രസ്സ് ജില്ലാ പ്രസിഡന്റുമാരായ സുദീപ് ജെയിംസ്, ഷാജി പാച്ചേരി, പ്രദീപ് കുമാര്, യൂത്ത് കോണ്‍ഗ്രസ്സ് സംസ്ഥാന വൈസ് പ്രസിഡന്റ് റിയാസ് മുക്കോളി തുടങ്ങി കേരളത്തിന്റെ എല്ലാ ജില്ലകളിലെയും കോണ്‍ഗ്രസ്, യൂത്ത് കോണ്‍ഗ്രസ്സ്, കെഎസ് യു ജില്ലാ, അസംബ്ലി നേതാക്കന്മാരും ത്രിതല പഞ്ചായത്ത് മെമ്പര്‍മാര് തുടങ്ങി അനേകം നേതാക്കന്‍മാര് ബന്ധപ്പെടുകയും അവരുടെ ആവശ്യങ്ങള്‍ക്കനുസരിച്ചു പ്രവര്‍ത്തിക്കുവാന് കഴിഞ്ഞതും അവര് തിരികെ വിളിച്ചു അഭിന്ദിച്ചപ്പോഴും മറക്കാനാവാത്ത ഒരനുഭവമായി മാറി.\nകെഎംസിയുടെ നേതാക്കന്‍മാര്, ഹെല്‍പ്പ് ഡെസ്‌ക് കൈകാര്യം ചെയ്ത പ്രിയപെട്ടവര് എല്ലാവരുടെയുംകൂട്ടായ, ഒരുമനസോടെയുള്ള പ്രവര്‍ത്തനത്തിന്റെ ഫലമാണ് ഈ ദുരന്ത കാലത്തു ഇതുപോലെ സഹായങ്ങള് ചെയ്യാന് കഴിഞ്ഞത്.\nബുദ്ധിമുട്ടനുഭവിക്കുന്നവര്‍ക്കു എന്നും കൈത്താങ്ങായി കര്‍ണാടക മലയാളി കോണ്‍ഗ്രസ്സ് കൂടെയുണ്ട്.\nമഹാമാരി പഠിപ്പിച്ച പാഠങ്ങള് വലുതാണ്. മറ്റുള്ളവരെ സഹായിക്കുന്നതോടൊപ്പം അവരുടെ വേദനകളില് പങ്കാളികളാകുവാന് ഇക്കാലയളവ് നമ്മളെ പഠിപ്പിച്ചു. നമ്മുടെ രാജ്യത്ത് മഹാമാരി മൂലം അനേകായിരങ്ങള് മരിച്ചു. നിരവധിപേര് രോഗത്തിന്റെ പിടിയിലാണ് ഇപ്പോള് രോഗം വ്യാപകമാകുമ്പോള് രോഗബാധിതരെ സംരക്ഷിക്കുന്നതോടൊപ്പം മറ്റുള്ളവരെ സുരക്ഷിതരാക്കണം.നമ്മുടെ പ്രവാസ ലോകത്തുള്ള അനേകം സഹോദരങ്ങള് മരണപെട്ടു. അവിടെയും സമ്മര്‍ദ്ദത്തിന്റെ പിടിയില് ജീവിക്കുന്നവരെയാണ് കാണാന് കഴിയുന്നത്. മഹാമാരി മനുഷ്യരെ കൂടുതല് കരുതുവാനും സ്‌നേഹിക്കുവാനും സഹായിക്കുവാനും പഠിപ്പിച്ചു. അതുപോലെ കുടുംബത്തോടൊപ്പം കൂടുതല് സമയം ചിലവഴിക്കുവാനും. നമ്മള് അതിജീവിക്കുക തന്നെ ചെയ്യും. ഈ മഹാമാരിയെ കോവിഡ് 19 നോടൊപ്പം അതിനെ അതിജീവിച്ചു ജീവിക്കുവാന് നമ്മള് പഠിച്ചു. അതിനു വേണ്ടി സാമൂഹിക അകലം പാലിച്ചു, മാസ്‌ക് ധരിച്ചു അനാവശ്യ യാത്രകള് ഒഴിവാക്കി ശുചിത്വം ഉറപ്പുവരുത്തി സര്‍ക്കാരും ആരോഗ്യപ്രവര്‍ത്തകരും പറയുന്നതനുസരിച്ചു ജീവിക്കുക. ഭയമല്ല ജാഗ്രതയാണ് വേണ്ടത്. ഓര്‍ക്കുക കൊറോണ നമ്മുടെ ചുറ്റും ഉണ്ട്. കരുതലും ജാഗ്രതയും തന്നെയാണ് നമ്മുക്ക് ഉണ്ടാവേണ്ടത്.\nസുനില് തോമസ് മണ്ണില്, പ്രസിഡന്റ്, കര്‍ണാടക മലയാളി കോണ്‍ഗ്രസ്സ്, വൈസ് പ്രസിഡന്റ് ,ബാംഗ്ലൂര് സൗത്ത് ജില്ലാ കോണ്‍ഗ്രസ് കമ്മറ്റി.\nകോവിഡ് കാലം I www.newsbengaluru.com


പള്ളിക്കര വാഹനദുരന്തം; മരണപ്പെട്ടവര്‍ക്ക് ആയിരങ്ങളുടെ അന്ത്യാഞ്ജലി | Muhimmath\nHome » Kasaragod , News , Popular » പള്ളിക്കര വാഹനദുരന്തം; മരണപ്പെട്ടവര്‍ക്ക് ആയിരങ്ങളുടെ അന്ത്യാഞ്ജലി\nപള്ളിക്കര വാഹനദുരന്തം; മരണപ്പെട്ടവര്‍ക്ക് ആയിരങ്ങളുടെ അന്ത്യാഞ്ജലി\nWritten By Muhimmath News on Tuesday, 14 June 2016 | 19:47\nകാസര്‍കോട്: കഴിഞ്ഞ ദിവസം പള്ളിക്കരയില് കാര് നിയന്ത്രണം വിട്ട് മരത്തിലിടിച്ച് മറിഞ്ഞുണ്ടായ അപകടത്തില് മരണപ്പെട്ടവര്‍ക്ക് ആയിരങ്ങളുടെ അന്ത്യാഞ്ജലി.\nഅപകടത്തില് മരിച്ച ചേറ്റുകുണ്ടിലെ സജീര്(24), ഫാത്തിമ(3) എന്നിവരുടെ മൃതദേഹങ്ങള് കാസര്‍കോട് ജനറല് ആശുപത്രിയിലും സക്കീന(40), മകള് ഷാനിറ(16), സക്കീനയുടെ സഹോദരന്റെ ഭാര്യ ഖൈറുന്നീസ(24) സക്കീനയുടെ മകന് ഇര്‍ഫാന്റെ ഭാര്യ റംസീന(19) എന്നിവരുടെ മൃതദേഹങ്ങള് ജില്ലാ ആശുപത്രിയിലും പോസ്റ്റുമോര്‍ട്ടം ചെയ്തു. പോസ്റ്റുമോര്‍ട്ടത്തിനു ശേഷം മൃതദേഹങ്ങള് ബന്ധുക്കള്‍ക്ക് വിട്ടുകൊടുത്തു.\nപിന്നീട് നാട്ടിലെത്തിച്ച മൃതദേഹങ്ങള് ചിത്താരി മദ്രസയില് പൊതു ദര്‍ശനത്തിനു വച്ച ശേഷം ആയിരങ്ങളുടെ സാന്നിധ്യത്തില് ചേറ്റുകുണ്ട് ബാദുഷാമസ്ജിദ് അങ്കണത്തില് ഖബറടക്കി. അടുത്തടുത്ത ആറു ഖബറുകളിലായാണ് ഇവര്‍ക്ക് അന്ത്യനിദ്ര ഒരുക്കിയത്. മൂന്ന് തവണ നടത്തിയ മയ്യത്ത് നിസ്‌ക്കാരത്തില് ആയിരങ്ങള് പങ്കെടുത്തു. ആറുപേരുടെയും മൃതദേഹങ്ങള് വഹിച്ചു കൊണ്ടുള്ള ആംബുലന്‍സുകള് തൊട്ടിയില് എത്തിയപ്പോള് മദ്രസയും മസ്ജിദും പരിസരവും ആളുകളെക്കൊണ്ടുനിറഞ്ഞു. പരസ്പരം ആശ്വസിക്കാന് പോലുമാകാതെ വിങ്ങുന്ന മനസുമായാണ് എല്ലാവരും മൃതദേഹങ്ങളെ അനുഗമിച്ചത്.\nകാസര്‍കോട് വിദ്യാനഗറിലുള്ള ബന്ധുവീട്ടിലേക്ക് നോമ്പുതുറയ്ക്ക് പോവുകയായിരുന്നു സക്കീനയും കുടുംബാംഗങ്ങളും. യാത്രക്കിടയില് കാര് പള്ളിക്കര വില്ലേജ് ഓഫീസിനു സമീപത്ത് എത്തിയപ്പോള് നിയന്ത്രണം വിട്ട് റോഡരികിലെ ആല്‍മരത്തില് ഇടിച്ചു മറിയുകയായിരുന്നു. ഓടിക്കൂടിയ നാട്ടുകാരും പോലീസും ഫയര്‍ഫോഴ്‌സും ഏറെ നേരം കഠിന പരിശ്രമം നടത്തിയാണ് കാറിനകത്തു കുടുങ്ങിയവരെ പുറത്തെടുത്തത്. ഉടന് തന്നെ ആശുപത്രിയില് എത്തിച്ചുവെങ്കിലും ആറുപേരും മരണത്തിന് കീഴടങ്ങുകയായിരുന്നു.\nഅപകടത്തില് മരിച്ച സജീറിന്റെ സുഹൃത്ത് ഇര്‍ഷാദ്(19) ഗുരുതരമായി പരിക്കേറ്റ് മംഗ ളൂരുവിലെ ആശുപത്രിയില് ചികിത്സയിലാണ്.\nഅപകട വിവരമറിഞ്ഞ് കാസര്‍കോട്, കാഞ്ഞങ്ങാട്, ഉദുമ, മേല്‍പ്പറമ്പ, കുണിയ, വിദ്യാനഗര് തുടങ്ങിയ പ്രദേശങ്ങളില് നിന്നുള്ള നൂറുകണക്കിനു പേര് പള്ളിക്കരയിലേയ്ക്കു ഒഴുകിയെത്തുകയായിരുന്നു. വിശുദ്ധ റമസാന് മാസത്തിലുണ്ടായ ഈ അപകടത്തില് നിന്നും നാട് ഇപ്പോഴം മോചിതമായിട്ടില്ല.


അണ്ണാനും ഞാനും .. :)\nഅണ്ണാന് .. പണ്ടൊക്കെ എവടെ നോക്കിയാലും കാണാമായിരുന്നു..വീടിന്‍റെ മുറ്റത്തും പറമ്പിലും സ്കൂളിലും ഒക്കെ ചാടി നടക്കുന്നുണ്ടാവും. ഇതിനെ ഒന്ന് കല്ലെറിയാത്ത ആരും ഉണ്ടാവില്ല. പക്ഷെ ഇതുവരെ ഒരു ഏറു പോലെ കൊണ്ടിട്ടില്ല..\nഇപോ എന്തോ ഇതിനെ എങ്ങും കാണാറില്ല. ഇന്ന് യാദൃശ്ചികമായി ഒരു അണ്ണാന് മുന്നില് ചാടി. ഞാനും ഒരു കൂട്ടുകാരനും കൂടി വണ്ടിയില് പോകുമ്പോള്. അപ്പോള് പഴയ ഒരു കാര്യം ഓര്‍മ്മ വന്നത്..\nഎനിക്കൊരു സ്കൂള് മേറ്റ് ഉണ്ടാരുന്നു. അനില്. പക്ഷെ ആ പേര് പറഞ്ഞാല് ആരും അറിയില്ല. അണ്ണാന് എന്ന് പറയണം, എന്നാലെ അറിയൂ..\nകാരണം ഉണ്ട്. അണ്ണാനെ കെണി വെച്ചു പിടിക്കലാണ് അവന്‍റെ മെയിന് പണി. അവന്‍റെ വീട് അന്ന് ചെറിയൊരു മൃഗശാല തന്നെ ആരുന്നു. അണ്ണാന്, മുയല്, ആമ , തത്ത അങ്ങനെ കുറെ ഐറ്റംസ് ഉണ്ട് അവന്‍റെ കയ്യില്. ഒരിക്കല് അവന് ക്ലാസ്സില് വന്നത് മൂക്കില് ഒരു മുറിവും ആയാണ്. ആമ കടിച്ചതാണ്.. ഹഹ\nഞങ്ങള് ഭയങ്കര കൂട്ടാരുന്നു. വേറൊരു സീക്രെട്ടും ഉണ്ടാരുന്നു. അവന്റെ വീട്ടില് നല്ല വൈന് ഉണ്ടാക്കും. കിടിലന് സാധനം ആണ്. അത് ക്ലാസ്സില് കൊണ്ട് വന്നാല് പ്രശ്നം ആവുമല്ലോ, അത് കൊണ്ട് അവന് ഒരു പണി കണ്ടെത്തി. അന്ന് സിപ്പപ്പ് എന്ന് പറയുന്ന സംഭവം ഉണ്ടല്ലോ? അവന് അതുപോലെ ഒരു കവര് ഉണ്ടാക്കി അതില് ഒഴിച്ച് കൊണ്ട് വരും , വൈന്. എനിക്ക് വേണ്ടി..\nഅങ്ങനെ സംഭവം അടിപൊളി ആയി പോവാരുന്നു.. പക്ഷെ ആരോ ഒരുത്തന് ഇത് അറിഞ്ഞു. അവന് ക്ലാസ്സ് ലീഡര് ഒരു പെണ്ണ് ഉണ്ടാരുന്നു. അവളോട് പറഞ്ഞു കൊടുത്തു. അവള് നേരെ ടീച്ചറോഡും.\nആ ടീച്ചര്ക്ക്  ഞങ്ങളെ ഒന്ന് പേടിപ്പിച്ചു വിട്ടാല് പോരെ, വീട്ടില് പറയണമാരുന്നോ? പാവം അണ്ണാന്.. അവനു വീട്ടില് നിന്നും ശരിക്കും കിട്ടി.\nപറഞ്ഞാല് വിശ്വസിക്കില്ല. അവന്‍റെ ദേഹത്ത് 84 അടിയുടെ പാട് ഉണ്ടാരുന്നു. ആ നീറ്റല് ഇപ്പോഴും ഫീല് ചെയ്യുന്നു.\nപിന്നീടു പത്താം ക്ലാസ്സ് കഴിഞ്ഞു ഞങ്ങള് രണ്ടു സ്കൂളില് ആയി, ഞാന് പിന്നീട് കോഴിക്കോട് പഠിക്കാനും പോയി. ഇതേവരെ ഞങ്ങള് പിന്നെ കണ്ടിട്ടില്ല.\nഒരിക്കല് ഓര്‍ക്കുട്ടില് ചാറ്റ് ചെയ്തിരുന്നു. ഏഴു കൊല്ലം മുന്‍പാണ് . അന്നവന് സെമിനാരിയില് ചേര്ന്ന് അച്ഛനാവാന് പഠിക്കുന്നു. എനിക്കത് വിശ്വസിക്കാന് പറ്റിയില്ല.\nഇപോ എവടെ ആണ് ആവോ? അച്ചനായോ അതോ അവടന്ന് ചാടിയോ ആവോ? ഈ ഓര്ക്കു ട്ട് ഇപ്പോഴും ഉണ്ടോ? ഒന്ന് നോക്കട്ടെ..\nPosted by vinu balakrishnan at 6:34 AM2comments:\nഒരു പുഴയുടെ ഓര്‍മ്മയ്ക്ക്...\nമങ്ങാട്ടുകര.. എന്‍റെ അമ്മയുടെ നാട്..എന്‍റെയും..\nഎന്‍റെ കുട്ടിക്കാലത്ത് ഇവിടെ നിറഞ്ഞൊഴുകുന്ന പുഴയായിരുന്നു .. അങ്ങു ദൂരെ കാണുന്നത് ആനപ്പാറ. ശരിക്കും ആനയെപ്പോലെ ആരുന്നു പണ്ട് കാണാന്.. ഇപോ ചെറുതായ പോലെ.. ഇനി ഞാന് വലുതായതു കൊണ്ടാണോ??\nആളുകള് അതിനു മുകളില് നിന്ന് വരി വരിയായി വന്നു പുഴയിലോട്ടു ചാടുമായിരുന്നു. പിന്നെ, പുഴയുടെ നടുക്ക് ഒരു പാറ ഉയര്‍ന്നു നില്‍പ്പുണ്ട്. ചെറിയ വട്ടത്തില്.. മഴയത് അത് വെള്ളത്തിനടിയില് ആവും.. പിള്ളേര് നീന്തി അതിനു മുകളില് പോയി ഇരിക്കുമാരുന്നു.. നല്ല രസമാരുന്നു അതൊക്കെ കാണാന്.\nഅങ്ങനെ അതൊക്കെ കണ്ടു ഞാനും നീന്തല് പഠിക്കാന് തുടങ്ങി. ചേച്ചിയാണ് ഗുരു. ഞാനന്ന് ഒന്നിലോ രണ്ടിലോ പഠിക്കുന്നു..\nപഠിക്കാന് തുടങ്ങി രണ്ടു ദിവസം ആയിക്കാണും. ഞാന് തനിയെ ഒരു പരീക്ഷണം നടത്തി...\nചുമ്മാ ഒന്ന് നീന്തി നോക്കി.. അത് മാത്രം ഓര്‍മയുണ്ട്... പിന്നെ ചുറ്റും ഒരു പച്ച നിറം മാത്രം. ഞാന് അങ്ങനെ താഴോട്ട് പോകുന്നു. ഉറക്കെ ചേച്ചിയെ വിളിക്കണം എന്നുണ്ട്. പക്ഷെ വായിലും മൂക്കിലും എല്ലാം കുടു കുടാ വെള്ളം കയറുന്നു. ഒന്നും ചെയ്യാന് പറ്റാത്ത അവസ്ഥ. ഓര്‍ക്കുമ്പോള് ഇപ്പോഴും പേടിയാവുന്നു. ആ പച്ച നിറം ഇപ്പോഴും കണ് മുന്നില് ഉണ്ട്. അന്ന് അറിയാവുന്ന സകല ദൈവങ്ങളെയും വിളിച്ചു പ്രാര്‍ഥിച്ചു..\nപിന്നെ നോക്കുമ്പോള് എന്നെ കടവില് ഉണക്കാന് ഇട്ടിരിക്കുന്നു.. ഹഹ .. ആരൊക്കെയോ വയറില് അമര്‍ത്തി വെള്ളം ഒക്കെ കളയുന്നുണ്ട്.\nഅന്ന് ഞാന് ഒരു കാര്യം പഠിച്ചു. നമ്മള് വെള്ളത്തില് പോയാല് നമ്മളറിയാതെ തന്നെ കൈ മുകളിലോട്ടു പൊന്തി വരും.. മൂന്ന് തവണ എന്നാണ് ചേച്ചി പറഞ്ഞത്. അങ്ങനെ വന്നപ്പോള് ചേച്ചി എന്നെ പോക്കിയെടുതതാണ്.. അല്ലെങ്കില് ഈ പോസ്റ്റ് ഇടുന്ന ഞാന് അന്നേ പോസ്റ്റ് ആയേനെ..\nഎന്തായാലും നീന്തല് പഠിക്കാനുള്ള ആഗ്രഹം തല്ക്കാലം അവിടെ അവസാനിച്ചു.. ഇതിപോ ഓര്‍ക്കാന് കാരണം കഴിഞ്ഞ ദിവസം അവിടെ പോയിരുന്നു. നിറഞ്ഞു ഒഴികിയിരുന്ന പുഴയുടെ സ്ഥാനത്ത് ഒരു ചെറിയ തോട് പോലെ ഒന്ന് മാത്രം. അതും പായലും ചെളിയും നിറഞ്ഞു.. ഒരു പുഴ കൂടെ ഇല്ലാതാവുന്നു..\nPosted by vinu balakrishnan at 4:11 AM9comments:\nപണ്ട് ചേട്ടാ.. ചേട്ടാ..എന്നും വിളിച്ചു പുറകെ നടന്ന ചെക്കനാണ്. ഇപോ ബ്രോ, ബടി എന്നൊക്കെയേ വിളിക്കൂ..പറഞ്ഞു വരുന്നത് എന്‍റെ കസിന് ബ്രദര് ന്‍റെ കാര്യമാണ്. എന്‍റെ എല്ലാ പോക്രിത്തരങ്ങളും, അവന് സ്വയം വികസിപ്പിച്ചെടുത്ത അവന്റെ സ്വന്തം തെമ്മാടിത്തരങ്ങളും ചേര്‍ന്ന ഒരു മൊതല് എന്ന് ഒറ്റ വാചകത്തില് അവനെ വിശേഷിപ്പിക്കാം.\nഎന്തൊക്കെ പറഞ്ഞാലും സ്നേഹമുള്ളവനാ..രണ്ടു ദിവസമായി ആശുപത്രിയില് അച്ഛന്റെ ഒപ്പം നില്കുന്നത് അവനാണ്. എനിക്ക് ഇന്നലെയാണ് എത്താന് പറ്റിയത്. അവനോടു വീട്ടില് പോയി വയ്കീട്ടു വന്നാല് മതിയെന്ന് പറഞ്ഞു. ഞാന് ഉണ്ടല്ലോ ഇവടെ.\n“വേണ്ട ബ്രോ, ഞാന് നിന്നോളാം “\nഇവന് ഇത് എന്ത് പറ്റി? ഒന്ന് പുറത്തേക്കിറങ്ങി നടന്നപ്പോള് കാര്യം പിടികിട്ടി. അപ്പുറത്തെ റൂമില് ഒരു സുന്ദരിക്കുട്ടി.വെറുതെ അല്ല ഇവനിത്ര സ്നേഹം. ഇവന് എന്‍റെ അനിയന് തന്നെ. Jഅവനെ കുറ്റം പറയാന് പറ്റില്ല. ആരായാലും നോക്കി പോകും. നല്ല കുട്ടി.. :)\nഉച്ചക്ക് പുറത്തിറങ്ങി തിരിച്ചു ലിഫ്റ്റ് കാത്തു നില്‍ക്കാരുന്നു ഞാന്.. 7ആം നിലയിലാണ് റൂം.. ഹോ!!\nലിഫ്റ്റ് വന്നു. ഡോര് അടയാന് തുടങ്ങുമ്പോള് അതാ ഓടിവരുന്നു നമ്മുടെ നായിക..രാവിലെ കണ്ടതിലും ഭംഗി കൂടിയോ എന്നൊരു സംശയം. കുളിച്ചു കാണും. അതാ.. :)\nകുറെ നാളായി ടച്ച് വിട്ടിട്ട്..എന്നാലും ഒന്ന് ചൂണ്ട ഇട്ടു നോക്കാം..\nനല്ല കുട്ടി, നല്ല സംസാരം. മുത്തച്ഛന് ഇവടെ അഡ്മിറ്റ് ആണ്. ആള് M.Techനു പഠിക്കുന്നു. (പാവം ബ്രോ..ഞാന് മനസ്സില് ഓര്‍ത്തു. അവന് B.Tech കഴിഞ്ഞിട്ടില്ല)\nശേ!! ഇത്ര പെട്ടന്ന് എഴാം നിലയില് എത്തിയോ? അല്ലെങ്കില് അര മണിക്കൂര് വേണം.\nഓക്കേ..ബൈ കാണാം അവള് ബൈ പറഞ്ഞു നടന്നു നീങ്ങി.\n“എന്താണ് ബ്രോ...ഈ ചതി എന്നോട് വേണ്ടാരുന്നു.. “\nഒരു രോദനം !!!\nഅനിയനാണ്. അവനാകെ ഹൃദയം തകര്‍ന്നു നില്‍ക്കുന്നു.\nഞാന് ആശ്വസിപ്പിച്ചു.. “ഡാ, നീ ആദ്യം B. Tech പാസ്സാവാന് നോക്ക്.. ആ കൊച്ചു M. Tech നാണ്. ചേച്ചി എന്ന് വിളിക്കണം. കേട്ടാ.. “\nഅവന് സമ്മതിക്കുന്നില്ല. ഒന്ന് പോ ചേട്ടാ..ഞാന് കഴിഞ്ഞ ദിവസം മുട്ടിയതാ..എന്നോട് B. Tech എന്നാണല്ലോ പറഞ്ഞത്.\nങേ!! കണ്‍ഫ്യൂഷന് ആയല്ലോ..\nഒരു കാര്യം ചെയ്യാം. നമുക്ക് അന്വേഷണം വൃന്ദയെ ഏല്‍പ്പിക്കാം. എന്‍റെ അനുജത്തി ആയതു കൊണ്ട് പറയുന്നതല്ല. ചാരപ്പണിക്ക് ബെസ്റ്റ് ആളാ..ഓക്കേ..\nവയ്കീട്ടു ആ കുട്ടി മുത്തച്ചനെ കൂട്ടി നടക്കാന് ഇറങ്ങിയ സമയം. വൃന്ദ ചാര്‍ജ് ഏറ്റെടുത്തു. ഞങ്ങള് ഒന്നും അറിയാത്ത പോലെ ഫോണും വിളിച്ചു നിന്ന്.\nകുറച്ചു കഴിഞ്ഞു നോക്കിയപ്പോള് രണ്ടാളും കുടി ചിരിച്ചോണ്ട് വരുന്നു. ങേ, കേസന്വേഷിക്കാന് പോയ ആള് കേസിനെയും കൂട്ടി ഇങ്ങോട്ടനല്ലോ?\nസംഭവം സിമ്പിള് ആണ്. അവര് ഒന്നല്ല.. രണ്ടാണ്.. twins !!\nഅപോ ഒരാള് എങ്ങനെ B. Tech ആയി? #doubt\nഒരാള് entrance repeat ചെയ്തു. 1 year മിസ്സ് ആയി. കേസ് resolved.\nഅവള് ചിരിക്കുന്നുണ്ടായിരുന്നു. എന്‍റെ മനസ്സില് ലഡ്ഡു പൊട്ടി. ഞാന് നമ്മുടെ ബ്രോ യെ നോക്കി.. അവന്റെ മനസ്സിലും ലഡ്ഡു പൊട്ടിയിരിക്കുന്നു.. അങ്ങനെ ടോട്ടല് രണ്ടു ലഡ്ഡു പൊട്ടി... :)\nPosted by vinu balakrishnan at 11:52 PM 11 comments:


ടിവിക്ക് സിനിമാക്ലിപ്പിങ് നല്‍കുന്നതിനെതിരെ നടപടി ജൂലൈ 13, 2000 | thatsmalayalam Edition: Cinema - Malayalam Oneindia\nടിവിക്ക് സിനിമാക്ലിപ്പിങ് നല്‍കുന്നതിനെതിരെ നടപടി ജൂലൈ 13, 2000\nകൊച്ചി: ടിവി ചാനലുകള്‍ക്ക് സിനിമാക്ലിപ്പിങ് നല്‍കരുതെന്ന നിര്‍ദേശം ലംഘിക്കുന്ന സംവിധായകര്‍ക്കെതിരെ നടപടി സ്വീകരിക്കുമെന്ന് നിര്‍മാണ, വിതരണ, പ്രദര്‍ശന അസോസിയേഷനുകളുടെ സംയുക്ത കൗണ്‍സില് മുന്നറിയിപ്പ് നല്‍കി. കൗണ്‍സിലിന്റെ തീരുമാനം മാക്ട എക്സിക്യൂട്ടീവ് യോഗം തള്ളികളഞ്ഞ സാഹചര്യത്തിലാണ് കൗണ്‍സിലിന്റെ ആവര്‍ത്തിച്ചുള്ള മുന്നറിയിപ്പ്.\nചാനലുകളില് ക്ലിപ്പിങ് നല്‍കിയാല് സിനിമകള്‍ക്ക് നിരോധനമേര്‍പ്പെടുത്തുമെന്ന കൗണ്‍സിലിന്റെ തീരുമാനം മാക്ട അംഗങ്ങള്‍ക്ക് ബാധകമല്ലെന്നാണ് ബുധനാഴ്ച്ച കൊച്ചിയില് ചേര്‍ന്ന മാക്ട എക്സിക്യുട്ടീവ് യോഗം തീരുമാനിച്ചത്. സിനിമയുമായി ബന്ധപ്പെട്ട എല്ലാ വിഭാഗങ്ങളുമായി ആലോചിക്കാതെയാണ് കൗണ്‍സില് ചട്ടങ്ങള് കൊണ്ടുവന്നതെന്നാണ് മാക്ടയുടെ പരാതി. ചാനലുകളില് ക്ലിപ്പിങ് നല്‍കിയതു മൂലം പ്രദര്‍ശനവിജയം നേടിയ സിനിമകളുണ്ടെന്ന് അവര് ചൂണ്ടികാട്ടുന്നു. ചാനലുകളില് സിനിമയുടെ ഏതൊക്കെ ഭാഗങ്ങള് പ്രദര്‍ശിപ്പിക്കണമെന്ന് തീരുമാനിക്കുവാനുള്ള അവകാശം സംവിധായകര്‍ക്കാണെന്നും മാക്ട വാദിക്കുന്നു.\nഎന്നാല് മാക്ട അനാവശ്യമായി പ്രശ്നം വഷളാക്കുകയാണെന്നാണ് നിര്‍മാണ, വിതരണ, പ്രദര്‍ശന അസോസിയേഷനുകളുടെ സംയുക്ത കൗണ്‍സില് ആരോപിക്കുന്നത്. ക്ലിപ്പിങുകള് മൂലം ചിത്രങ്ങള് പൊട്ടിയ അനുഭവങ്ങളാണ് കൂടുതല്. ചിത്രത്തിന്റെ വിപണനാവകാശം നിര്‍മാതാവിനാണ്, സംവിധായകനല്ല. കൗണ്‍സില് ഭാരവാഹികള് പറയുന്നു.\nകൗണ്‍സിലിന്റെ നടപടികള്‍ക്കെതിരെ പരസ്യമായി രംഗത്തു വരാന് മാക്ട തീരുമാനിച്ചിരിക്കുകയാണ്. ''സിനിമാനിര്‍മാണവുമായി ബന്ധമില്ലാത്തവരാണ് സംവിധായകര്‍ക്കെതിരെ വാളോങ്ങിയിരിക്കുന്നത്. ഇതിനെതിരെ കൗണ്‍സിലിലിലെ വലിയൊരു വിഭാഗം പേര് പേര്‍ക്ക് പ്രതിഷേധമുണ്ട്. ചിത്രീകരണം നടക്കുന്ന സിനിമകളുടെ ക്ലിപ്പിങ് ചാനലുകള്‍ക്ക് നല്‍കും. കൗണ്‍സില് എന്തുചെയ്യുമെന്ന് കാണട്ടെ. നിരോധിക്കാനാണ് പുറപ്പാടെങ്കില് ഓണത്തിന് തിയേറ്ററുകളില് മലയാളചിത്രങ്ങളുണ്ടാകില്ല. സിനിമാവ്യവസായം കടുത്ത പ്രതിസന്ധിയിലാകും''. മാക്ടയുടെ വക്താവ് പറഞ്ഞു.\nകൗണ്‍സിലിന്റെ തീരുമാനം പൂര്‍ണമായി തള്ളിയിരിക്കുകയാണെന്ന് മാക്ട പ്രസിഡന്റ് കെ.മധു പറഞ്ഞു. നിര്‍മാതാക്കളുമായി തങ്ങള്‍ക്ക് പ്രശ്നമില്ലെന്നും അവര് ചര്‍ച്ചക്ക് വിളിച്ചാല് പോവുമെന്നും അദ്ദേഹം വ്യക്തമാക്കി.\nഅഞ്ച് ചിത്രങ്ങള്‍ക്കാണ് കൗണ്‍സില് ആദ്യം പ്രദര്‍ശന നിരോധനമേര്‍പ്പെടുത്തിയത്. മൂന്നെണ്ണത്തിന്റെ നിരോധനം പിന്നീട് പിന്‍വലിച്ചു. ജോക്കര്, റാപ്പിഡ് ആക്ഷന് ഫോഴ്സ് എന്നീ ചിത്രങ്ങളുടെ നിരോധനം തുടരുകയാണ്. ഈ സിനിമകള്‍ക്കായി കൗണ്‍സിലിന്റെ അടുത്ത് ഇതുവരെ ആരും ചര്‍ച്ചയ്ക്കെത്തിയിട്ടില്ല.\nmt kerala news kerala politics news of kerala kerla government current kerala news about india about kerala kerala on the net malayalam information about kerala share index features of kerala adoor film producers association


എസ്‍യുവി കരുത്തും സെഡാന് സുഖവും- renault duster specifications 001755 - Drivespark Malayalam Thought for the day\nSocialize your content with Facebook Discover new content with your friends.Social Reader keeps track of your favorite Drivespark content (text, photos & videos) on your Facebook Timeline.\tഎസ്‍യുവി കരുത്തും സെഡാന് സുഖവുംPosted by: Santheep\nUpdated: Thursday, July 5, 2012, 16:05 [IST]\nNext »« Previousഎസ്‍യുവിയുടെ കരുത്തും സെഡാനിന്‍റെ കംഫര്‍ട്ടും ആഗ്രഹിക്കുന്നവര്‍ക്ക് ഒരു മികച്ച ഓപ്ഷനാണ് റിനോ ഡസ്റ്റര് എന്ന് റിനോ ഇന്ത്യ മാനേജിംഗ് ഡയറക്ടര് മാര്‍ക് നസ്സിഫ് പറയുന്നു. സെഗ്മെന്‍റില് വലിയ രാസമാറ്റങ്ങള് കൊണ്ടുവരാന് വാഹനത്തിന് കഴിയുമെന്നും അദ്ദേഹം ചൂണ്ടിക്കാട്ടുന്നു.\nസെഗ്മെന്‍റില് സ്കോര്‍പിയോ കൂടാതെ ബൊലെറോ, ടാറ്റ സഫാരി എന്നിവരാണ് ഡസ്റ്ററിനെ എതിരേല്‍ക്കാന് കാത്തുനില്‍ക്കുന്നവര്.\nറിനോയുടെ മികവുറ്റ സാങ്കേതികതയാണ് ഈ ഇന്ത്യന് എതിരാളികളുടെ മുമ്പില് ഡസ്റ്ററിന് മുന്‍തൂക്കം നേടിക്കൊടുക്കുന്ന പ്രധാന സംഗതി. ഇന്ധനക്ഷമതയും കരുത്തും പ്രകടിപ്പിക്കുന്ന എന്‍ജിന്, മികച്ച ഹാന്‍ഡ്‍ലിംഗ് തുടങ്ങിയ നിരവധി ഘടകങ്ങളില് റിനോയ്ക്ക് മുമ്പില് നില്‍ക്കാന് സാധിക്കും. സെഗ്മെന്‍രിലെ സകല മാനദണ്ഡങ്ങളുടെയും ഒരു ഉയര്‍ന്ന തലം തങ്ങള് സൃഷ്ടിച്ചെടുത്തിട്ടുണ്ട് ഡസ്റ്ററിലൂടെ എന്നാണ് റിനോയുടെ അവകാശവാദം.\nറിനോ ഡസ്റ്ററിന്‍റെ പെട്രോള് പതിപ്പ് 1.6 ലിറ്ററിന്‍റെ K4M എന്‍ജിനാണ് പേറുന്നത്. 5,850 ആര്‍പിഎമ്മില് 102 കുതിരകളുടെ ശേഷി എന്‍ജിന് പകരും. 3,750 ആര്‍പിഎമ്മില് 145 എന്‍എം ടോര്‍ക്കും വാഹനത്തിനുണ്ട്.5 സ്പീഡ് മാന്വല് ഗിയര്‍ബോക്സാണ് പെട്രോള് എന്‍ജിനുള്ളത്. 13.24 കിലോമീറ്ററാണ് മൈലേജ് വാഗ്ദാനം.\nഡീസല് പതിപ്പ് രണ്ട് എന്‍ജിന് ഓപ്ഷനുകളില് ലഭ്യമാണ്. 1.5 ലിറ്ററ് ഡിസിഐ കെ9കെ എച്ച്പി എന്‍ജിനാണ് ഇവയിലൊന്ന്. 3,750 ആര്‍പിഎമ്മില് 83 കുതിരശക്തിയാണ് ഈ എന്‍ജിന് ഉല്‍പാദിപ്പിക്കുന്നത്. 1,900 ആര്‍പിഎമ്മില് 200 എന്‍എം ടോര്‍ക്കാണ് എന്‍ജിനിനുള്ളത്. സെഗ്മെന്‍റില് ഏറ്റവും മികച്ചതെന്ന് പറയാവുന്ന മൈലേജ് ഈ എന്‍ജിന് വാഗ്ദാനം ചെയ്യുന്നു. 20.45 കിമി.\n1.5 കെ9കെ ടിഎച്ച്പി ഡിസിഐ എന്‍ജിനാണ് മറ്റൊന്ന്. 3,900 ആര്‍പിഎമ്മില് 108 കുതിരശക്തിയാണ് എന്‍ജിനുള്ളത്. 2,250 ആര്‍പിഎമ്മില് 248 എന്‍എം ടോര്‍ക്കും എന്‍ജിന് പ്രദാനം ചെയ്യുന്നു.6 സ്പീഡ് മാന്വല് ഗിയര്‍ബോക്സാണ് നല്‍കിയിരിക്കുന്നത്. എആര്‍എഐ സാക്ഷ്യപ്പെടുത്തിയ 19.01 കിമി മൈലേജ് വാഹനത്തിനുണ്ട്.Next »« Previous\nTopics: renault duster, review, renault, suv, റിനോ, റിനോ ഡസ്റ്റര്, റിവ്യൂ, എസ് യു വി\nStory first published: Thursday, July 5, 2012, 15:57 [IST]English summaryRenault India has launched the highly anticipated Duster SUV withahighly exciting price of Rs 7.19 lakhs. Here isareview of the car.\nRelated Articlesറിനോ ഡസ്റ്റര് സ്കോര്‍പിയോയെ കടത്തിവെട്ടിഡസ്റ്റര് റിനോയുടെ വിപണിവിഹിതം കൂട്ടുന്നുഡിസി ഡസ്റ്റര്: ചിത്രങ്ങളും വിവരങ്ങളുംനിസ്സാന് ഡസ്റ്ററും പുതിയ മൈക്രയും ഈ വര്‍ഷം തന്നെ July 5, 2012 ലെ വാര്‍ത്തകള്


ഡിഎൻഎ പരീക്ഷണവും പറയുന്നു: തടാകത്തിലുണ്ടാകാം ആ അജ്ഞാത ഭീമൻ...! | new-dna-evidence-loch-ness-monster-may-be-an-eel | Manorama Online\nഡിഎൻഎ പരീക്ഷണവും പറയുന്നു: തടാകത്തിലുണ്ടാകാം ആ അജ്ഞാത ഭീമൻ...!\nലോകത്ത് ഇന്നേവരെ എവിടെയും കാണാത്ത ജീവി, പ്രാചീന കാലത്തെ ദിനോസർ, ഭീമൻ ക്യാറ്റ് ഫിഷ്... ഇങ്ങനെ പല തരം വിശേഷണങ്ങളുണ്ട് സ്കോട്‌ലൻഡിലെ നെസിക്ക്. അവിടുത്തെ പ്രശസ്തമായ നെസ് തടാകത്തിൽ പലപ്പോഴായി കണ്ടിട്ടുള്ളതിനാലാണ് ഈ അജ്ഞാതജീവിക്ക് നെസിയെന്ന പേരു വീണത്. പ്രദേശത്തേക്ക് ടൂറിസ്റ്റുകളെ ആകർഷിക്കാൻ വേണ്ടി പ്രചരിപ്പിച്ച തട്ടിപ്പാണ് ഇതെന്നും പറയുന്നവരുണ്ട്. എന്തായാലും ആറാം നൂറ്റാണ്ടിലെ ഒരു ഐറിഷ് സന്യാസി മുതലിങ്ങോട്ട് നെസിയെ കണ്ടവരേറെയാണ്. പലരും ചിത്രങ്ങളും വിഡിയോകളും ശബ്ദവും വരെ റിക്കാർഡ് ചെയ്തെടുത്തു. പക്ഷേ ഒന്നും വ്യക്തമായിട്ടുള്ളവയായിരുന്നില്ല. ഏറ്റവും പ്രശസ്തമായ നെസിയുടെ ചിത്രം പോലും ഒരു അന്തർവാഹിനിയിൽ നെസിയുടെ നീളൻ കൃത്രിമക്കഴുത്തും തലയും കെട്ടിവച്ചുണ്ടാക്കിയതാണെന്നായിരുന്നു വിമർശനം.\nസര്‍ക്കാർ ഇടപെട്ട് അത്യാധുനിക ഉപകരണങ്ങളുമായി തടാകം അരിച്ചു പെറുക്കിയിട്ടു പോലും ഇതുവരെ ലോക് നെസ് മോൺസ്റ്ററെന്ന നെസിയെ കണ്ടെത്താനായിട്ടില്ല. അങ്ങനെ അവസാനത്തെ പിടിവള്ളിയായി സർക്കാർ തന്നെ ഒരു വിദഗ്ധനെ നിയോഗിച്ചു. ന്യൂസീലൻഡിലെ ഒട്ടാഗ യൂണിവേഴ്സിറ്റിയിൽ നിന്നുള്ള പ്രഫ. നീൽ ഗെമ്മലിന്റെ നേതൃത്വത്തിലുള്ള സംഘമാണ് 2018 ജൂണിൽ നെസിയെ തേടി വ്യത്യസ്തമായ ഒരു ഗവേഷണപദ്ധതി ആവിഷ്കരിച്ചത്. അവർക്കു മുന്നിലും പക്ഷേ നെസി പിടികൊടുത്തില്ല. എങ്കിലും കഴിഞ്ഞ ദിവസം ചില സുപ്രധാന തെളിവുകൾ പുറത്തുവിടാൻ നീലിനും സംഘത്തിനും സാധിച്ചു.\nഎൻവയോണ്മെന്റൽ ഡിഎൻഎ അഥവാ ഇഡിഎൻഎ സാംപ്ലിങ് എന്നായിരുന്നു പദ്ധതിയുടെ പേര്. നെസിയുടെ സാന്നിധ്യം തിരിച്ചറിയാൻ വേണ്ടി തടാകത്തിലിറങ്ങി അന്വേഷിക്കേണ്ടതില്ലെന്നായിരുന്നു ഇവരുടെ തിയറി. മറിച്ച് തടാകത്തിലെ ചില പ്രത്യേകയിടങ്ങളിലെയും ആഴങ്ങളിലെയും വെള്ളം മാത്രം മതി. വെള്ളത്തിലുള്ള തൊലിയുടെ അംശം, ശൽക്കങ്ങള്, തൂവലുകള്, രോമം, കാഷ്ഠം ഇവയൊക്കെ തരംതിരിച്ചു പരിശോധിക്കുന്നതാണ് രീതി. ഇതുവഴി തടാകത്തിലെ ഓരോ ജീവിയുടെയും ഡിഎൻഎ വിശകലനം ചെയ്യാം. നേരത്തേ തന്നെ പലതരം ജീവികളുടെ ഡിഎൻഎ അനാലിസിസ് നടത്തി പലയിടത്തും ശേഖരിച്ചു വച്ചിട്ടുണ്ട്. വെള്ളത്തിൽ നിന്നു ലഭിച്ചവയുടെ ഡിഎൻഎ റിപ്പോർട്ട് ഇവയുമായി താരതമ്യം ചെയ്തു നോക്കിയാൽ മതി. ഏതെങ്കിലുമൊക്കെ ചേരാതെ വന്നാൽ ഉറപ്പിക്കാം തടാകത്തിനടിയിലൊരു അജ്ഞാത ജീവി, അല്ലെങ്കിൽപുതിയ തരം ജീവികളുണ്ട്!\nതടാകത്തിലെ 250 ഇടങ്ങളിൽ നിന്ന് നീലും സംഘവും വെള്ളം ശേഖരിച്ചു. അതിന്റെ സാംപിളുകള് ഓസ്ട്രേലിയ, ഡെന്മാർക്ക്, ഫ്രാൻസ്, ന്യൂസീലൻഡ് എന്നിവിടങ്ങളിലെ ലാബുകളിലേക്ക് അയച്ചു. അങ്ങനെ ലഭിച്ച റിപ്പോർട്ടുകളിൽ നിന്ന് ഏകദേശം 3000 ജീവികളുടെ ഡിഎൻഎ തിരിച്ചറിയാൻ സാധിച്ചു. അക്കാര്യം പ്രത്യേകം വാർത്താസമ്മേളനം വിളിച്ച് അറിയിക്കുകയും ചെയ്തു. അന്നു പറഞ്ഞ ചില കാര്യങ്ങൾ നെസിയെക്കുറിച്ചുള്ള സംശയങ്ങൾ കൂടുതൽ ബലപ്പെടുത്തുന്നതായിരുന്നു. തിരിച്ചറിഞ്ഞ ഡിഎൻഎ സാംപിളുകളിലേറെയും കുഞ്ഞൻ ജീവികളുടേതായിരുന്നു. പലതിനെയും നഗ്നനേത്രങ്ങൾ കൊണ്ടു കാണാന് പോലും സാധിക്കില്ല. നെസ് തടാകത്തിന്റെ ജൈവവൈവിധ്യം പരിശോധിക്കുകയായിരുന്നു തങ്ങളുടെ ലക്ഷ്യമെന്നു പറയുന്നു പ്രഫ. നീൽ. അതിനിടയ്ക്ക് ഒരുപക്ഷേ ബോണസായി നെസിയുടെ വിവരങ്ങൾ ലഭിച്ചെങ്കിലേയുള്ളൂ. പക്ഷേ നീലിനും സംഘത്തിനും നിരാശയായിരുന്നു ഫലം.\nനെസിയെ പ്രതീക്ഷിച്ച അവർക്കു ലഭിച്ചത് നിറയെ ഈൽ മത്സ്യങ്ങളുടെ സാന്നിധ്യം വ്യക്തമാക്കുന്ന ഡിഎൻഎയായിരുന്നു. തടാകത്തിൽ ജീവിക്കുന്ന കൂറ്റന് ഈൽ മത്സ്യങ്ങളെയായിരിക്കും പലരും നെസിയായി തെറ്റിദ്ധരിച്ചതെന്ന് ഗവേഷകർ പറയുന്നു. പക്ഷേ എത്ര വമ്പനാണെന്നു പറഞ്ഞാലും ഈലുകൾക്കു പരമാവധി നാലു മുതൽ ആറടി വരെയേ വലുപ്പം കാണുകയുള്ളൂ. വെള്ളത്തിൽ കഴിയുന്ന ഡ്രാഗണാണ് നെസി എന്നു തെളിയിക്കുന്ന യാതൊരു തെളിവും തടാകത്തിൽ ഉണ്ടായിരുന്നില്ല. ജുറാസിക് കാലത്തു ജീവിച്ചിരുന്ന നീണ്ട കഴുത്തുള്ള പ്ലെസിയോസോറുകളായിരിക്കും നെസിയെന്നു കരുതിയിരുന്നവരുമുണ്ട്. 6.5 കോടി വർഷം മുൻപ് വംശനാശം സംഭവിച്ചു പോയവയാണ് ഈ ദിനോസറുകൾ. പക്ഷേ ഉരഗജീവികളുടെ സാന്നിധ്യം തെളിയിക്കുന്ന യാതൊന്നും ജലത്തിൽ കണ്ടെത്താനായില്ല. അതോടെ ദിനോസറിനുള്ള സാധ്യതയും പോയി.\nവമ്പൻ ക്യാറ്റ് ഫിഷായിരിക്കാം നെസിയെന്നു പറയപ്പെടുന്നുണ്ട്. പക്ഷേ അതിനും യാതൊരു തെളിവും കിട്ടിയില്ലെന്നും പ്രഫ. നീൽ പറയുന്നു. വെള്ളത്തിൽ നിന്നു കിട്ടിയ ഈൽ ഡിഎൻഎയുടെ അളവു വച്ചു നോക്കുമ്പോൾ അവ തന്നെയാണ് നെസിയെന്ന ഏകദേശ ധാരണയിലെത്തിയിട്ടുണ്ട് ഗവേഷകർ. അപ്പോഴും അതിന്റെ വലുപ്പം സംബന്ധിച്ച സംശയം തുടരുകയാണ്. നെസി ഉണ്ടെന്നു കരുതുന്നവർക്ക് കൂടുതൽ പ്രതീക്ഷ പകരുന്നതായിരുന്നു പ്രഫ. നീലിന്റെ അടുത്ത വാക്കുകൾ– ‘തെളിവ് ലഭിച്ചില്ല എന്നു കരുതി ഒരു ജീവി ഇല്ല എന്നു പറയാനാകില്ല. നെസ് തടാകത്തിൽ ഒരു ഭീമൻ ഉണ്ടായേക്കാം. പക്ഷേ ഞങ്ങൾക്ക് അതിനെ കണ്ടുപിടിക്കാനായില്ലെന്നു മാത്രം...’


പ്രണയനൈരാശ്യം; 16കാരിയെ വീട്ടിലേക്ക് വിളിച്ചു വരുത്തി തീകൊളുത്തി\nHomeCrimeപ്രണയനൈരാശ്യം; 16കാരിയെ വീട്ടിലേക്ക് വിളിച്ചു വരുത്തി തീകൊളുത്തി\nപാലക്കാട് പെണ്‍കുട്ടിയെ വീട്ടിലേക്ക് വിളിച്ചു വരുത്തി യുവാവ് തീ കൊളുത്തി. പാലക്കാട് കൊല്ലങ്കോട്ടാണ് സംഭവം. കൊല്ലങ്കോട് കിഴക്കേഗ്രാമം എന്ന അഗ്രഹാരത്തിലെ സ്വദേശികളായ ധന്യ (16), സുബ്രഹ്മണ്യം (23) എന്നിവര്‍ക്കാണ് പൊള്ളലേറ്റത്. ഇന്ന് രാവിലെയായിരുന്നു സംഭവം.\nതന്‍്റെ ജന്മദിനമാണെന്ന് പറഞ്ഞാണ് സുബ്രഹ്മണ്യം ധന്യയെ വീട്ടിലേക്ക് വിളിച്ചു വരുത്തിയത്. തുടര്‍ന്ന് യുവതിയെ തീ കൊളുത്തുകയായിരുന്നുവെന്നാണ് വിവരം. സംഭവസമയത്ത് സുബ്രഹ്മണ്യത്തിന്‍്റെ മാതാവും സ്കൂള് വിദ്യാ‍ര്‍ത്ഥിയായ അനിയനും വീട്ടില് ഉണ്ടായിരുന്നു. കാറ്ററിംഗ് സ്ഥാപനം നടത്തുന്ന പിതാവ് ജോലിക്ക് പോയിരുന്നു. സുബ്രഹ്മണ്യത്തിന്‍്റെ മുറിക്കുള്ളില് നിന്നും പുക ഉയരുന്നത് കണ്ടതോടെ അമ്മ നാട്ടുകാരെ വിളിച്ചു കൂട്ടുകയായിരുന്നു. ഒടുവില് ഫയ‍ര്‍ഫോഴ്സ് എത്തിയാണ് തീയണച്ചതെന്ന് അയല്‍വാസികള് പറയുന്നു\nഫയ‍ര്‍ഫോഴ്സ് ആംബുലന്‍സില് ഇരുവരേയും ആദ്യം അടുത്തുള്ള ആശുപത്രിയിലേക്കും പിന്നീട് എറണാകളുത്തെ സ്വകാര്യ ആശുപത്രിയിലേക്കും മാറ്റി. രണ്ടു പേര്‍ക്കും അന്‍പത് ശതമാനത്തിലേറെ പൊള്ളലേറ്റിട്ടുണ്ട്. ഇരുവരും തമ്മില് നേരത്തെ പരിചയത്തിലായിരുന്നുവെന്നാണ് സൂചന. ഇന്ന് രാവിലെ ഏഴ് മണിയോടെയായിരുന്നു സംഭവം


ഇന്ഗെര്സൊല്ല് റാൻഡ് എയർ കംപ്രസ്സർ ഫിൽട്ടർ മെയിൻറനൻസ് - ഐര്പുല്ല് (ശ്യാംഘൈ) ഫിൽട്ടർ കോ, ലിമിറ്റഡ്\nഎ എയർ ഫിൽട്ടർ അറ്റകുറ്റപ്പണി\nഒരു. ഫിൽട്ടർ ഘടകം ആഴ്ചയിൽ ഒരിക്കൽ പരിപാലിക്കുന്ന വേണം. പിന്നീട് അരിപ്പ ഘടകം പുറത്തു എടുത്തു ഫിൽട്ടർ ഘടകം ഉപരിതലത്തിൽ പൊടിയെ ഊതി ൦.൪ംപ ഉൾക്കൊള്ളിച്ച അന്തരീക്ഷത്തിലേക്ക് 0.2 ഉപയോഗിക്കുക. എയർ ഫിൽറ്റർ ഷെൽ അകത്തെ ചുവരിൽ ചെളിയും തുടച്ചു ശുദ്ധമായ തുണി ഉപയോഗപ്പെടുത്താൻ. ശേഷം, അരിപ്പ ഘടകം ഇൻസ്റ്റാൾ. ഇൻസ്റ്റാൾ ചെയ്യുമ്പോൾ, ചിഹ്നസംഖ്യ റിങ് എയർ ഫിൽറ്റർ ഭവന വരെ തുണികൊണ്ടു ഫിറ്റ് ആയിരിക്കണം.\nബി. സാധാരണ, അരിപ്പ ഘടകം 1500 മണിക്കൂർ 1000 ആയിരിക്കണം. പോലുള്ള ഖനികൾ, സെറാമിക്സ് ഫാക്ടറി, കോട്ടൺ മിൽ, മുതലായവ ശത്രുതാപരമായ പരിസ്ഥിതി പ്രയോഗിക്കുന്നു ചെയ്യുമ്പോൾ, അത് 500 മണിക്കൂർ പകരം ഉത്തമം.\nസി. ക്ലീനിംഗ് ഫിൽട്ടർ ഘടകം പകരം ചെയ്യുമ്പോൾ, പവേശനമാര്ഗ്ഗം വാൽവ് കയറി വിദേശ കാര്യങ്ങൾ ഒഴിവാക്കാൻ.\nഡി. നിങ്ങൾ പതിവായി വിപുലീകരണം പൈപ്പ് ഏതെങ്കിലും നാശനഷ്ടങ്ങളോ രൂപമാകാൻ ഇല്ല എന്ന് സന്ദർശിക്കും വേണം. കൂടാതെ, നിങ്ങൾ സംയുക്ത അയഞ്ഞ അല്ലയോ പരിശോധിക്കേണ്ടതുണ്ട്. യാതൊരു പ്രശ്നം നിലവിലില്ല പറഞ്ഞു എങ്കിൽ നിങ്ങൾ സമയോചിതമായി അറ്റകുറ്റപ്പണി ചെയ്യണം അല്ലെങ്കിൽ ആ ഭാഗങ്ങൾ മാറ്റി.\nബി ഓയിൽ ഫിൽറ്റർ മാറ്റി സ്ഥാപിക്കാനുള്ള\nഒരു. 500 മണിക്കൂർ പ്രവർത്തിപ്പിക്കുന്ന ചെയ്തു പുതിയ എയർ കംപ്രസ്സർ വേണ്ടി, സമർപ്പിത റെഞ്ച് പുതിയ എണ്ണ ഫിൽട്ടർ മാറ്റേണ്ടതുണ്ട്. പുതിയ അരിപ്പ ഇൻസ്റ്റലേഷൻ മുൻപ്, അത് സ്ക്രൂ എണ്ണ ചേർക്കുക, തുടർന്ന് ഫിൽട്ടർ ഘടകം മുദ്രവച്ചു കൈ ഉടമയായ ജേര്ണയില് വളരെ നല്ലത്.\nബി. ഇത് ഫിൽട്ടർ ഘടകം 2000 മണിക്കൂർ 1500 ശതമാനം പകരം ശുപാർശ ചെയ്യുന്നു. നിങ്ങൾ എഞ്ചിൻ എണ്ണ മാറ്റുമ്പോൾ, പുറമേ അരിപ്പ ഘടകം മാറ്റണം. എയർ ഫിൽറ്റർ കടുത്ത അപ്ലിക്കേഷൻ പരിസ്ഥിതി പ്രയോഗിക്കുന്നു എങ്കിൽ പകരം ചക്രം, ചുരുങ്ങും വേണം.\nസി. ഫിൽട്ടർ ഘടകം ഇനി അതിന്റെ സേവനം ജീവനെക്കാൾ ഉപയോഗിക്കുന്ന വിലക്കപ്പെട്ടതാണ്. അല്ലെങ്കിൽ, അത് ഗൗരവമായി തടയും. ഡിഫറൻഷ്യൽ സമ്മർദ്ദം വാൽവ് പരമാവധി കായ്ക്കുന്ന കഴിവിനപ്പുറത്താണ് ഒരിക്കൽ ബൈപാസ് വാൽവ് യാന്ത്രികമായി തുറക്കും. അത്തരം അവസ്ഥ കീഴിൽ, മാലിന്യങ്ങളെ എഞ്ചിനിൽ എണ്ണ സഹിതം, ഇങ്ങനെ തകർക്കുന്ന കാരണമാകുന്നു ലഭിക്കും.\nസി എയർ ഓയിൽ സെപ്പറേറ്റർ മാറ്റി സ്ഥാപിക്കാനുള്ള\nഒരു. ഒരു എയർ എണ്ണ സെപ്പറേറ്റർ ഉൾക്കൊള്ളിച്ച എയർ നിന്ന് ലൂബ്രിക്കെറ്റുകളായും നീക്കം. സാധാരണ പ്രവർത്തനം കീഴിൽ, അതിന്റെ സേവന ജീവിതം ലൂബ്രിക്കെറ്റുകളായും ഗുണമേന്മയും ഫിൽട്ടർ പ്യൂരിറ്റി സ്വാധീനിച്ചു ചെയ്യുന്ന, 3,000 മണിക്കൂർ അല്ലെങ്കിൽ അങ്ങനെ ആകുന്നു. മ്ളേച്ഛമായ ആപ്ലിക്കേഷൻ അന്തരീക്ഷത്തിൽ അറ്റകുറ്റപ്പണി ചക്രം ചുരുക്കി വേണം. മാത്രമല്ല, ഒരു പ്രീ എയർ ഫിൽറ്റർ ഇത്തരം കേസിൽ എയർ കംപ്രസ്സർ സാധാരണ പ്രവർത്തനം ഉറപ്പാക്കാൻ ആവശ്യമായി വന്നേക്കാം.\nബി. എയർ എണ്ണ വിഭാജി കാരണം അല്ലെങ്കിൽ ഡിഫറൻഷ്യൽ സമ്മർദ്ദം ൦.൧൨ംപ കവിയുമ്പോൾ, നിങ്ങൾ സെപ്പറേറ്റർ പകരം.


സരബ്ജിത്തിന്റെ മോചനം: പാക് ജനതയുടെ പിന്തുണതേടി സല്‍മാന് ഖാന് | Madhyamam English Edition\nകൊച്ചി മെട്രോ ട്രെയിനിന് സാങ്കേതിക രൂപമായി; ട്രെയിനില് മൂന്ന് കോച്ചുകള് വീതം യൂത്ത് ലീഗ് ട്രഷറര് പി.എം ഹനീഫ് അന്തരിച്ചു ഉപമുഖ്യമന്ത്രി സ്ഥാനത്തിന് ഭരണഘടനാപരമായ സാധുതയില്ല കോടിയേരി വനപാലകരെ മര്‍ദ്ദിച്ച കേസ്: മണി കീഴടങ്ങി; ജാമ്യം പ്ളസ് വണ് പ്രവേശം: സി.ബി.എസ്.ഇ സ്കൂള് തല പരീക്ഷ എഴുതിയവര്‍ക്ക് തുല്യപരിഗണന വേണ്ട -ഹൈകോടതി ജെറ്റ് -ഇത്തിഹാദ് കരാറിന് 'സെബി' കുരുക്ക് പ്രശ്‌നങ്ങള് വഷളാകാതെ പരിഹരിക്കേണ്ടിയിരുന്നുവെന്ന് സുധീരന് HOME KERALA Thiruvananthapuram\nസരബ്ജിത്തിന്റെ മോചനം: പാക് ജനതയുടെ പിന്തുണതേടി സല്‍മാന് ഖാന്\nPublished on Sat, 06/30/2012 - 00:10 ( 46 weeks6days ago) (+)(-) Font Size\nമുംബൈ: ലാഹോര് ജയിലില് 22 വര്‍ഷമായി വധശിക്ഷ കാത്തുകഴിയുന്ന സരബ്ജിത് സിങ്ങിനെ മോചിപ്പിക്കുന്നതിന് പാക് ജനതയോട് പിന്തുണയപേക്ഷിച്ച് ബോളിവുഡ് താരം സല്‍മാന് ഖാന് രംഗത്ത്. സരബ്ജിതിനെ സഹായിക്കാനുള്ള തന്റെ ശ്രമത്തിന് സല്‍മാന് ട്വിറ്ററിലാണ് പിന്തുണ തേടിയത്. പാക് ജനതയോടും മാധ്യമങ്ങളോടും സര്‍ക്കാറിനോടും പ്രസിഡന്റ് സര്‍ദാരിയോടുമായാണ് അഭ്യര്‍ഥന. നിങ്ങളുടെ സ്വന്തം കാര്യത്തിലെന്നപോലെ അഭ്യര്‍ഥനയെ കരുതണമെന്നും എഴുതുന്നു. സരബ്ജിതിന്റെ സഹോദരിയുടെ ഒരു ചിത്രം കാണാനിടവന്നതുമുതല് ഈ വിഷയത്തില് ട്വീറ്റ് ചെയ്യാനാഗ്രഹിച്ചിരുന്നതായും സല്‍മാന് വെളിപ്പെടുത്തി. അവരുടെ ചിത്രം തന്നില് വിഷാദമുണ്ടാക്കി. സരബ്ജിതിനെ പഞ്ചാബിലെ വസതിയിലേക്ക് തിരിച്ചയക്കണമെന്ന വ്യക്തിപരമായ അപേക്ഷ നിങ്ങള് നെഞ്ചിലേറ്റുമെന്ന് കരുതുന്നതായി സല്‍മാന് എഴുതി.


കർഫ്യൂ കാലാവധി തീരുന്നത് വരെ ഈ സ്ഥിതി തുടരും. മക്കയിലെ അജ് യാദ്, മസാഫി, മിസ്ഫല, അൽ ഹുജൂൻ, നക്കാസ, ഹുസ് ബക്കർ, എന്നീ മേഖലകളാണ് അടച്ചത്.\n30 Mar, 2020 at 08:24 PM\nമദീനയിൽ ഹറമിനോട് ചേർന്ന ആറു മേഖലകളിൽ കഴിഞ്ഞ ദിവസം മുഴുസമയ കർഫ്യൂ പ്രഖ്യാപിച്ചിരുന്നു. ഇതിന് പിറകെയാണ് മക്കയിലും സമാനമായ രീതിയിൽ കർഫ്യൂ, 24 മണിക്കൂറാക്കി ദീർഘിപ്പിച്ചത്. മക്കയിലെ ഹറമിനോട് ചേര്‍ന്നുള്ള പ്രധാനപ്പെട്ട ആറ് മേഖലകളിലാണ് കഴിഞ്ഞ ദിവസം ഉച്ചക്ക് മൂന്ന് മണിമുതൽ ലോക്ക് ഡൌണ് ചെയ്തത്.\nകർഫ്യൂ കാലാവധി തീരുന്നത് വരെ ഈ സ്ഥിതി തുടരും. മക്കയിലെ അജ് യാദ്, മസാഫി, മിസ്ഫല, അൽ ഹുജൂൻ, നക്കാസ, ഹുസ് ബക്കർ, എന്നീ മേഖലകളാണ് അടച്ചത്. ഈ പ്രദേശങ്ങളിലുള്ളവർക്ക് അവിടം വിട്ട് പുറത്ത് പോകുവാൻ പാടില്ല. പുറത്ത് നിന്നുള്ളവർക്ക് അവിടേക്ക് പ്രവേശിക്കുന്നതിനും വിലക്കുണ്ട്. ഇവിടങ്ങളിലുള്ളവർ 14 ദിവസം വീടുകളിൽ നിരീക്ഷണത്തിൽ കഴിയണം. എന്നാൽ രാവിലെ ആറ് മുതല്3മണി വരെ അവശ്യവസ്തുക്കള് വാങ്ങാനായി പുറത്തിറങ്ങാൻ അനുവാദമുണ്ട്.\nഒപ്പം കർഫ്യൂവിൽ നേരത്തെ പ്രഖ്യാപിച്ചിരുന്ന ഇളവുകളും മാറ്റമില്ലാതെ തുടരും. ഇതിനിടെ, രാജ്യത്തുള്ള പൗരന്മാരും പ്രവാസികളുമായ മുഴുവനാളുകൾക്കും കോവിഡ്19 രോഗത്തിനുള്ള ചികിത്സ സൗജന്യമായി നൽകാൻ സൗദി ഭരണാധികാരി സൽമാൻ രാജാവ് ഉത്തരവിട്ടു. നിയമ ലംഘകരായ പ്രവാസികളാണ് ചികിത്സക്കെത്തുന്നതെങ്കിലും അത്തരം കാര്യങ്ങളൊന്നും പരിഗണിക്കാതെ ചികിത്സ നൽകണമെന്നാണ് നിർദ്ദേശം.


സംസ്ഥാനത്തെ ഏഴ് തദ്ദേശ വാര്‍ഡുകളിലേക്കുള്ള തെരഞ്ഞെടുപ്പ് ജനുവരി 21 ന്; 22ന് വോട്ടെണ്ണല് - BIGNEWSLIVE | Latest Malayalam News\nസംസ്ഥാനത്തെ ഏഴ് തദ്ദേശ വാര്‍ഡുകളിലേക്കുള്ള തെരഞ്ഞെടുപ്പ് ജനുവരി 21 ന്; 22ന് വോട്ടെണ്ണല്\nതിരുവനന്തപുരം: സ്ഥാനാര്‍ത്ഥിയുടെ മരണത്തെ തുടര്‍ന്ന് മാറ്റിവെച്ച തദ്ദേശ വാര്‍ഡുകളിലേക്കുള്ള തെരഞ്ഞെടുപ്പ് ജനുവരി 21 ന് നടത്തും. വിജ്ഞാപനം സംസ്ഥാന തെരഞ്ഞെടുപ്പ് കമ്മീഷണര് പുറപ്പെടുവിച്ചു. ഏഴ് തദ്ദേശ വാര്‍ഡുകളിലേക്കാണ് തെരഞ്ഞെടുപ്പ് നടക്കുന്നത്.\nപത്രിക ജനുവരി നാല് വരെ സമര്‍പ്പിക്കാം. സൂക്ഷ്മ പരിശോധന അഞ്ചിനാണ്. ഏഴ് വരെ പത്രിക പിന്‍വലിക്കാന് സമയമുണ്ട്. ജനുവരി 21 ന് രാവിലെ ഏഴ് മുതല് വൈകിട്ട് ആറ് വരെയാണ് വോട്ടെടുപ്പ്. 22 ന് രാവിലെ വോട്ടെണ്ണും.\nകൊല്ലം പന്മന പഞ്ചായത്തിലെ പറമ്പിമുക്ക്, ചോല, ആലപ്പുഴ ചെട്ടികുളങ്ങര പഞ്ചായത്തിലെ പിഎച്ച്‌സി വാര്‍ഡ്, കളമശേരി മുനിസിപ്പാലിറ്റിയിലെ 37ാം വാര്‍ഡ്, തൃശ്ശൂര് കോര്‍പറേഷനിലെ പുല്ലഴി വാര്‍ഡ്, കോഴിക്കോട് മാവൂര് പഞ്ചായത്തിലെ താത്തൂര്‍പൊയില് വാര്‍ഡ്, കണ്ണൂര് ജില്ലാ പഞ്ചായത്തിലെ തില്ലങ്കേരി എന്നിവിടങ്ങളിലാണ് പ്രത്യേക തെരഞ്ഞെടുപ്പ് നടക്കുന്നത്.\nഅതേസമയം ഫെബ്രുവരി 20 ആണ് തെരഞ്ഞെടുപ്പ് കണക്ക് സമര്‍പ്പിക്കാനുള്ള അവസാന തീയതി.\nTags:7wardelectionelection commisionJANUVARY\nതെറ്റ് ചെയ്തിട്ടില്ലെന്ന് ബോധ്യമുണ്ട്, തന്റെ മനഃസാക്ഷി ശുദ്ധമാണെന്ന് വികെ ഇബ്രാഹിംകുഞ്ഞ്; പാര്‍ട്ടി പറഞ്ഞാല് മത്സരിക്കും\nതെരഞ്ഞെടുപ്പില് മത്സരിക്കാന് ഒരുങ്ങി മുന് ഡിജിപി ജേക്കബ് തോമസ്; ഇരിങ്ങാലക്കുടയില് എന്‍ഡിഎ സ്ഥാനാര്‍ത്ഥിയാകും\nകാശ്മീർ മുതൽ കന്യാകുമാരി വരെയുള്ള മാധ്യമങ്ങളിൽ താരമായി ആര്യ; ഒപ്പം നേട്ടം ആഘോഷിച്ച് അന്താരാഷ്ട്ര മാധ്യമങ്ങളും; 21കാരി മേയർക്ക് അഭിനന്ദന പ്രവാഹം\nവ്യാജ വോട്ടര്‍മാരെ ഉള്‍പ്പെടുത്താന് വിസമ്മതിച്ചു, ബൂത്ത് ലെവല് ഓഫീസറെ അടിച്ചുകൊന്നു, ദാരുണ സംഭവം ഉത്തര്‍പ്രദേശില്\nലോകം അഭിനന്ദിക്കുന്നെന്ന് സോഷ്യൽമീഡിയയും ട്വന്റി20യും അവകാശപ്പെടുന്ന കിഴക്കമ്പലത്തെ ഈ കുടിലുകളും സോഷ്യൽലോകം കാണണം; ലൈഫ് പദ്ധതിയിലേക്ക് അപേക്ഷ നൽകാൻ പോലും അനുവദിക്കാത്ത ക്രൂരത\nകൈവിട്ടില്ല, ബിജെപി പ്രാഥമിക പരിഗണന പട്ടികയില് ഇടംനേടി സംവിധായകന് അലി അക്ബറും\nനെയ്യാറ്റിന്‍കര ആത്മഹത്യാ ശ്രമം; ഭര്‍ത്താവിന് പിന്നാലെ പൊള്ളലേറ്റ ഭാര്യയും മരിച്ചു, ഒറ്റക്കായി കുട്ടികള്\nപഠനത്തില് ഉഴപ്പിയതിന് മാതാപിതാക്കള് വഴക്ക് പറഞ്ഞു; ഒന്നര ലക്ഷം കൊണ്ട് ഗോവയ്ക്ക് നാട് വിട്ട് 14കാരന്, ഗോവന് ക്ലബ്ബുകളിള് കറക്കം\n'ഇത് എന്റെ രണ്ടാം ജന്മം, എട്ട് നാള് ശ്വസിച്ചത് കൃത്രിമ ശ്വാസം വഴി': കൊവിഡ് പോസിറ്റീവായതിന്റെ അനുഭവം പറഞ്ഞ് സംവിധായകന് എംഎ നിഷാദ്, കൊവിഡ് നിസ്സാരമായി കാണരുതെന്നും സംവിധായകന്


യു.ഡി.എഫുമായി അടുത്ത് പി.സി.ജോർജ് | P C George UDF Local body election\nയു.ഡി.എഫുമായി അടുത്ത് പി.സി.ജോർജ്\nപി.സി. ജോര്‍ജ്| ഫോട്ടോ: ജി.ബിനുലാല്/ മാതൃഭൂമി\nകോട്ടയം: സ്വതന്ത്രനിലപാട് വിട്ട് യു.ഡി.എഫുമായി അടുത്ത് പി.സി.ജോർജ് എം.എൽ.എ. മുന്നണി പ്രവേശനം ചർച്ചയായിെല്ലങ്കിലും നേതാക്കളുമായി അനൗദ്യോഗിക സംഭാഷണങ്ങൾ നടക്കുന്നുണ്ട്. തദ്ദേശതിരഞ്ഞെടുപ്പിൽ ജില്ലാ, ബ്ലോക്ക് തലങ്ങളിൽ ധാരണയോടെ മത്സരിക്കാനാണ് ആദ്യ നീക്കം. നിയമസഭാ തിരഞ്ഞെടുപ്പിനു മുമ്പ് മുന്നണി പ്രവേശനവും നടന്നേക്കും.\nഇടതുമുന്നണിക്കെതിരെ രൂക്ഷവിമർശനം നടത്തുന്ന പി.സി.ജോർജ് യു.ഡി.എഫിന് എതിരായ വാക്കുകൾ മയപ്പെടുത്തിയിട്ടുമുണ്ട്. എൻ.ഡി.എ.യിൽനിന്ന് മാറിയ ജനപക്ഷം പിന്നീട് സ്വതന്ത്രനിലപാടിലാണ് തുടരുന്നത്. പാർലമെന്റ് തിരഞ്ഞെടുപ്പിനുശേഷമായിരുന്നു ഇത്. ജോർജിന്റെ വിമർശകരായ ജോസ് വിഭാഗം യു.ഡി.എഫ്. മുന്നണിക്ക് പുറത്തായതും ജോർജിന്റെ വരവ് എളുപ്പമാക്കും. കോൺഗ്രസിലെ എ വിഭാഗത്തിനേക്കാൾ ഐ വിഭാഗമാണ് ജോർജിന്റെ വരവ് ഇഷ്ടപ്പെടുന്നത്.\nരാഷ്ട്രീയതീരുമാനങ്ങൾ എടുക്കുന്നതിനു മുന്നോടിയായി സംഘടനയ്ക്കുള്ളിൽ വിശദമായ ചർച്ച നടത്തും. തദ്ദേശതിരഞ്ഞെടുപ്പിൽ ബ്ലോക്ക്, ജില്ലാ തലങ്ങളിൽ യു.ഡി.എഫുമായി ധാരണയാകുന്നത് ചർച്ച ചെയ്യും. മുന്നണി നേതാക്കളുമായി ഒൗദ്യോഗിക സംഭാഷണം നടത്തിയിട്ടില്ല. പിണറായി വിജയന്റെ ഭരണത്തെ എതിർക്കുകതന്നെ ചെയ്യും.\n- പി.സി.ജോർജ് എം.എൽ.എ.\nContent Highlights: P C George UDF Local body election


അടുത്തത് മതപരിവര്‍ത്തനം തടയാനുള്ള ബില്ലെന്ന് സൂചന\nഅടുത്തിടെ സമാപിച്ച പാർലമെന്റ് സമ്മേളനത്തില് 30 ഓളം ബില്ലുകളാണ് പാസാക്കിയത്.\n10 Aug, 2019 at 07:05 AM\nപ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള എൻ.ഡി.എ സർക്കാർ അടുത്ത പാർലമെന്റ് സമ്മേളനത്തിൽ മതപരിവർത്തന വിരുദ്ധ ബിൽ കൊണ്ടുവരുമെന്ന് സൂചന. ഏതു തരത്തിലുള്ള മതപരിവർത്തനവും തടയുന്നതിനുള്ള ബില്ലായിരിക്കുമിതെന്നാണ് റിപ്പോര്‍ട്ടുകള്. പാർലമെന്റിന്റെ അടുത്ത സമ്മേളനത്തിൽ ബിൽ അവതരിപ്പിക്കാൻ സർക്കാർ തയ്യാറെടുക്കുകയാണെന്ന് റിപ്പോർട്ടുകൾ സൂചിപ്പിക്കുന്നു.\nഅതേസമയം, അടുത്തിടെ സമാപിച്ച പാർലമെന്റ് സമ്മേളനത്തില് 30 ഓളം ബില്ലുകളാണ് പാസാക്കിയത്. 17ാം ലോക്‌സഭയുടെ ഒന്നാം സെഷനിലാണ് സര്‍ക്കാര് റെക്കോര്‍ഡ് ബില്ലുകള് പാസാക്കിയത്. നിര്‍ണായകമായ ആര്‍ട്ടിക്കിള് 370 റദ്ദാക്കല്, മുത്തലാഖ് ബില്, മെഡിക്കല് വിദ്യാഭ്യാസ ബില്, യു.എ.പി.എ ഭേദഗതി ബില്, എന്.ഐ.എ ഭേദഗതി ബില് എന്നിവയടക്കം 30 ബില്ലുകളാണ് പാസാക്കിയെടുത്തത്. 1952 ലെ ലോക്‌സഭയിലെ ആദ്യ സെഷനില് 67 സിറ്റിങുകളിലായി 24 ബില്ലുകള് പാസാക്കിയതിന് ശേഷം ആദ്യമായാണ് ഇത്രയും ബില്ലുകള് ഒരു സെഷനില് പാസാക്കിയെടുക്കുന്നത്.\nതുടരെ ബില്ലുകള് പാസാക്കിയെടുക്കുന്നതിനെതിരെ പ്രതിപക്ഷം രംഗത്തെത്തിയിരുന്നു. മതിയായ ചര്‍ച്ചകളില്ലാതെയാണ് കേന്ദ്ര സര്‍ക്കാര് ബില്ലുകള് പാസാക്കുന്നതെന്നായിരുന്നു പ്രധാന വിമര്‍ശനം. വിവാദമായ പല ബില്ലുകളും സെലക്ട് കമ്മിറ്റിക്ക് വിടണമെന്ന ആവശ്യവും അംഗീകരിക്കപ്പെട്ടില്ല.\nPM Modireligious conversionprevent religious conversion\nപി സി തോമസ് എന്‍ഡിഎ വിടുന്നു\nമൃതദേഹ സംസ്കരണം: പുതിയ ഉത്തരവിലും പ്രധാന ആവശ്യങ്ങൾ അംഗീകരിച്ചില്ല; പ്രതിഷേധവുമായി വിസ്ഡം ഓർഗനൈസേഷൻ\nസിബിഐയെ സിപിഎമ്മിന് ഭയമെന്ന് കോണ്‍ഗ്രസ്\nഅതെന്‍റെ നിലപാടല്ല; വ്യാജ പ്രചരണങ്ങള് നടത്തുന്നവര് ക്കെതിരെ നിയമനടപടി സ്വീകരിക്കുമെന്ന് കനി കുസൃതി\nതുടര്‍ച്ചയായ ജോലി, ഒരിടവേള വേണമെന്ന് ദൈവത്തിന് തോന്നി; തനിക്ക് കോവിഡ് പോസിറ്റീവാണെന്ന് ഫഡ്നാവിസ്\nആറുവയസ്സുകാരിയെ ബലാത്സംഗം ചെയ്ത് കൊന്ന് കത്തിച്ച സംഭവം: രാഹുലും പ്രിയങ്കയും പഞ്ചാബിലേക്ക് പോകുന്നില്ലേയെന്ന് പ്രകാശ് ജാവദേക്കര്\nഹെല്‍മെറ്റ് ധരിക്കാത്തതിന് ചോദ്യം ചെയ്ത ട്രാഫിക് പൊലീസുകാരനെ യുവതി തല്ലിച്ചതച്ചു


ടാറ്റ സ്റ്റീൽ: ഈ ടാറ്റ ഓഹരി അന്നു കരയിച്ചു, പിന്നെ ചിരിപ്പിച്ചു; വീണ്ടും കരയിക്കുമോ? - tata steel losing momentum what investors should do now | Economic Times Malayalam\ntata steel losing momentum what investors should do now\nഈ ടാറ്റ ഓഹരി അന്നു കരയിച്ചു, പിന്നെ ചിരിപ്പിച്ചു; വീണ്ടും കരയിക്കുമോ?\nSreejith S | Economic Times Malayalam | Updated: 22 Jun 2022, 7:59 am\nടാറ്റ ഓഹരികളെ പൂർണമായും എഴുതി തള്ളുക സാധ്യമല്ല. നിക്ഷേപകവര നല്ല രീതിയിൽ കരയിച്ച ചരിത്രമുള്ള ഓഹരിയാണ് ടാറ്റ സ്റ്റീൽ. എന്നാൽ ഓഹരിയിൽ വിശ്വാസം പ്രകടിപ്പിച്ച നിക്ഷേപകർക്കെല്ലാം പിൽക്കാലത്ത് ടാറ്റ സ്റ്റീൽ മികച്ച ആദായം നൽകിയിട്ടുണ്ട്.\nമൂന്നു മാസം 32 ശതമാനം നഷ്ടം. ടാറ്റ സ്റ്റീൽ എന്ന കേമൻ വീണു എന്നു പറയുന്നവർ ഏറെയാണ്. എന്നാൽ സിറ്റി, ഓഹരിയിലെ ബൈ കോൾ നിലനിർത്തിയതിന് ശേഷം ടാറ്റ സ്റ്റീലിന്റെ ഓഹരി വില വീണ്ടും ശ്രദ്ധാകേന്ദ്രമാകുകയാണ്. പണപ്പെരുപ്പം, പലിശ നിരക്ക് വർധന, കയറ്റുമതി തീരുവ തുടങ്ങിയ ആശങ്കകൾക്കിടയിൽ കഴിഞ്ഞ മൂന്നു മാസത്തിനുള്ളിൽ ഓഹരി 32 ശതമാനത്തിലധികം ഇടിഞ്ഞിട്ടുണ്ട്. എന്നാൽ കഴിഞ്ഞ രണ്ട് വർഷങ്ങളിൽ നിക്ഷേപകർക്ക് ശക്തമായ വരുമാനം നൽകിയ ഓഹരിയെ എഴുതി തള്ളാറായിട്ടില്ലെന്നാണു റിപ്പോർട്ടുകൾ വ്യക്തമാക്കുന്നത്.\nലോഹങ്ങളുടെയും സ്റ്റീലിന്റെയും ഏറ്റവും വലിയ ഉപഭോക്താവായ ചൈനയിൽ കോവിഡ് വീണ്ടും തലയുയർത്തിയതും, രാജ്യാന്തര വിപണികൾ പണപ്പെരുപ്പത്തെ തുടർന്നു സാമ്പത്തികമാന്ദ്യം മുന്നിൽ കണ്ടതും സ്റ്റീൽ മേഖലയെ വളരെയധികം സമ്മർദ്ദത്തിലാക്കുന്ന സമയമാണിത്. പ്രാദേശിക വില കുറയ്ക്കാനായി ഇന്ത്യൻ സർക്കാർ അ‌ടുത്തിടെ സ്റ്റീലിന് 15 ശതമാനം കയറ്റുമതി തീരുവ ചുമത്തി. നികുതി മാറ്റണമെന്ന സ്റ്റീൽ കമ്പനിളുടെ ആവശ്യത്തോടു സർക്കാർ മുഖം തിരിക്കുകയാണ്. ഇരുമ്പയിരിന്റെ എല്ലാ ഗ്രേഡുകൾക്കും 50 ശതമാനവും, പെല്ലറ്റിന് 45 ശതമാനവും, സെമി- ഫിനിഷ്ഡ് സ്റ്റീലിന്റെ ഒരു ഭാഗം ഒഴികെ നോൺ അലോയ് സ്റ്റീലിന് 15 ശതമാനവുമാണ് തീരുവ.\nഇന്ത്യൻ സ്റ്റീൽ അസോസിയേഷൻ പറയുന്നതനുസരിച്ച്, സ്റ്റീലിന്റെ തീരുവ നിക്ഷേപകർക്ക് നെഗറ്റീവ് സിഗ്‌നൽ അയയ്ക്കുകയും ശേഷി വിനിയോഗത്തെ ബാധിക്കുകയും ചെയ്യും. ഇന്ത്യയ്ക്ക് കയറ്റുമതി അവസരങ്ങൾ നഷ്ടമാകുമെന്നും തീരുമാനം മൊത്തത്തിലുള്ള സാമ്പത്തിക പ്രവർത്തനത്തെ ബാധിക്കുമെന്നും ഇവർ പറയുന്നു.\nടാറ്റ സ്റ്റീലിന്റെ വില ചരിത്രം\nഏപ്രിൽ ആറിന് 1,386.25 രൂപയെന്ന ഉയർന്ന നിലവാരത്തിലെത്തിയ സ്റ്റോക്ക് ഇപ്പോൾ 867.05 രൂപയിലാണ് വ്യാപാരം ചെയ്യുന്നത്. ഈ കാലയളവിലെ നഷ്ടം മൂവിങ് ശരാശരിയേക്കാൾ താഴ്‌നാണ് ട്രേഡ് ചെയ്യുന്നത്. 2021 ഓഗസ്റ്റ് 16 ന് ഓഹരി 52 ആഴ്ചയിലെ ഏറ്റവും ഉയർന്ന വിലയായ 1,534.60 രൂപയും, 2022 ജൂൺ 20-ന് 52 ആഴ്ചയിലെ ഏറ്റവും താഴ്ന്ന വിലയായ 843 രൂപയും രേഖപ്പെടുത്തി.\nഗ്ലോബൽ ബ്രോക്കറേജായ സിറ്റി ടാറ്റ സ്റ്റീലിൽ ബുള്ളിഷ് സ്വഭാവം കാണുന്നു. അതുകൊണ്ടു തന്നെ വാങ്ങൽ റേറ്റിംഗ് നിലനിർത്തുന്നു. എന്നാൽ ലക്ഷ്യവില 1,800 രൂപയിൽ നിന്ന് 1,085 രൂപയായി കുറച്ചിട്ടുണ്ട്. ഇത് നിലവിലെ ഓഹരി വിലയേക്കാൾ 25 ശതമാനം വർധനയെ സൂചിപ്പിക്കുന്നു. ടാറ്റ സ്റ്റീൽ ഓഹരികൾ അടുത്തിടെ വലിയ തിരുത്തലുകൾക്കു സാക്ഷ്യം വഹിച്ചിരുന്നു. ടാറ്റ സ്റ്റീൽ ഓഹരികൾ 0.8x എന്ന പി/ബി മൂല്യത്തിലാണ് വ്യാപാരം നടത്തുന്നത്. അതേസമയം ഓഹരിയുടെ ശരാശരിയായ 0.7x-ന് താഴെയല്ലിത്. ചൈനയിൽ നിന്നുള്ള ഉത്തേജനത്തിന്റെ പ്രതീക്ഷകൾ കണക്കിലെടുത്താൽ ഓഹരി 2020 ലെ 0.5x ലെവലിലേക്ക് താഴില്ലെന്നാണു വിലയിരുത്തൽ.\nമോത്തിലാൽ ഓസ്വാൾ ഫിനാൻഷ്യൽ സർവീസസ് ടാറ്റ സ്റ്റീലിനു ന്യൂട്രൽ റേറ്റിങ് നിലനിർത്തിയിട്ടുണ്ട്. എന്നാൽ ലക്ഷ്യവില മുമ്പത്തെ 1,410 രൂപയിൽ നിന്ന് 965 രൂപയായി കുറച്ചു. നിലവിലെ വിലനിലവാരത്തിൽ ഓഹരി അസ്ഥിരമായി മാറിയേക്കാം. നിലവിലെ നിലവാരം ഭേദിച്ചാൽ, അത് 768 രൂപയിലേക്ക് ഇടിയാം. ദീർഘകാല ലക്ഷ്യങ്ങൾ മുൻനിർത്തി നിലവിലെ നിലയിലും പിന്നീട് 768 രൂപയിലും വാങ്ങലുകൾ നല്ലതാണെന്നു പ്രൊഫിഷ്യന്റ് ഇക്വിറ്റീസ് സ്ഥാപകനും ഡയറക്ടറുമായ മനോജ് ഡാൽമിയ പറഞ്ഞു.\nടാറ്റ ഓഹരികളെ പൂർണമായും എഴുതി തള്ളുക സാധ്യമല്ല. നിക്ഷേപകവര നല്ല രീതിയിൽ കരയിച്ച ചരിത്രമുള്ള ഓഹരിയാണ് ടാറ്റ സ്റ്റീൽ. എന്നാൽ ഓഹരിയിൽ വിശ്വാസം പ്രകടിപ്പിച്ച നിക്ഷേപകർക്കെല്ലാം പിൽക്കാലത്ത് ടാറ്റ സ്റ്റീൽ മികച്ച ആദായം നൽകിയിട്ടുണ്ട്. നിലവിലും സ്ഥിതി വ്യത്യസ്തമല്ല. ദീർഘകാല ലക്ഷ്യത്തിൽ ഓഹരികൾ വാങ്ങിക്കൂട്ടാൻ മികച്ച അ‌വസരമാണുള്ളത്. ഓരോ താഴ്ചയിലും ഓഹരികൾ വാങ്ങിക്കൂട്ടി ആവറേജിങ്ങിന് ശ്രമിക്കണം. അ‌തേസമയം ഇത് ഓഹരികൾ വാങ്ങാനുള്ള നിർദേശമായി കണേണ്ടതില്ല. അ‌റിവിലേക്കു മാത്രമാണ്. വിപണികളെ അ‌റിഞ്ഞ് നിക്ഷേപിക്കുക.\nഎല്ലാ ഡീമാറ്റ് അക്കൗണ്ടുകളും ജൂൺ അവസാനത്തോടെ ടാഗ് ചെയ്യണം: സെബി ആര്‍ട്ടിക്കിള് ഷോ\nWeb Title : tata steel losing momentum what investors should do now